﻿ CALITATEA VIEŢII Revistă de politici sociale Anul XXIII • Nr. 2 • 2012 CUPRINS CALITATEA VIEŢII Şerban OLAH, Ioan POPOVICIU, Salomea POPOVICIU, Delia BÎRLE – Calitatea vieţii persoanelor diagosticate cu boli rare în România........................................................... 95 POLITICI SOCIALE Elena ZAMFIR – Asistenţa socială faţă în faţă cu societatea riscurilor din perspectiva politicilor sociale europene............................................................................................................. 123 Ciprian Ilie BĂDESCU – Distribuţia riscurilor în societatea românească şi efectele sale asupra politicilor de protecţie socială ........................................................................................ 161 RECENZII Mictat GÂRLAN, Metodologia cercetării etnopsihologice, Iaşi, Editura Lumen, 2011 (Elena Zamfir)................................................................................................................ 181 CALITATEA VIEŢII, XXIII, nr. 2, 2012, p. 93–186 QUALITY OF LIFE A Journal of Social-Policy Issues Vol. XXIII • No. 2 • 2012 CONTENTS QUALITY OF LIFE Şerban OLAH, Ioan POPOVICIU, Salomea POPOVICIU, Delia BÎRLE – Quality of life of people diagnosed with rare diseases in Romania ........................................................... 95 SOCIAL POLICY Elena ZAMFIR – Social work (in Romania) facing the risk society, in the light of the European social policies................................................................................................. 123 Ciprian Ilie BĂDESCU – The distribution of risks in the Romanian society and its effects on the social protection policies................................................................................................ 161 BOOK REVIEWS Mictat GÂRLAN, Metodologia cercetării etnopsihologice (The methodology of ethnopschologycal research), Iaşi, Editura Lumen, 2011 (Elena Zamfir) ..................................................... 181 CALITATEA VIEŢII, XXIII, nr. 2, 2012, p. 93–186 CALITATEA VIEŢII  CALITATEA VIEŢII PERSOANELOR DIAGNOSTICATE 1 CU BOLI RARE ÎN ROMÂNIA ŞERBAN OLAH IOAN POPOVICIU SALOMEA POPOVICIU DELIA BÎRLE ceastă cercetare a avut ca obiectiv principal explorarea calităţii vieţii persoanelor diagnosticate cu boli rare în România. A Metoda de cercetare a fost realizată pe baza unei anchete sociologice, iar instrumentul folosit a constat într-un chestionar cu 42 itemi conceput special pentru acest studiu. Chestionarul a fost aplicat unui număr de 645 de subiecţi selectaţi printr-o tehnică de eşantionare neprobabilistă, prin tehnica bulgărelui de zăpadă. Rezultatele studiului arată că situaţia pacienţilor români ce suferă de boli rare este percepută de aceştia ca fiind: (1) una destul de dificilă, dacă facem referire la situaţia financiară sau la sprijinul din partea statului român; (2) moderată, dacă facem trimitere la gradul de satisfacţie privind serviciile medicale, implicarea ONG-urilor, condiţiile de locuit sau sănătatea emoţională şi psihologică şi (3) destul de bună, dacă analizăm suportul acordat de familie sau relaţia cu biserica şi Dumnezeu. Cuvinte-cheie: calitatea vieţii, boli rare, persoane diagnosticate cu boli rare. INTRODUCERE O boală rară, denumită uneori şi „boală orfelină”, prin definiţie afectează mai puţin de 5 din 10 000 de persoane (Hughes şi alţii, 2005). Anumite studii estimează că aproximativ 25 de milioane de persoane din SUA şi 30 de milioane de europeni au fost diagnosticaţi, până în 2006, cu una dintre tipurile de boli rare identificate până atunci, marea majoritate fiind de origine genetică (Haffner şi alţii, 2002; Haffner, 2006). Chiar dacă nu există statistici oficiale, Planul Naţional de Boli Rare din România (2010–2014) estimează că bolile rare afectează un număr aproximativ Adresele de contact ale autorilor: Şerban Olah, Delia Bîrle, Universitatea din Oradea, str. Universităţii, nr. 1, Oradea, România; Ioan Popoviciu, Salomea Popoviciu, Universitatea Emanuel din Oradea, str. Nufărului, nr. 87, 410597, Oradea, România, e-mail: serbanolah2002@yahoo.com; npopoviciu@gmail.com; meapopoviciu@yahoo.com; deliabreban@yahoo.com. 1 Această lucrare a fost sprijinită de proiectul de cercetare: Norwegian-Romanian Partnership for Progress in Rare Diseases; Nr._197_/07. 05. 2010. Autorii doresc, de asemenea, să îi mulţumească d-nei Dorica Dan, fondator şi preşedinte a Asociaţiei Prader Willi, România, pentru ajutorul oferit în vederea facilitării accesului la persoanele diagnosticate cu boli rare. CALITATEA VIEŢII, XXIII, nr. 2, 2012, p. 95–122 96 ŞERBAN OLAH, IOAN POPOVICIU, SALOMEA POPOVICIU, DELIA BÎRLE 2 de 1 300 000 persoane, dintre care aproximativ 1 250 000 nu au încă diagnosticul corect sau complet şi nici tratamentul sau îngrijirea adecvată. Majoritatea bolilor rare sunt complexe şi degenerative. De asemenea, o mare parte a acestora provoacă invaliditate cronică, afectând capacităţile fizice, psihice, comportamentale şi senzoriale ale pacienţilor şi, uneori, punând în pericol viaţa lor (Wästfelt şi alţii, 2006). Datorită faptului că nu există încă o înţelegere adecvată a mecanismelor fiziologice implicate, cei mai mulţi pacienţi nu beneficiază de un tratament adecvat. În acelaşi timp, bolile rare devin tot mai frecvente pe măsură ce, pe baza cercetărilor, categoriile mai largi de boli sunt separate în tipologii tot mai restrânse şi mai clar definite. Wästfelt, Fadeel şi Hente (2006: 2) estimează că numărul bolilor rare recunoscute de specialişti cunoaşte o creştere anuală de aproximativ 250 de boli, iar în anul 2009 numărul bolilor rare recunoscute s-a ridicat până la 8 000 (Cam, 2009: 7). Ca răspuns, comisia de sănătate a Uniunii Europene încurajează cercetarea în acest domeniu, în scopul declarat de a se crea condiţiile necesare unui diagnostic corect şi timpuriu al bolilor rare şi asigurarea unei calităţi a vieţii mai bune pentru această categorie a populaţiei. Totuşi, pacienţii diagnosticaţi cu boli rare se află frecvent în situaţia în care nu au acces la tratament adecvat, îngrijire specializată sau recunoaştere din partea comunităţii ştiinţifice. Atât la nivel european, cât şi la nivel naţional, pacienţii şi familiile acestora se simt adesea izolaţi şi ignoraţi de comunitatea din care fac parte, sistemul sanitar şi cercetarea ştiinţifică. În România, ca o reacţie firească, o serie de părinţi, pacienţi şi specialişti şi-au reunit eforturile, solicitând recunoaşterea existenţei lor, oricât de rară ar fi boala de care suferă. Astfel, în scopul de a asigura o viaţă mai bună persoanelor diagnosticate cu boli rare, în 2003 s-a înfiinţat Asociaţia Prader Willi din România (APWR). De asemenea, în 2005 s-a deschis Centrul de Informare pentru Boli Genetice Rare (CIBGR), care este primul centru din România care are ca obiectiv informarea pacienţilor, familiilor acestora şi specialiştilor cu privire la diagnosticarea şi managementul bolilor rare. În ceea ce priveşte dimensiunile politice şi sociale în acest domeniu, perspectivele pacienţilor şi ale familiilor acestora cu privire la experienţele lor trebuie să ocupe un loc central în dezvoltarea şi implementarea politicilor sociale şi programelor de sănătate din România. De exemplu, la nivel european, organizaţii precum European Organisation for Rare Diseases (EURORDIS) accentuează nevoia de a schimba modelul pacientului pasiv cu cel al pacientului ca participant activ şi expert asupra bolii sale; un pacient implicat în toate stadiile cercetării, începând cu dezvoltarea şi până la distribuţia chestionarelor cu privire la experienţele şi aşteptările sale în urma diagnosticului primit (Kole şi Faurisson, 2009). În România, cercetarea cu privire la bolile rare este la început. De exemplu, de abia în anul 2007 s-a creat Planul Naţional de Boli Rare din România, care are ca prim obiectiv îmbunătăţirea calităţii vieţii persoanelor afectate de boli rare din România, prin acces echitabil la diagnosticare precoce, tratamente de calitate şi servicii de reabilitare a persoanelor cu boli rare. Aceste demersuri au fost iniţiate şi susţinute de APWR, asociaţie care, fiind condusă şi constituită de către părinţii unor copii diagnosticaţi 3 CALITATEA VIEŢII PERSOANELOR DIAGNOSTICATE CU BOLI RARE ÎN ROMÂNIA 97 cu boli rare şi de către pacienţii care colaborează cu specialiştii în domeniu, a obţinut o serie de programe şi proiecte de succes, reuşind să influenţeze politicile şi să stimuleze cercetarea, datorită puterii motivaţiei intrinseci. CONTEXTUL CERCETĂRII În România, după informaţiile de care dispunem, aceasta este prima cercetare pe un eşantion mare cu privire la calitatea vieţii persoanelor diagnosticate cu boli rare. Pe lângă această cercetare, EURORDIS a publicat rezultatele unei alte cercetări iniţiate de APWR în colaborare cu Alianţa Naţională pentru Boli Rare, România (ANBR), unde s-au prezentat rezultatele obţinute din partea unui număr de 60 de familii şi patru boli rare (Kole şi Faurisson, 2009: 270–272). Conform Planului Naţional de Boli Rare din România (2010–2014: 7–8), persoanele diagnosticate cu boli rare întâmpină următoarele bariere şi dificultăţi atât în ceea ce priveşte prevenirea unei morbidităţi semnificative sau a unei mortalităţi premature cât şi în demersurile pentru îmbunătăţirea calităţii vieţii sau a potenţialului social economic al pacienţilor: • multe dintre bolile rare rămân nediagnosticate sau sunt diagnosticate târziu, datorită numărului mic de specialişti de genetică medicală şi a absenţei centrelor specializate de diagnostic, în condiţiile în care un număr mare de boli rare nu sunt recunoscute sau cunoscute de medicii din teritoriu; • specialiştii şi pacienţii nu au acces la informaţiile necesare pentru diagnosticarea corectă şi aplicarea modalităţilor existente de tratament, reabilitare şi integrare a persoanelor care suferă de boli rare; • nu există o reţea naţională de centre medicale specializate în care să se facă depistarea, diagnosticarea şi monitorizarea pacienţilor cu boli rare; • cele mai multe teste de laborator pentru confirmarea diagnosticului genetic sunt făcute în străinătate, unde costurile sunt ridicate; • nu există protocoale sau ghiduri de bună practică, astfel încât mulţi pacienţi diagnosticaţi cu o boală rară nu sunt eficient monitorizaţi; • există o discrepanţă între numărul real de servicii preventive de depistare şi consiliere genetică a pacienţilor şi rudelor acestora şi nevoia acută pentru mai mulţi furnizori de astfel de servicii; • medicamentele orfane existente pentru anumite boli rare, fie nu sunt disponibile pacienţilor români, fie se administrează cu intermitenţă; • există o lipsă a serviciilor sociale specializate în îmbunătăţirea calităţii vieţii pacienţilor cu boli rare; • nu există studii statistice privind frecvenţa acestor boli în România; • colaborarea cu reţeaua Europeană de centre specializate în boli rare este sporadică şi nesistematizată. În acest context, cercetarea de faţă şi-a propus să exploreze perspectivele pacienţilor români care suferă de boli rare cu privire la calitatea vieţii lor, în speranţa că rezultatele studiului vor stimula noi cercetări în domeniul bolilor rare. De asemenea, 98 ŞERBAN OLAH, IOAN POPOVICIU, SALOMEA POPOVICIU, DELIA BÎRLE 4 prezentând perspectivele pacienţilor, rezultatele cercetării au potenţialul de a favoriza cooperarea între pacienţii cu boli rare, specialiştii de la toate nivelurile sistemului sanitar, asistenţii sociali, psihologii, educatorii şi cercetătorii implicaţi în prevenţia, intervenţia, diagnosticarea şi managementul bolilor rare, organizaţiile guvernamentale şi nonguvernamentale şi comunitatea în general (Cella şi alţii, 1996). Obiectivele cercetării Obiectivele specifice ale acestei cercetări au constat în evaluarea pacienţilor cu boli rare, în funcţie de următoarele dimensiuni ale calităţii vieţii: bunăstarea fizică, funcţională, psihologică, socială, economică şi spirituală (Cobb, 2000; Debb şi alţii, 2009; Innes, 1990; Land, 1983; McEwin, 1995). Astfel, s-au putut stabili nevoile existente ale pacienţilor cu boli rare din România cu privire la tratament, îngrijire şi suport financiar, psihologic, spiritual şi social. Metodologia cercetării Cercetarea sociologică la care ne referim a avut loc în anul 2010 şi s-a realizat prin anchetă pe bază de chestionar. Eşantionarea s-a realizat prin tehnica bulgărelui de zăpadă. Au fost selectaţi 645 de subiecţi din toate judeţele ţării, incluzând şi municipiul Bucureşti. Acestora le-a fost aplicat un chestionar cu 42 de itemi, prin intermediul organizaţiilor de asistenţă socială din fiecare judeţ. Aplicarea chestionarelor a durat între 30 de minute şi o oră. Instrumentul de colectare a datelor În multe dintre cercetările cu privire la calitatea vieţii indivizilor diagnosticaţi cu o boală rară, cronică sau degenerativă, s-a pus accent îndeosebi pe dimensiunea bunăstării fizice (Cella şi Bonomi, 1996; Zickler, 2009), ignorând deseori dimensiunile socioculturale, economice şi psihologice. Totuşi, calitatea vieţii este dependentă în mare măsură de contextul sociocultural al respondentului (Zamfir, 2004), iar în explorarea sistemică a calităţii vieţii bolnavilor, studiile de specialitate trebuie să ia în considerare atât semnificaţia dimensiunilor fiziologice şi funcţionale cât şi a celor psihologice care îi afectează, precum: experienţa subiectivă a durerii, depresia, anxietatea, stresul şi capacitatea de a face faţă situaţiei (Gonzales şi alţii, 2000; Park şi Adler, 2003; Wool şi Mor, 2005). Pentru obiectivele de faţă, calitatea vieţii este definită ca fiind bunăstarea fizică, socială, economică, psihologică şi spirituală, precum şi capacitatea pacienţilor de a-şi îndeplini sarcinile obişnuite în existenţa lor cotidiană. Astfel, calitatea vieţii este dată de percepţiile subiective ale bolnavilor asupra situaţiei lor sociale, într-un context al unui sistem de valori culturale şi în dependenţă cu anumite trebuinţe, standarde şi aspiraţii personale. Cercetarea de faţă, nu a dorit să folosească doar un model biomedical de conceptualizare a suferinţei, ci mai degrabă să integreze o perspectivă sistemică biopsihosociologică a evaluării calităţii vieţii, ţinând cont de contextul sociocultural şi economic al bolnavilor (Gallangher, 2001). Pe baza acestei definiţii 5 CALITATEA VIEŢII PERSOANELOR DIAGNOSTICATE CU BOLI RARE ÎN ROMÂNIA 99 se desprind şase dimensiuni ale calităţii vieţii, în cazul persoanelor diagnosticate cu boli rare, şi vor fi prezentate în cele ce urmează. 1. Bunăstarea fizică: perceperea sănătăţii personale generale şi evaluarea calităţii serviciilor medicale primite. 2. Bunăstarea funcţională: sentimentul autonomiei şi autocontrolului în îndeplinirea unor activităţi zilnice, precum îmbrăcatul, mişcarea şi menţinerea unor poziţii corporale dorite. O evaluare subiectivă a formei fizice, rezistenţei şi îndemânării. 3. Bunăstarea psihologică: sentimentul de mulţumire cu privire la sine, evaluarea stresului şi a stimei de sine, evaluarea sentimentului de siguranţă, odihna, munca şi timpul liber. 4. Bunăstarea socială: evaluarea calităţii contactelor sociale, comunicarea cu semenii şi familia, suportul social şi familial primit, sentimentul apartenenţei la diferite grupuri sociale, participarea la viaţa comunitară şi cooperarea cu diverse organizaţii şi asociaţii comunitare. 5. Bunăstarea economică: evaluarea satisfacţiei cu privire la proprietăţi, venit, bunuri materiale şi status social şi adaptarea acestora la nevoile speciale ale pacienţilor. 6. Bunăstarea spirituală: apartenenţa la o comunitate spiritual-religioasă şi autoperceperea religiozităţii sau bogăţia vieţii spirituale. Tabelul nr. 1 Exemple de itemi care măsoară dimensiunile identificate „Comparativ cu anul trecut cum consideraţi starea sănătăţii Dimensiunea bunăstării dumneavoastră în general?” fizice „În ce măsură starea dumneavoastră vă limitează în a realiza Dimensiunea bunăstării activităţi moderate, precum mutatul unei mese, utilizarea funcţionale aspiratorului, curăţatul ferestrelor?” Dimensiunea bunăstării „Sunteţi optimist(ă) în legătură cu viitorul dumneavoastră?” psihologice „În ce măsură sunteţi satisfăcut(ă) cu privire la suportul primit de la Dimensiunea bunăstării familie?” sociale „Cum apreciaţi veniturile actuale ale gospodăriei dumneavoastră?” a. Nu ne ajung nici pentru strictul necesar. b. Ne ajung numai pentru strictul necesar. c. Ne ajung pentru un trai decent, dar nu ne permitem cumpărarea Dimensiunea bunăstării unor bunuri mai scumpe. economice d. Reuşim să cumpărăm şi alte bunuri mai scumpe, dar cu restrângeri în alte domenii. e. Reuşim să avem tot ce ne trebuie, fără să ne restrângem la ceva. „În ce măsură credeţi că spiritualitatea sau credinţa vă dă putere în Dimensiunea bunăstării a face faţă bolii dumneavoastră?” spirituale Pentru fiecare dimensiune s-au stabilit o serie de itemi care au fost evaluaţi atât din punct de vedere structural, cât şi din punct de vedere funcţional de către specialişti în cercetare, asistenţi sociali, cadre medicale, geneticieni, pacienţi şi rudele acestora. Pe baza acestei evaluări, chestionarul a fost completat cu anumiţi itemi, iar alţii au fost 100 ŞERBAN OLAH, IOAN POPOVICIU, SALOMEA POPOVICIU, DELIA BÎRLE 6 adaptaţi sau eliminaţi. Modelul final include şase dimensiuni (36 de itemi) specifice calităţii vieţii persoanelor diagnosticate cu boli rare în România. De asemenea, în chestionarul final au fost introduşi un număr adiţional de şase itemi formali cu privire la gen, vârstă, boală, naţionalitate, statut marital şi anii de şcoală absolviţi. Cele şase dimensiuni cuprind între cinci itemi (dimensiunea bunăstării psihologice) şi 13 itemi (dimensiunea bunăstării fizice), iar majoritatea itemilor cuprind mai mulţi subitemi (Tabelul nr. 1). Rezultatele cercetării Descrierea populaţiei participante la cercetare, din punct de vedere al repartiţiei pe judeţe, al bolii, al confesiunii religioase şi al etniei Dintre cei 645 de participanţi care au completat chestionarele, au fost păstraţi pentru analiza finală a rezultatelor un număr de 599. Un număr de 46 chestionare au fost excluse din analiză în această etapă, datorită numărului mare de răspunsuri lipsă (Tabelul nr. 2). Tabelul nr. 2 Repartiţia pe judeţe a participanţilor Judeţ Frecvenţa % Judeţ Frecvenţa % AB 26 4,3 GR 3 0,5 AG 32 5,3 HD 6 1,0 AR 69 11,5 HR 23 3,8 B 30 5,0 IF 6 1,0 BC 20 3,3 IL 2 0,3 BH 16 2,7 IS 13 2,2 BN 20 3,3 MH 3 0,5 BR 21 3,5 MM 18 3,0 BT 21 3,5 MS 10 1,7 BV 22 3,7 NT 22 3,7 BZ 4 0,7 OT 4 0,7 CJ 32 5,3 PH 9 1,5 CL 3 0,5 SB 26 4,3 CS 4 0,7 SJ 11 1,8 CT 5 0,8 SM 24 4,0 CV 6 1,0 SV 5 0,8 DB 1 0,2 TL 4 0,7 DJ 9 1,5 TM 12 2,0 GJ 14 2,3 TR 3 0,5 GL 26 4,3 VL 6 1,0 GJ 14 2,3 VN 2 0,3 GL 26 4,3 VS 5 0,8 Total: 599 100,0 Se observă o includere în eşantionul de cercetare a tuturor judeţelor României, inclusiv Bucureşti şi Ilfov. În unele cazuri, ponderea nu este atât de echilibrată 7 CALITATEA VIEŢII PERSOANELOR DIAGNOSTICATE CU BOLI RARE ÎN ROMÂNIA 101 precum ne-am fi dorit. De exemplu, se remarcă numărul mic de participanţi din judeţele Dâmboviţa, Ialomiţa sau Vrancea (n = 1). De asemenea, sunt mai bine reprezentate judeţele din regiunile geografice Transilvania, Banat, Crişana, Maramureş şi Moldova, comparativ cu regiunile din sudul României. Aceasta se poate explica prin faptul că la nivelul judeţelor din România există o dispersie asimetrică a organizaţiilor şi asociaţiilor de asistenţă sociomedicală, prin intermediul cărora am lucrat. Participanţii la cercetare au raportat un număr de 41 de boli rare (Tabelul nr. 3). Tabelul nr. 3 Frecvenţa şi procentajul răspunsurilor participanţilor la întrebarea: „Cum se numeşte boala de care suferiţi?” Denumirea bolii Frecvenţa % Denumirea bolii Frecvenţa % Amiotrofie spinală 1 0,2 Narcolepsie cu cataplexie 2 0,4 Kugelberg Angioedem 9 1,5 Neurofibromatoză 65 10,9 Autism 2 0,3 Osteogeneză imperfectă 7 1,2 Boala Friedrich 1 0,2 Parkinson 4 0,7 Boala Von Willebrandt 1 0,2 Poliartrită 1 0,2 Coxartroza 22 3,6 Prader Willi 14 2,3 Defect septal atrial 4 0,7 Recklinghausen 2 0,3 Distrofie musculară 3 0,5 Scleroză congenitală 1 0,2 Scleroză de arteră Epidermoliză buloasă 16 2,7 1 0,2 pulmonară Epilepsie mioclonică 3 0,5 Scleroză multiplă 121 20,2 progresivă Sindrom amiotrofic Fenilcetonuria 21 3,5 2 0,4 neurogen spiral Gaucher 1 0,2 Sindrom Angelman 1 0,2 Hemofilie 150 25,1 Sindrom Down 32 5,4 Hepatita B 1 0,2 Sindrom Rett 66 11 Hipomelanoza Ito 1 0,2 Sindrom Werdnig Hoffman 1 0,2 Insuficienţă aortică 1 0,2 Sindrom Williams 1 0,2 Leucemie acută 6 1,2 Talasemie majoră 1 0,2 promielocitică Limfom Hodgkin 1 0,2 Tetralogie Fallot 1 0,2 Luxaţie congenitală 2 0,3 Tetrapareză spastică 2 0,3 Malformaţie cardiacă Tromboplastina totală 2 0,3 1 0,2 congenitală bilaterală Miastenia gravis 23 3,8 Total 599 100,0 Cele mai frecvente boli sunt: hemofilie (n = 150), scleroză multiplă (n = 121), sindromul Rett (n = 66) şi neurofibromatoză (n = 65). În ceea ce priveşte etnia, patru participanţi (7%) nu au declarat, sau au omis declararea etniei. Subiecţii incluşi în eşantion au fost în procent de 89,6% români, 8,8% maghiari, 2% germani, iar 7% au declarat că aparţin altor etnii. 102 ŞERBAN OLAH, IOAN POPOVICIU, SALOMEA POPOVICIU, DELIA BÎRLE 8 Dimensiunea bunăstării fizice Prima dimensiune analizată cu privire la calitatea vieţii persoanelor diagnosticate cu boli rare este cea a bunăstării fizice şi calitatea serviciilor medicale. Bunăstarea fizică se referă la perceperea sănătăţii personale generale. Tabelul nr. 4 Frecvenţa şi procentajul privind răspunsul participanţilor la întrebarea: „De câţi ani suferiţi de această boală?” Frecvenţa % 1–10 ani 141 23,5 11–20 ani 166 27,7 21–30 ani 193 32,2 Valid 31–40 ani 56 9,3 41–50 ani 25 4,2 51–60 ani 15 2,5 Peste 60 ani 3 0,5 Total 599 100,0 Din analiza Tabelului nr. 4 observăm că peste 50% dintre respondenţi au fost diagnosticaţi cu boala de care suferă de un timp cuprins în intervalul 1–20 de ani, iar peste 80% au fost diagnosticaţi de maximum 30 de ani. Cei ce suferă de o boală rară de mai mult de 30 de ani sunt în procent scăzut, şi anume, sub 17%. Pentru o analiză mai aprofundată s-a recurs la o analiză de regresie liniară pentru a exprima măsura în care sănătatea fizică este explicată prin anii de suferinţă (Tabelele nr. 5a, 5b şi 5c). Tabelul nr. 5a Analiza de regresie liniară, pentru a exprima măsura în care sănătatea fizică este explicată prin anii de suferinţă 22 Model R R R ajustat Eroarea standard de estimare 1 0,150(a) 0,023 0,021 7,57 a. Predictori: (Constanta): „De câţi ani suferiţi de această boală?”. Tabelul nr. 5b Analiza de regresie liniară, pentru a analiza măsura în care sănătatea fizică este explicată prin anii de suferinţă ANOVA (7b) Model Suma Pătratelor df Media pătrată F p Regresie 725,58 1 725,58 12,64 0,000(a) 1 Rezidual 31503,12 549 57,38 32228,70 550 Total a. Predictori: (Constanta): „De câţi ani suferiţi de această boală?”. b. Variabila dependentă: SĂNĂTATEA FIZICĂ. 9 CALITATEA VIEŢII PERSOANELOR DIAGNOSTICATE CU BOLI RARE ÎN ROMÂNIA 103 Tabelul nr. 5c Analiza de regresie liniară, pentru a analiza măsura în care sănătatea fizică este explicată prin anii de suferinţă Coeficienţi (7c) Coeficienţi Coeficienţi Model t p nestandardizaţi standardizaţi Constanta B Eroarea standard Beta 1 „De câţi ani suferiţi 43,251 0,653 66,21 0,000 de această boală?” 0,093 0,026 0,150 3,55 0,000 a. Variabila dependentă: SĂNĂTATEA FIZICĂ. Rezultatele analizei de regresie arată că 2,3% din starea de sănătate fizică este afectată de durata suferinţei. Cu toate că acest procent nu pare ridicat, el este semnificativ din punct de vedere statistic şi merită să i se acorde atenţie, fiindcă indică o asociere directă între starea de sănătate fizică şi anii de suferinţă. De asemenea, datele cercetării arată că cei mai mulţi participanţi au considerat sănătatea lor în comparaţie cu anul trecut ca fiind la fel de bună (45,2%). Totuşi, un număr ridicat de respondenţi au afirmat că starea de sănătate este mai proastă ca anul trecut (43,2%). Doar câţiva au considerat că sănătatea lor este mai bună ca anul trecut (10,8). De asemenea, 30,1% au susţinut că durerea fizică îi deranjează foarte mult, 9,7% au relatat că durerea îi deranjează mult, 33,6% moderat, iar 25,4% au susţinut că durerea fizică îi deranjează puţin sau deloc. În ultimele trei luni, la data aplicării chestionarelor, 8% au afirmat că au simţit tot timpul dureri fizice, 30,2% au simţit frecvent dureri, 37,2% au simţit câteodată dureri, iar 24,4% au raportat că au simţit dureri rar sau deloc. În comparaţie cu alţi oameni, unii participanţi se consideră mai bolnavi (25,9%), iar 28% se aşteaptă ca starea sănătăţii lor să se înrăutăţească. Durerea şi disconfortul fizic au constituit o problemă în foarte mare măsură pentru 6,5% dintre respondenţi, în mare măsură, pentru 15,2%, moderat, pentru 32,4%, în mică măsură, pentru 33,7% şi deloc, pentru 11,7%. De asemenea, 49,6% au considerat că fac faţă acestui disconfort în mare măsură, 38,4% moderat, 7,8% în mică măsură şi 2,7% au raportat că nu fac faţă deloc disconfortului fizic. Dintre respondenţi, 70,6% au susţinut că au acces la medicamente compensate, iar 26,9% au raportat că au întâmpinat dificultăţi în accesul la servicii medicale oferite de statul român. Exemple de astfel de dificultăţi menţionate de respondeţi sunt prezentate în continuare. • Îngreunarea accesului la tratament se datorează unor situaţii precum: lipsa medicamentelor în farmacie; imposibilitatea procurării acestora, datorită preţului ridicat; lipsa accesului la servicii specializate pentru tratament în judeţ; birocraţia excesivă în obţinerea tratamentului. • Lipsa de consideraţie şi respect din partea comunităţii, cu privire la nevoile persoanelor care suferă de boli rare, se manifestă în situaţii precum: amenzi 104 ŞERBAN OLAH, IOAN POPOVICIU, SALOMEA POPOVICIU, DELIA BÎRLE 10 pentru parcare în ciuda afişării semnului de handicap locomotor pe maşină; dezinteresul cadrelor medicale în tratarea pacienţilor; perioadă de aşteptare prea mare la spital; birocraţie în depunerea dosarului, pierderea dosarului medical de către cadrele medicale; contactarea unor boli în perioada spitalizării (e.g. virusul hepatic C); lipsa rampelor de acces; comportamentul neadecvat al comisiei de evaluare; refuzul de deplasare sau întârzierea salvării în situaţii de urgentă; dezinteres din partea cadrelor didactice cu privire la nevoile elevilor bolnavi; lipsa de respect a funcţionarilor publici. • Personal medical nepregătit, care fie nu cunoaşte boala, fie întâmpină dificultăţi în depistarea şi diagnosticarea corectă a acesteia. De asemenea, participanţii la cercetare au oferit anumite sugestii pentru depăşirea dificultăţilor cu privire la accesul la servicii medicale. Exemple cu privire la aceste sugestii sunt: • Îmbunătăţirea accesului la tratament, prin măsuri precum: aducerea medicamentelor în ţară; subvenţionarea tratamentului; gratuitatea medicamentelor; creşterea finanţării de la stat pentru sistemul medical; promovarea tratamentului la domiciliu. • Îmbunătăţirea calităţii serviciilor, prin măsuri precum: o colaborare mai bună între bolnav, familia acestuia şi cadrele medicale, farmacişti şi specialişti; perfecţionarea cadrelor medicale; accesul la psiholog după diagnosticare; mai multe cercetări de specialitate cu privire la bolile rare; pregătirea personalului medical în vederea informării cu privire la bolile rare; creşterea numărului de specialişti; dotarea spitalelor cu aparatură de diagnosticare şi tratament; îmbunătăţirea sistemului de îngrijire sociomedicală pentru copii. • Creşterea interesului pentru pacienţi, prin: formarea de baze de date; creşterea numărului de specialişti; conştientizarea publicului cu privire la nevoile speciale ale persoanelor care suferă de boli rare; scăderea birocraţiei; monitorizarea specializată a bolnavilor; orientarea serviciilor medicale asupra pacienţilor care suferă de boli rare. Sugestiile oferite de persoanele diagnosticate cu boli rare pentru îmbunătăţirea serviciilor sociale au inclus: • facilitarea accesului la: informaţii legate de boală, tratament şi drepturi; servicii de asistenţă socială şi de consiliere psihologică; prestaţii sociale; cămine sociale; mijloace de transport adaptate nevoilor bolnavilor; instituţii publice (e.g. rampe de acces); săli de gimnastică specializate, bazine de hidroterapie şi centre de recuperare; • îmbunătăţirea evidenţei cazurilor sociale şi vizite la domiciliu atât din partea specialiştilor pe probleme medicale cât şi a celor pe probleme sociale. În ceea ce priveşte întrebarea cu privire la necesitatea tratamentelor medicamentoase pentru sănătatea participanţilor, notăm că un număr de 592 participanţi au răspuns la această întrebare, iar şapte au omis să răspundă (Tabelul nr. 6). 11 CALITATEA VIEŢII PERSOANELOR DIAGNOSTICATE CU BOLI RARE ÎN ROMÂNIA 105 Tabelul nr. 6 Frecvenţele şi procentajul pentru măsura în care participanţii cred că sănătatea lor depinde zilnic de utilizarea unui tratament medicamentos Frecvenţa % În foarte mare măsură adevărat 147 24,5 În mare măsură adevărat 138 23,0 Valid Moderat 127 21,2 În mică măsură adevărat 133 22,2 Deloc adevărat 47 7,8 Total 592 98,8 Nu ştiu/Nu răspund 7 1,2 Total 599 100,0 Dintre cei care au răspuns, cei mai mulţi (24,5%) au considerat că sănătatea lor depinde în foarte mare măsură de un tratament medicamentos. Doar 7,8% au declarat că sănătatea lor nu depinde deloc de un tratament medicamentos. În ceea ce priveşte perceperea calităţii vieţii, 89,4% au susţinut că aceasta depinde de utilizarea unui tratament medicamentos în foarte mare măsură, (24,9%), mare măsură, (19,5%) moderat, (20,4%) sau în mică măsură (19,7%). Dimensiunea bunăstării funcţionale Dimensiunea bunăstării funcţionale se referă la sentimentul autonomiei şi autocontrolului în îndeplinirea unor activităţi zilnice precum îmbrăcatul, mişcarea şi menţinerea unor poziţii corporale dorite. Astfel, această dimensiune oferă informaţii cu privire la evaluarea subiectivă a formei fizice, rezistenţei şi îndemânării persoanelor diagnosticate cu boli rare. În ceea ce priveşte evaluarea subiectivă a funcţionalităţii, doar câţiva dintre participanţii la cercetare s-au simţit mult limitaţi în activităţi precum: alergatul, ridicarea greutăţilor şi participarea la activităţi sportive solicitante (4%). În ceea ce priveşte activităţi precum: mutatul unei mese, utilizarea aspiratorului, curăţatul ferestrelor, doar 8,2% au susţinut că se simt limitaţi. Ridicatul sau căratul plaselor cu alimente din magazin a constituit o problemă pentru 14% dintre respondenţi, iar în ceea ce priveşte urcatul scărilor unui bloc de la parter câteva etaje mai sus, 10,7% au considerat că se simt limitaţi. De asemenea, 21% dintre participanţi întâmpină dificultăţi în urcatul scărilor un etaj; aplecatul corpului înainte sau înapoi, sau îndoitul genunchilor (24,9%); plimbatul pe o lungime mai mică de un km (21,2%); plimbatul pe o lungime mai mare de un km (9,3%); şi îmbăiatul şi îmbrăcatul în mod autonom (37,1%). Ca rezultat al limitărilor în funcţionalitatea fizică, participanţii au întâmpinat dificultăţi în munca obişnuită, reducând din timpul dedicat muncii (34,6%) şi realizând mai puţin decât şi-au dorit (24,4%). Durerea fizică a fost percepută, în foarte mare 106 ŞERBAN OLAH, IOAN POPOVICIU, SALOMEA POPOVICIU, DELIA BÎRLE 12 măsură şi în mare măsură, ca un impediment în realizarea muncii obişnuite de la domiciliu de către 40,2% dintre respondenţi. În continuare vom prezenta diferenţele privind starea de sănătate şi funcţionalitatea fizică, în funcţie de genul persoanelor diagnosticate cu boli rare (Tabelele nr. 7 şi 8). Tabelul nr. 7 Medii şi abateri standard pentru dimensiunea funcţionării fizice la bărbaţi şi femei ce suferă de boli rare Eroarea standard Genul N Media Deviaţia standard a mediei Masculin 276 20,75 4,28 0,25 Limitare fizică Feminin 309 20,46 5,03 0,28 Masculin 272 7,30 1,17 0,07 Probleme fizice Feminin 302 6,92 1,41 0,08 Masculin 272 17,40 3,52 0,21 Durere Feminin 298 17,79 3,46 0,20 Sănătate în Masculin 180 12,34 2,71 0,20 general Feminin 157 10,88 2,45 0,19 Masculin 265 45,46 7,22 0,44 Sănătate fizică Feminin 283 44,98 8,00 0,46 Pentru limitarea fizică, au fost înregistrate răspunsurile subiecţilor pentru nouă itemi, răspunsuri acordate pe o scară în trei trepte (de la 1 la 3). Scorul minim obţinut poate lua valoarea 9, iar cel maxim valoarea 27. Un scor mare indică o limitare fizică mai accentuată (exemplu de item: În ce măsură starea dumneavoastră de sănătate vă limitează în a realiza aceste activităţi? Ex. Activităţi viguroase, precum alergatul, ridicarea greutăţilor, participarea la activităţi sportive solicitante). Pentru dimensiunea probleme fizice, participanţii au fost rugaţi să răspundă unui număr de patru itemi, cu da sau nu, cotate cu 1 punct sau două puncte, iar scorurile obţinute pot lua valori între 4 şi 8. Un scor ridicat înseamnă probleme fizice accentuate (exemplu de item: În ultimele trei luni aţi avut următoarele probleme cu munca dumneavoastră sau alte activităţi obişnuite ca rezultat al stării dumneavoastră fizice? Ex. Aţi redus din timpul dedicat muncii sau altor activităţi). Dimensiunea durere a fost evaluată cu ajutorul a şase itemi la care s-a răspuns în cinci trepte, iar cu cât scorul obţinut este mai ridicat, cu atât durerea este mai mare. Patru itemi sunt incluşi pentru variabila sănătate în general, iar sănătatea fizică reprezintă însumarea dimensiunilor limitare fizică, probleme fizice şi durere. Un scor ridicat la această dimensiune semnifică probleme asociate sănătăţii în general. 13 CALITATEA VIEŢII PERSOANELOR DIAGNOSTICATE CU BOLI RARE ÎN ROMÂNIA 107 Tabelul nr. 8 Testul t pentru compararea mediilor funcţionării fizice la bărbaţi şi la femei t df p bilateral Diferenţa mediilor Limitare fizică 0,73 583 0,460 0,28 Probleme fizice 3,49 572 0,001 0,38 Durere –1,33 568 0,182 –0,39 Sănătate în general 5,14 335 0,000 1,45 Sănătate fizică 0,74 546 0,457 0,48 În ceea ce priveşte diferenţele privind starea de sănătate şi funcţionalitatea fizică în funcţie de genul persoanelor diagnosticate cu boli rare, se remarcă date semnificative statistic pentru problemele fizice (M > F) şi pentru sănătatea în general (M > F). De fizioterapie depinde starea de sănătate a peste 50% dintre participaţi cu un grad de acord mare şi moderat. Peste 8% au exprimat un acord puternic atunci când au considerat că starea lor de sănătate depinde de efectuarea fizioterapiei (Tabelul nr. 9). Tabelul nr. 9 Frecvenţele şi procentajul pentru măsura în care participanţii cred că sănătatea lor depinde de o anumită terapie, precum fizioterapia Frecvenţa % În foarte mare măsură adevărat 49 8,2 În mare măsură adevărat 164 27,4 Moderat 145 24,2 Valid În mică măsură adevărat 87 14,5 Deloc adevărat 118 19,7 Total 563 94,0 Nu ştiu/Nu răspund 33 5,5 Răspunsuri lipsă 3 0,5 Total 36 6,0 Total 599 100,0 În ceea ce priveşte perceperea calităţii vieţii, 64,7% au afirmat că aceasta depinde în foarte mare (11,1%), mare măsură (24,5%) sau moderat (23,2%) de fizioterapie. Referitor la legătura dintre calitatea vieţii bolnavilor şi efectuarea kinetoterapiei, aproape 50% dintre respondenţi, mai exact 43,7%, au considerat că există o relaţie între cele două aspecte într-o măsură mare şi foarte mare. Acest lucru se poate corela cu informaţia relatată de respondenţi cu privire la necesitatea introducerii de cât mai multe servicii de fizioterapie şi kinetoterapie, în vederea îmbunătăţirii calităţii vieţii persoanelor cu boli rare din România (Tabelul nr. 10). 108 ŞERBAN OLAH, IOAN POPOVICIU, SALOMEA POPOVICIU, DELIA BÎRLE 14 Tabelul nr. 10 Frecvenţele şi procentajul pentru măsura în care participanţii cred că sănătatea lor depinde de o anumită terapie, precum kinetoterapia Frecvenţa % În foarte mare măsură adevărat 71 11,9 În mare măsură adevărat 170 28,4 Moderat 136 22,7 Valid În mică măsură adevărat 60 10,0 Deloc adevărat 118 19,7 Total 555 92,7 Nu ştiu/Nu răspund 38 6,3 Răspunsuri lipsă 6 1,0 Total 44 7,3 Total 599 100,0 În ceea ce priveşte logopedia, majoritatea participanţilor au declarat că starea lor de sănătate nu depinde deloc (67,6%) de o astfel de terapie. Mai puţin de 15% au susţinut că au nevoie de logopedie în măsură ridicată şi foarte ridicată. În ceea ce priveşte perceperea calităţii vieţii, 3,3% au afirmat că aceasta depinde în foarte mare măsură, 11,4%, în mare măsură şi 6,8% moderat de logopedie. În ceea ce priveşte efectuarea unei terapii pentru recuperarea funcţiilor necesare activităţilor zilnice, aproximativ jumătate dintre participanţi au considerat că au nevoie de o astfel de terapie, în timp ce cealaltă jumătate nu au considerat că astfel de terapii le-ar aduce un plus de calitate în efectuarea acţiunilor zilnice. În ceea ce priveşte perceperea calităţii vieţii, 8,8% au afirmat că aceasta depinde în foarte mare măsură de terapii pentru recuperarea funcţiilor, 17,5% au afirmat că aceasta depinde în mare măsură, 14,4% moderat, 8,2% în mică măsură, iar 36,5% au considerat calitatea vieţii ca depinzând deloc de terapii pentru recuperarea funcţiilor. Cu privire la necesitatea ergoterapiei, găsim un număr mare de nonrăspunsuri (N = 221, 36,9%), ceea ce împiedică formularea unei concluzii clare. Cel mai probabil, nonrăspunsurile se datorează nerecunoaşterii termenului „ergoterapie”, ceea ce poate fi problematic în astfel de cazuri. Motivul nu este evident, dar posibile cauze pot fi lipsa informaţiilor şi numărul redus al specialiştilor ergoterapeuţi din România. În ceea ce priveşte perceperea calităţii vieţii, 4% au afirmat că aceasta depinde în foarte mare măsură, 5,8% în mare măsură şi 5,3% moderat de ergoterapie. Dimensiunea bunăstării psihologice Această dimensiune se referă la: sentimentul de mulţumire cu privire la sine, evaluarea stresului şi a stimei de sine, evaluarea sentimentului de siguranţă, odihnă, muncă şi timpul liber. 15 CALITATEA VIEŢII PERSOANELOR DIAGNOSTICATE CU BOLI RARE ÎN ROMÂNIA 109 Aproximativ jumătate dintre respondenţi (51,5%) au considerat că au redus din timpul dedicat muncii sau altor activităţi regulate, datorită unor probleme emoţionale (e.g. sentimente de tristeţe sau de teamă). De asemenea, 47,2% au realizat mai puţin decât şi-au dorit, iar 50,1% au afirmat că nu s-au putut concentra în activităţile obişnuite în ultimele trei luni până la data aplicării chestionarului. În ceea ce priveşte oboseala, 15,4% au considerat că obosesc foarte repede, 30,4% că obosesc repede, 35,7% moderat, 14,4% au declarat că obosesc repede într-o mică măsură, iar 2,8% au considerat că nu obosesc mai repede decât ar fi normal. Un număr semnificativ dintre participanţi (55,4%) au avut dificultăţi în foarte mare sau mare măsură în a adormi. În ceea ce priveşte bucuria de a trăi, 3,7% au notat că se bucură de viaţă în foarte mare măsură, 30,4% în mare măsură, 25,7% moderat, 23,7% în mică măsură, iar 14,5% au considerat că nu se bucură deloc de viaţă. De asemenea, doar 34,6% au notat că sunt optimişti. Majoritatea (55,1%) au fost deranjaţi de fizicul lor în foarte mare măsură, 5,2% în mare măsură, 23,7%, moderat, iar 25,2%, în mică măsură. În ultimele trei luni, până la data aplicării chestionarului, 6,3% dintre participanţi s-au simţit trişti tot timpul, 19,2% frecvent, 51,3% câteodată, 18,7% rar, iar 4% nu s-au simţit trişti deloc. De asemenea, doar 2,5% dintre participanţi s-au simţit plini de energie tot timpul, 16,9% frecvent, 29,5% câteodată, 36,2% rar, iar 14,5% nu s-au simţit deloc plini de energie. Dintre respondenţi, 10,7% s-au simţit deprimaţi tot timpul, 32,4% frecvent, 44,7% câteodată, 9,7% rar şi 2,0% nu s-au simţit deloc deprimaţi. În ceea ce priveşte frustrarea, 13,7% dintre participanţi s-au simţit frustraţi tot timpul, 44,1% frecvent, 29,2% câteodată, 10,9 rar şi 1,8% nu s-au simţit deloc frustraţi. Foarte puţini participanţi s-au simţit obosiţi tot timpul (1,7%). De asemenea, puţini (9,2%) au declarat că nu s-au simţit deloc obosiţi. Mai degrabă, respondenţii au declarat că se simt obosiţi câteodată (50,1%), sau rar (27,2%); 11,5% au afirmat că simt frecvent oboseala. O situaţie frecvent întâlnită este trăirea sentimentului de vinovăţie de către persoanele aflate în dificultate, iar în cercetarea de faţă acest lucru este ilustrat în tabelul şi graficul de mai jos (Tabelul nr. 11). Tabelul nr. 11 Frecvenţele şi procentajul pentru măsura în care starea fizică şi problemele emoţionale ale participanţilor au produs suferinţă familiei Frecvenţa % În foarte mare măsură 185 30,9 În mare măsură 271 45,2 Moderat 95 15,9 Valid În mică măsură 19 3,2 Deloc 17 2,8 Nu ştiu/Nu răspund 8 1,3 Total 595 99,3 Răspunsuri lipsă 4 0,7 Total 599 100,0 110 ŞERBAN OLAH, IOAN POPOVICIU, SALOMEA POPOVICIU, DELIA BÎRLE 16 Astfel, se remarcă faptul că peste 75% dintre respondenţi consideră că starea lor fizică şi/sau emoţională produce în mare şi foarte mare măsură suferinţă familiei. Totuşi, în studiul de faţă, majoritatea respondenţilor au notat că starea lor de sănătate nu a cauzat probleme grave în familie, precum certuri („deloc” certuri între părinţi = 65,4%; „deloc” certuri între părinţi şi fraţi = 80%) sau divorţ („deloc” = 92,8%) În ceea ce priveşte sănătatea mentală şi anii de suferinţă observăm că sănătatea mentală nu depinde în mare măsură de perioada de boală (Tabelele nr. 12a, 12b şi 12c). Tabelul nr. 12a Analiza de regresie liniară pentru explicarea sănătăţii mentale, pe baza anilor de suferinţă 2 2 R ajustat Eroarea standard de estimare Model R R 1 .086(a) 0,007 0,005 5,32 a. Predictori: (Constanta): „De câţi ani suferiţi de această boală?”. Tabelul nr. 12b Analiza de regresie liniară pentru explicarea sănătăţii mentale, pe baza anilor de suferinţă ANOVA (12b) Model Suma pătratelor Df Pătrate medii F p Regresia 110,60 1 110,60 3,899 0,049(a) 1 Rezidual 14948,28 527 28,36 Total 15058,89 528 a. Predictori: (Constanta): „De câţi ani suferiţi de această boală?”. b. Variabila dependentă: SĂNĂTATEA MENTALĂ. Tabelul nr. 12c Analiza de regresie liniară pentru explicarea sănătăţii mentale, pe baza anilor de suferinţă Coeficienţi (12c) Coeficienţi Coeficienţi nestandardizaţi standardizaţi t p Model Eroarea Beta B (Constanta) standard 55,55 0,467 118,86 0,000 1 „De câţi ani suferiţi de 0,037 0,019 0,086 1,97 0,049 această boală?” a. Variabila dependentă: SĂNĂTATEA MENTALĂ. Cu toate că sănătatea mentală este explicată într-un procent redus prin durata anilor de suferinţă (doar 0,7%), prezentăm acest model întrucât el se află la limita semnificativităţii (p = .049). Este bine de precizat faptul că pentru variabila sănătate mentală un scor ridicat semnifică probleme legate de sănătatea mentală, întrucât acest scor global este obţinut prin însumarea scorurilor pentru limitare emoţională, nivelul oboselii, probleme de funcţionare socială şi probleme legate 17 CALITATEA VIEŢII PERSOANELOR DIAGNOSTICATE CU BOLI RARE ÎN ROMÂNIA 111 de starea de bine emoţional. Aşa se explică asocierea pozitivă dintre durata suferinţei în ani şi starea de sănătate mentală. Dacă durata suferinţei creşte cu o abatere standard, sănătatea mentală se deteriorează cu 0,086 abateri standard. În ceea ce priveşte diferenţele privind starea de sănătate psihică în funcţie de genul persoanelor diagnosticate cu boli rare, se remarcă date semnificative statistic pentru sănătatea emoţională (M > F) (Tabelele nr. 13 şi 14). Tabelul nr. 13 Medii şi abateri standard pentru dimensiunea funcţionării psihice la bărbaţi şi femei ce suferă de boli rare Deviaţia Eroarea standard Genul N Media standard a mediei Masculin 273 4,47 1,42 0,08 Limitare emoţională Feminin 304 4,50 1,52 0,08 Masculin 271 24,99 2,81 0,17 Energie vs. oboseală Feminin 291 24,87 2,67 0,15 Masculin 276 15,55 3,01 0,18 Stare de bine emoţională Feminin 310 15,06 3,51 0,19 Masculin 257 57,05 5,43 0,33 Sănătate emoţională Feminin 271 55,61 5,11 0,31 Tabelul nr. 14 Testul t pentru compararea mediilor funcţionării fizice şi psihice la bărbaţi şi femei t df p bilateral Diferenţa mediilor Limitare emoţională –0,27 575 0,783 –0,03 Energie vs. oboseală 0,51 560 0,604 0,12 Stare de bine emoţională 1,77 584 0,076 0,48 Sănătate emoţională 3,14 526 0,002 1,44 Dimensiunea bunăstării sociale Bunăstarea socială se referă la evaluarea calităţii contactelor sociale, comunicarea cu semenii şi familia, suportului social şi familial primit, sentimentul apartenenţei la diferite grupuri sociale, participarea la viaţa comunitară şi cooperarea cu diverse organizaţii şi asociaţii comunitare. Participanţii au considerat că starea lor fizică sau problemele lor emoţionale i-au deranjat în foarte mare măsură (17,7%), în mare măsură (21,5%), moderat (34,4%), în mică măsură (18,4%) sau deloc (6,8%). În ceea ce priveşte angajarea în activităţi sociale cu familia sau cu prietenii, 15,4% au considerat în foarte mare măsură, 18,9% în mare măsură, 25,7% moderat, 32,1% în mică măsură, iar 6,5% deloc, că starea lor fizică sau problemele emoţionale constituie un impediment. În ceea ce priveşte angajarea în activităţi cu vecinii, 20% au considerat problemele fizice sau emoţionale ca fiind o problemă în foarte mare măsură, 18,5% în mare măsură, 23,5% moderat, 29% în mică măsură, iar 6,5% deloc. În angajarea 112 ŞERBAN OLAH, IOAN POPOVICIU, SALOMEA POPOVICIU, DELIA BÎRLE 18 în activităţi cu alte grupuri sociale, 19,2% au afirmat că starea fizică sau problemele emoţionale îi deranjează în foarte mare măsură, 17% în mare măsură, 25% moderat, 29% în mică măsură, iar 7,2% deloc. Referitor la accesul la informaţii, 43,5% au considerat că au acces la informaţii cu privire la boala lor în foarte mare măsură şi în mare măsură. În ceea ce priveşte distanţa în km pe care participanţii trebuie să o parcurgă pentru a ajunge la un specialist, aceasta se situează între 0 şi 2 400 km (media = 52,71). Datorită faptului că, deseori, bunăstarea socială depinde de statutul marital, în continuare se va prezenta o analiză a acestui item (Tabelul nr. 15). Tabelul nr. 15 Frecvenţa şi procentajul pentru statusul marital al participanţilor Frecvenţa % Singur 46 7,7 „Locuiesc cu părinţii” 313 52,3 „Locuiesc cu partenerul de viaţă” 16 2,7 Valid Căsătorit 200 33,4 Separat 4 0,7 Divorţat 16 2,7 Văduv 4 0,7 Total 599 100,0 Pentru început, se notează că majoritatea respondenţilor au avut alături familia, fie cea de origine (n = 313 locuiesc împreună cu părinţii) fie cea prin căsătorie (n = 200). Totuşi, există peste 10% dintre cazuri, unde participanţii la această cercetare au indicat că nu au avut un suport direct din partea familiei. Aceştia sunt: cei divorţaţi, separaţi, singuri sau văduvi. Aproape 90% dintre respondenţi s-au declarat satisfăcuţi de sprijinul primit de la familie, în foarte mare măsură şi în mare măsură. Acest suport extraordinar al familiei este explicat şi prin viziunea tradiţională în societatea românească în ceea ce priveşte familia şi relaţiile din interiorul acesteia. Suportul social şi reţeaua de relaţii sociale constituie un factor extrem de important pentru starea de bine a oricărei persoane, iar acest aspect este cu atât mai semnificativ în cazul celor diagnosticaţi cu boli rare. În ceea ce priveşte suportul primit de la prieteni, gradul de satisfacţie este moderat pentru peste 20% dintre respondenţi. De asemenea, peste 40% au fost satisfăcuţi; iar peste 30% puţin satisfăcuţi. Majoritatea participanţilor (59,4%) au beneficiat de suportul social în îngrijirea la domiciliu din partea părinţilor, 1,7% din partea fraţilor, 0,3% din partea rudelor, 0,5% din partea prietenilor, 27,4% din partea soţului/soţiei, iar de 7,8% s-a ocupat altcineva. În ceea ce priveşte serviciile de sănătate de stat, jumătate dintre respondenţi s-au declarat satisfăcuţi la nivel mediu. Doar 18,2% s-au declarat satisfăcuţi de calitatea serviciilor în mare măsură şi foarte mare măsură. Cu privire la ajutorul primit din partea statului român, respondenţii s-au declarat satisfăcuţi într-o mică măsură în proporţie de aproape 50%, iar 23,4% sunt total nesatisfăcuţi cu privire 19 CALITATEA VIEŢII PERSOANELOR DIAGNOSTICATE CU BOLI RARE ÎN ROMÂNIA 113 la acest lucru. Doar 4,6% s-au declarat satisfăcuţi cu privire la ajutorul primit din partea statului român. Participanţii la cercetare s-au declarat uşor mai satisfăcuţi cu privire la implicarea ONG în comparaţie cu implicarea statului, însă şi aici domină satisfacţia doar într-o mică (39,6%) şi moderată măsură (26,7%). În ceea ce priveşte diferenţele privind starea de funcţionare socială în funcţie de genul persoanelor diagnosticate cu boli rare, se remarcă date semnificative (M > F) (Tabelele nr. 16 şi 17). Tabelul nr. 16 Medii şi abateri standard pentru dimensiunea funcţionării sociale la bărbaţi şi femei ce suferă de boli rare Abaterea Eroarea standard a Genul N Media standard mediei Funcţionare Masculin 271 11,93 4,25 0,25 socială Feminin 298 10,95 4,57 0,26 Tabelul nr. 17 Testul t pentru compararea mediilor funcţionării sociale la bărbaţi şi femei t df p bilateral Diferenţa mediilor Funcţionare socială 2,65 567 0,008 0,98 Dimensiunea bunăstării economice Această dimensiune include aspecte precum: evaluarea satisfacţiei faţă de proprietăţi, venit, bunuri materiale şi status social, cât şi perceperea subiectivă cu privire la adaptarea lor la nevoile speciale ale pacienţilor diagnosticaţi cu boli rare. Doar 2,5% dintre respondenţi au considerat că banii de care dispun sunt în foarte mare măsură suficienţi pentru plata serviciilor medicale. De asemenea, doar 5% au remarcat că banii le ajung pentru costurile medicale în mare măsură, iar 17,9% au considerat că banii de care dispun sunt suficienţi într-o măsură moderată. Majoritatea respondenţilor (72,6%) au considerat că banii le sunt suficienţi în mică măsură sau deloc pentru plata serviciilor medicale. În ceea ce priveşte veniturile, 59,6% au susţinut că acestea le ajung doar pentru strictul necesar; 24,5% au remarcat că veniturile sunt suficiente pentru un trai decent; 8,2% şi-au considerat veniturile ca fiind nesatisfăcătoare chiar şi pentru strictul necesar. Puţini dintre participanţi (5,5%) au considerat că îşi permit bunuri mai scumpe, dar cu restrângeri din alte domenii, iar doar 1,2% au susţinut că îşi permit să cumpere tot ce le trebuie, fără restrângeri din alte domenii. Estimările cu privire la veniturile necesare familiei pentru un trai decent se încadrează între 700 şi 450 000 RON, cu media de 3 937,8 RON; iar pentru supravieţuire, veniturile estimate de respondenţi se încadrează între 200–8 000 RON, cu media de 1 116,8 RON. De asemenea, majoritatea respondenţilor (62,3%) locuiesc cu părinţii. În ceea ce priveşte aprecierea veniturilor pe gospodărie a participanţilor, un număr ridicat declară un venit destul de scăzut (Tabelul nr. 18). 114 ŞERBAN OLAH, IOAN POPOVICIU, SALOMEA POPOVICIU, DELIA BÎRLE 20 Tabelul nr. 18 Frecvenţa şi procentajul pentru nivelul apreciat de către participanţi al venitului în gospodărie (1 = cel mai scăzut nivel al venitului, iar 10 = cel mai ridicat nivel al venitului) Frecvenţa % % Cumulativ 1 7 1,2 1,2 2 38 6,3 7,7 3 142 23,7 31,8 4 182 30,4 62,8 5 116 19,4 82,5 Valid 6 52 8,7 91,3 7 35 5,8 97,3 8 12 2,0 99,3 9 2 0,3 99,7 10 2 0,3 100 Total 588 98,2 Răspunsuri lipsă 11 1,8 Total 599 100 Astfel, din analiza procentelor cumulate rezultă că peste 80% dintre respondenţi declară că au un venit mediu şi sub-mediu în gospodărie. Figura 1 Reprezentarea grafică a veniturilor din gospodărie ale participanţilor, în funcţie de statusul marital În ceea ce priveşte situaţia venitului material în relaţie cu statutul marital al participanţilor, reiese că cei care au declarat că locuiesc cu partenerul de viaţă (dar necăsătoriţi) şi cei văduvi/văduve au un venit mediu şi peste mediu. Totuşi, trebuie remarcat că numărul lor este foarte mic, şi anume, împreună ei sunt 20 din totalul de 599 de participanţi. Prin urmare, se va acorda importanţă următoarei categorii, şi anume, cei căsătoriţi, care sunt în număr de 200 şi care au declarat că veniturile lor sunt uşor sub medie. Totuşi, peste 75% dintre respondenţi se declară mulţumiţi într-o mare şi respectiv moderată măsură de condiţiile de locuire. Cu toate că se declară 21 CALITATEA VIEŢII PERSOANELOR DIAGNOSTICATE CU BOLI RARE ÎN ROMÂNIA 115 mulţumiţi de condiţiile de locuire, în ceea ce priveşte gradul de satisfacţie cu privire la situaţia financiară, majoritatea se declară deloc (11,2%) sau în mică măsură mulţumiţi (43,2%). Dimensiunea bunăstării spirituale Dimensiunea bunăstării spirituale se referă la apartenenţa la o comunitate spiritual-religioasă şi autoperceperea religiozităţii sau bogăţia vieţii spirituale. În ceea ce priveşte orientarea religioasă a participanţilor la cercetare, din numărul total de 599 respondenţi, 480 s-au declarat ortodocşi (80,1%), 48 neo-protestanţi (8%), 26 romano-catolici (4,3%), 23 de o altă religie (3,8%), 16 greco-catolici (2,7%) şi 1 protestant (0,2%). În eşantionul acestui studiu niciun subiect nu s-a declarat ateu sau „fără religie”. Pentru majoritatea respondenţilor (69,1%), Dumnezeu a fost considerat foarte important pe o scală de la 1 la 5 (unde 1 este minim, iar 5 este maxim). De asemenea, în ceea ce priveşte instituţia bisericească, 53,1% au considerat aceasta ca fiind foarte importantă şi doar 11,2% au considerat biserica puţin importantă sau deloc importantă în viaţa lor. De asemenea, 89,3% au notat credinţa în rai, 76% în iad, 89,6% în păcat, 83,1% în viaţa de după moarte şi 97% în Dumnezeu. Mai mult, 24% au considerat că religia sau credinţa în Dumnezeu îi ajută să înţeleagă rostul vieţii în foarte mare măsură, 35,7% în mare măsură, 30,6% moderat şi doar 6,6% în mică măsură sau deloc. Respondenţii au considerat că spiritualitatea sau credinţa le dă putere să facă faţă bolii în foarte mare măsură (24,2%), mare măsură (38,4%), sau moderat (27,2%). Doar 6,7% au raportat că spiritualitatea sau credinţa îi ajută în mică măsură sau deloc să facă faţă bolii. De asemenea, 69,9% au afirmat că viaţa lor are un sens, iar aproximativ 60% au notat că religia sau credinţa în Dumnezeu îi ajută să înţeleagă mai bine suferinţa. În studiul de faţă s-a analizat şi corespondenţa dintre satisfacţia cu privire la viaţă şi credinţa religioasă a participanţilor (Tabelele nr. 19–24). Tabelul nr. 19 Corespondenţa privind răspunsurile participanţilor la întrebările: „Puteţi afirma că vă bucuraţi de viaţă?” şi „Credeţi în Rai?” Rai Total Da Nu În foarte mare măsură 18 4 22 În mare măsură 172 7 179 „Puteţi afirma că vă bucuraţi Moderat 145 6 151 de viaţă?” În mică măsură 124 13 137 Deloc 68 16 84 Total 527 46 573 Coeficientul de contingenţă are valoarea .204 şi este semnificativ statistic. Prin urmare, există o asociere între credinţa în rai şi afirmaţia participanţilor că reuşesc să se bucure de viaţă. 116 ŞERBAN OLAH, IOAN POPOVICIU, SALOMEA POPOVICIU, DELIA BÎRLE 22 Tabelul nr. 20 Corespondenţa privind răspunsurile participanţilor la întrebările: „Puteţi afirma că vă bucuraţi de viaţă?” şi „Credeţi în iad?” Iad Total Da Nu În foarte mare măsură 16 6 22 În mare măsură 162 15 177 „Puteţi afirma că vă Moderat 128 22 150 bucuraţi de viaţă?” În mică măsură 95 38 133 Deloc 48 32 80 Total 449 113 562 Coeficientul de contingenţă are valoarea .270 şi este semnificativ statistic. Prin urmare, există o asociere între credinţa în iad şi afirmaţia participanţilor că reuşesc să se bucure de viaţă. Tabelul nr. 21 Corespondenţa privind răspunsurile participanţilor la întrebările: „Puteţi afirma că vă bucuraţi de viaţă?” şi „Credeţi în Dumnezeu?” Dumnezeu Total Da Nu În foarte mare măsură 20 2 22 În mare măsură 179 2 181 „Puteţi afirma că vă bucuraţi de Moderat 153 1 154 viaţă?” În mică măsură 135 1 136 Deloc 83 1 84 Total 570 7 577 Coeficientul de contingenţă are valoarea .143 şi este semnificativ statistic. Prin urmare, există o asociere între credinţa în Dumnezeu şi afirmaţia participanţilor că reuşesc să se bucure de viaţă. Tabelul nr. 22 Corespondenţa privind răspunsurile participanţilor la întrebările: „Puteţi afirma că vă bucuraţi de viaţă?” şi „Religia dvs. sau credinţa în Dumnezeu vă ajută să înţelegeţi rostul vieţii?” În mică În foarte În mare Deloc Total Moderat măsură mare măsurămăsură În foarte mare 8 7 5 0 2 22 măsură În mare „Puteţi 19 63 81 8 3 174 măsură afirma că vă bucuraţi de Moderat 31 62 49 10 0 152 viaţă?” În mică 45 55 33 3 3 139 măsură Deloc 38 22 14 10 0 84 Total 141 209 182 31 8 571 23 CALITATEA VIEŢII PERSOANELOR DIAGNOSTICATE CU BOLI RARE ÎN ROMÂNIA 117 Frecvenţele cele mai ridicate se regăsesc pentru gradaţiile: „în mare măsură” şi când participanţii declară că „reuşesc să se bucure de viaţă”, dar şi când sunt de acord că „Religia dvs. sau credinţa în Dumnezeu vă ajută să înţelegeţi rostul vieţii”. Asocierea este puternică, valoarea coeficientului de contingenţă fiind de .356, puternic semnificativ statistic. Tabelul nr. 23 Corespondenţa privind răspunsurile participanţilor la întrebările: „Puteţi afirma că vă bucuraţi de viaţă?” şi „Religia sau credinţa în Dumnezeu vă ajută să înţelegeţi mai bine suferinţa?” În foarte În mare În mică ModeratDeloc Total mare măsurămăsurămăsură În foarte mare 5 8 7 0 2 22 măsură „Puteţi În mare măsură 13 68 82 9 2 174 afirma că vă bucuraţi Moderat 33 63 46 8 1 152 de viaţă?” În mică măsură 39 64 18 9 5 137 Deloc 39 23 15 3 3 85 Total 129 226 168 29 13 570 Analiza de corespondenţă între frecvenţele asociate celor două întrebări indică o valoare puternic semnificativă statistic (.385, p < .001). Acelaşi model de asocieri s-au regăsit şi între nivelul declarat al optimismului şi credinţa în Dumnezeu. Tabelul nr. 24 Corespondenţa privind răspunsurile participanţilor la întrebările: „În general aţi putea spune că starea sănătăţii dvs. este...” şi „Importanţa lui Dumnezeu în viaţa dvs.” „În general aţi putea spune că starea sănătăţii dvs. este....:” Total Foarte Excelentă Bună Satisfăcătoare Proastă bună Deloc 0 0 2 6 4 12 important Puţin 0 0 2 1 2 5 important „Importanţa lui Moderat 0 0 8 24 16 48 Dumnezeu Important 0 4 14 51 40 109 în viaţa dvs.” Foarte 4 8 60 165 175 412 important Răspunsuri 0 1 0 0 0 1 lipsă Total 4 13 86 247 237 587 În urma analizei răspunsurilor participanţilor la cele două întrebări se constată că există o foarte mare diferenţă între cei ce au afirmat că Dumnezeu nu este deloc important în viaţa lor (în număr de 12) şi cei care i-au acordat o foarte mare importanţă lui Dumnezeu (în număr de 412). Peste 430 dintre respondenţii 118 ŞERBAN OLAH, IOAN POPOVICIU, SALOMEA POPOVICIU, DELIA BÎRLE 24 care au susţinut că Dumnezeu este important şi foarte important în viaţa lor, au declarat că au o stare de sănătate satisfăcătoare sau proastă. Astfel, este evidentă apropierea de Dumnezeu a majorităţii participanţilor incluşi în această cercetare. În ceea ce priveşte relaţia dintre starea de sănătate şi frecventarea serviciului religios, situaţia este oarecum diferită faţă de cea cu privire la perceperea importanţei lui Dumnezeu în viaţa personală. Este posibil ca cel puţin o parte dintre participanţii la cercetare să întâmpine dificultăţi în ceea ce priveşte frecventarea serviciului religios (Tabelul nr. 25). Tabelul nr. 25 Corespondenţa privind răspunsurile participanţilor la întrebările: „În general aţi putea spune că starea sănătăţii dvs. este....:” şi „Cât de des frecventaţi serviciul religios în biserică?” „În general aţi putea spune că starea sănătăţii dvs. este…:” Foarte Excelentă Bună Satisfăcătoare Proastă Total bună O dată pe an 1 4 18 70 80 173 O dată pe 2 6 34 87 81 210 lună „Cât de des frecventaţi O dată pe 0 3 20 48 41 112 serviciul săptămână religios în De mai biserică?” 1 0 8 9 5 multe ori pe 23 săptămână Deloc 0 0 6 32 30 68 Total 4 13 86 246 237 586 Aşadar, din 586 de răspunsuri valide, 112 răspund că merg la biserică săptămânal, aceştia fiind majoritatea cu stare de sănătate satisfăcătoare şi proastă. Cea mai ridicată frecvenţă este a celor ce merg la biserică o dată pe lună (în număr de 210), aceştia susţinând, în majoritate că starea lor de sănătate este proastă sau satisfăcătoare. CONCLUZII Rezultatele studiului arată că situaţia pacienţilor români ce suferă de boli rare este percepută de aceştia în mod diferit, în funcţie de dimensiunea studiată. Astfel, în ceea ce priveşte bunăstarea fizică, participanţii la cercetare au considerat că, în general, starea lor de sănătate se deteriorează de la an la an, chiar dacă nu într-un mod alarmant. Aceştia s-au declarat, de asemenea, deranjaţi, cel puţin la un nivel moderat, de durerea fizică. Totuşi, probabil şi datorită tratamentului – la care cei mai mulţi (aproximativ 70%) au avut acces – respondenţii au afirmat că fac faţă destul de bine durerii fizice, existând un procent foarte scăzut (aproximativ 3%) al celor care au considerat că nu mai pot face faţă disconfortului cauzat de boală. Chiar dacă participanţii la cercetare s-au declarat satisfăcuţi cu privire la accesul la tratament, aceştia au remarcat că acest acces ar putea fi mult îmbunătăţit. Unii respondenţi 25 CALITATEA VIEŢII PERSOANELOR DIAGNOSTICATE CU BOLI RARE ÎN ROMÂNIA 119 au descris numeroase dificultăţi întâlnite în ceea ce priveşte accesul la serviciile medicale oferite de statul român. Astfel, s-au amintit dificultăţile întâmpinate de bolnavi în procurarea medicamentelor, care deseori lipsesc din farmacii, preţurile ridicate la tratament, birocraţia excesivă şi accesul scăzut la serviciile specializate. Uneori, aceste servicii specializate lipsesc sau sunt la o distanţă mult prea mare pentru pacient şi familia sa. De aceea, mulţi s-au aflat în situaţia în care fie au fost greşit diagnosticaţi, fie au fost (şi sunt) trataţi de personal medical nepregătit, care nu cunoaşte suficient specificul bolilor rare. Aceste rezultate sunt importante în mod special datorită faptului că cei mai mulţi respondenţi au considerat că atât sănătatea, cât şi calitatea vieţii lor depind, mai mult sau mai puţin, de un tratament medicamentos. Referitor la bunăstarea funcţională, participanţii, în general, nu s-au simţit mult limitaţi în activităţi fizice obişnuite, precum curăţatul locuinţei sau căratul plaselor cu alimente din magazin. Totuşi, urcatul scărilor un etaj, îndoitul genunchilor, îmbăiatul sau îmbrăcatul în mod autonom au constituit o provocare pentru cel puţin o parte a respondenţilor. Astfel, unii, în mod special datorită durerii fizice, au fost nevoiţi să reducă din timpul dedicat muncii, realizând mai puţin decât şi-ar fi dorit. În ceea ce priveşte atât problemele fizice cât şi sănătatea în general, rezultatele studiului sugerează că respondenţii de gen feminin au făcut faţă semnificativ mai bine decât cei de gen masculin. Pentru a trata şi preveni problemele fiziologice întâmpinate de persoanele diagnosticate cu boli rare, se remarcă nevoia introducerii unor servicii specializate de fizioterapie, kinetoterapie şi terapii pentru recuperarea funcţiilor, mai ales, datorită faptului că un număr mare de respondenţi au afirmat că atât sănătatea, cât şi calitatea vieţii lor depind de astfel de servicii. În ceea ce priveşte bunăstarea psihologică, mulţi dintre participanţii la cercetare au experimentat anumite probleme emoţionale, precum sentimente de teamă, tristeţe, deprimare şi frustrare. Mulţi au susţinut că suferă de insomnii şi puţini au simţit intens bucuria de a trăi, aproximativ două treimi nefiind optimişti cu privire la viitor. De asemenea, s-a notat un anumit grad al sentimentului de vinovăţie, majoritatea participanţilor considerând că boala lor şi problemele emoţionale care decurg de aici produc în mare măsură suferinţă familiei, chiar dacă aceştia nu consideră că boala de care suferă este responsabilă de certurile sau divorţurile din familie. Referitor la bunăstarea psihologică, rezultatele studiului sugerează că participanţii de gen masculin nu se încarcă emoţional cu provocările bolii în aceeaşi măsură cu cei de gen feminin. Referitor la dimensiunea socială, majoritatea subiecţilor la cercetare au afirmat că s-au bucurat de activităţile şi suportul primit din partea familiei şi prietenilor. Rezultatele studiului sugerează că suportul social şi reţeaua de relaţii sociale au constituit un factor extrem de important pentru persoanele care suferă de boli rare. Majoritatea au beneficiat de îngrijire din partea părinţilor, câţiva din partea soţului sau soţiei, şi puţin din partea altor persoane precum fraţi, rude, prieteni sau personal angajat. De asemenea, respondenţii au considerat că au, în general, acces la informaţii cu privire la boala lor. În ceea ce priveşte serviciile de sănătate şi ajutorul oferit de statul român, subiecţii la cercetare s-au declarat mai puţin satisfăcuţi. Aceştia au fost puţin mai mulţumiţi de serviciile oferite 120 ŞERBAN OLAH, IOAN POPOVICIU, SALOMEA POPOVICIU, DELIA BÎRLE 26 de organizaţiile nonprofit. Totuşi, respondenţii s-au plâns de lipsa de consideraţie şi respect din partea societăţii în general. Astfel, s-au descris situaţii neplăcute precum: dezinteresul simţit din partea membrilor comunităţii; pierderea dosarelor de sănătate de către cadrele medicale; contactarea unor boli adiţionale pe perioada spitalizării datorită condiţiilor precare; lipsa rampelor de acces; lipsa de respect atât din partea cadrelor medicale, cât şi a funcţionarilor publici. În ceea ce priveşte dimensiunea bunăstării economice, majoritatea respondenţilor s-au declarat nemulţumiţi cu privire la veniturile lor, considerând că banii de abia ajung pentru acoperirea cheltuielilor strict necesare. De asemenea, datorită costurilor ridicate de tratament, majoritatea au afirmat că banii nu le ajung pentru acoperirea costurilor medicale. Respondenţii au considerat că au venituri scăzute şi că, în medie, ar avea nevoie de aproximativ 4 000 RON pe familie pentru a putea beneficia de un trai decent. Totuşi, majoritatea, în ciuda limitărilor financiare percepute, au afirmat că sunt satisfăcuţi cu privire la condiţiile de locuire. Acest rezultat sugerează că persoanele incluse în cercetare nu reclamă probleme deosebite cu privire la condiţiile de trai. Problema financiară pe care aceştia o percep, ar putea fi datorată costurilor ridicate aferente bolilor rare (e.g. analize medicale, deplasarea la specialist, tratament medicamentos şi diverse terapii). Luând în considerare dimensiunea bunăstării spirituale, subiecţii incluşi în cercetarea de faţă s-au declarat religioşi, în cea mai mare parte ortodocşi. Aceştia – în mod special cei care îşi evaluează sănătatea ca fiind satisfăcătoare sau proastă – frecventează serviciile religioase de la biserică aproximativ o dată pe lună. Rezultatele arată că respondenţii care au declarat o credinţă în Dumnezeu şi în viaţă după moarte experimentează, în general, o mai mare bucurie de a trăi. De asemenea, cei care au considerat că religia sau credinţa în Dumnezeu îi ajută să înţeleagă rostul vieţii şi să aibă o înţelegere mai aprofundată asupra suferinţei au un grad mai mare de optimism şi bucurie de a trăi. Rezultatele arată că cei care şi-au evaluat mai rău starea de sănătate sunt cei care au considerat că Dumnezeu are un rol mai important în viaţa lor, în comparaţie cu cei care şi-au evaluat mai favorabil starea de sănătate. Astfel, studiul sugerează că sănătatea precară ar putea duce la o apropiere de Dumnezeu şi la o preocupare mai aprofundată cu privire la spiritualitate. PROPUNERI ŞI RECOMANDĂRI Pornind de la rezultatele cercetării şi analizând problemele şi propunerile oferite de respondenţi, cu privire la depăşirea acestor provocări, pot fi trasate următoarele propuneri şi recomandări enumerate mai jos. • Îmbunătăţirea accesului gratuit atât la tratamentele orfane, cât şi la diferitele terapii necesare unui număr semnificativ al persoanelor care suferă de boli rare, precum: fizioterapia, kinetoterapia şi terapii pentru recuperarea funcţiilor. • Îmbunătăţirea şi diversificarea serviciilor specializate, prin încurajarea colaborării dintre toţi actorii sociali implicaţi şi afectaţi de bolile rare. Astfel, există o cerere semnificativă pentru: pregătirea personalului medical specializat în tratarea 27 CALITATEA VIEŢII PERSOANELOR DIAGNOSTICATE CU BOLI RARE ÎN ROMÂNIA 121 bolilor rare; dotarea spitalelor cu aparatură de diagnosticare şi tratament; încurajarea tratamentului specializat la domiciliu; oferirea accesului la servicii de consiliere psihologică după diagnosticare; oferirea serviciilor de consiliere genetică; promovarea serviciilor sociomedicale destinate copiilor diagnosticaţi cu boli rare; încurajarea serviciilor sociale specializate în îmbunătăţirea calităţii vieţii pacienţilor cu boli rare (e.g., grupuri de suport); accesul la mijloace de transport adaptate nevoilor bolnavilor; favorizarea accesului în instituţiile publice (e.g. rampe de acces); promovarea sălilor de gimnastică specializate şi a centrelor de diagnostic şi recuperare. • Creşterea interesului pentru pacienţi, prin: promovarea şi încurajarea cercetărilor sociomedicale în domeniul bolilor rare; formarea de baze de date; conştientizarea publicului cu privire la nevoile speciale ale persoanelor care suferă de boli rare; îmbunătăţirea evidenţei cazurilor sociale; încurajarea studiilor statistice cu privire la bolile rare din România; favorizarea accesului la informaţiile existente cu privire la bolile rare (e.g., ghiduri de bună practică şi protocoale cu privire la diagnostic, tratament, monitorizare, reabilitare şi integrare); promovarea unei reţele naţionale de centre medico-sociale specializate în boli rare. LIMITĂRI ALE CERCETĂRII Desigur că acest studiu sociologic îşi are o serie de limitări, începând de la tehnica neprobabilistă de eşantionare, modalitatea de culegere a datelor şi până la faptul că este un studiu transversal, astfel încât nu se pot trasa tendinţe observate pe perioade mai lungi de timp. De asemenea, există şi un anumit grad de incertitudine care însoţeşte orice rezultat statistic, indiferent de numărul de subiecţi sau metodologia de cercetare aplicată. Cu toate acestea, eşantionul a fost suficient de mare pentru a se putea utiliza eficient diferitele proceduri statistice şi astfel, concluziile şi propunerile sunt fundamentate ştiinţific, oferind rezultate importante cu privire la tematica studiată. BIBLIOGRAFIE 1. Cam, Y. L., The voice of 12,000 Patients. Experiences and Expectations of Rare Disease Patients on Diagnosis and Care in Europe. A report based on the EurordisCare2 and EurordisCare3 Surveys. The European Organsation for Rare Diseases (EURORDIS), 2009. 2. Cella, D., Bonomi, A., The Functional Assessment of Cancer Therapy (FACT) and Functional Assessment of HIV Infection (FAHI) quality of life measurement system, în Spilker B. (Ed.), Quality of Life and Pharmacoeconomics in Clinical Trials, Philadelphia, Lippincott-Raven, 1996. 3. Cella, D. F., Lloyd, S. R., Wright, B., Cross-Cultural Instrument Equating: Current Research and Future Directions, în “Quality of Life and Pharmacoeconomics in Clinical Trials”, no. 73, 1996, pp. 707–715. 4. Cobb, C. W., Measurement Tools and the Quality of Life. Redefining Progress. San Francisco: http://www.econ.tuwien.ac.at/hanappi/lehre/pee/measure_qol_Co bb. pdf (Accesat în Octombrie, 2011), 2000. 5. Debb, S. C., Blitz, D. L., Choi, S. W., Quality of life differences in an African-American and Caucasian sample of chronic illness patients: Assessment of Differential Item Functioning, în “The New School Psychology Bullentin”, no. 6 (1), 2009, pp. 34–44. 122 ŞERBAN OLAH, IOAN POPOVICIU, SALOMEA POPOVICIU, DELIA BÎRLE 28 6. Gallagher, R. M., Clinical pain research: Challenges across cancer, cultures, and disciplines, în “Pain Medicine”, no. 2, 2001, pp. 1–2. 7. Gonzales, V. A., Martelli, M. F., Baker, J. M., Psychological assessment of persons with chronic pain, în “Neuro Rehabilitation”, no. 14, 2000, pp. 69–83. 8. Haffner, M. E., Adopting orphan drugs: two dozen years of treating rare diseases, în “The New England Journal of Medicine”, no. 354, 2006, pp. 445–447. 9. Haffner, M. E., Whitley, J., Moses, M., Two decades of orphan product development, în “Nature Reviews Drug Discovery”, no. 1, 2002, pp. 821–825. 10. Hughes, D. A., Tunnage, B., Yeo, S. T., Drugs for exceptionally rare diseases: do they deserve special status for funding?, în “Quarterly Journal of Medicine”, no. 98, 2005, pp. 829–836. 11. Innes, J. E., Disappointments and Legacies of Social Indicators, în “Journal of Public Policy”, no. 9, 1990, pp. 429–432. 12. Kole, A., Faurisson, F., The voice of 12,000 Patients. Experiences and Expectations of Rare Disease Patients on Diagnosis and Care in Europe, A report based on the EurordisCare2 and EurordisCare3 Surveys, The European Organsation for Rare Diseases (EURORDIS), 2009. 13. Land, K., Social Indicators, în “Annual Review of Sociology”, no. 9, 1983, pp. 1–26. 14. McEwin, M., Social Indicators and Social Statistics in Australia, în “Statistical Journal of the United Nations”, Economic Commission for Europe, 1995, pp. 309–318. 15. Park, C. L., Adler, N. E., Coping style as a predictor of health and well-being across the frst year of medical school, în “Health Psychology”, no. 22, 2003, pp. 627–631. 16. Wästfelt, M., Fadeel, B., Henter, J.-I., A journey of hope: lessons learned from studies on rare diseases and orphan drugs, în “Journal of Internal Medicine”, no. 260, 2006, pp. 1–10. 17. Wool, M. S., Mor, V., A multidimensional model for understanding cancer pain, în “Cancer Investigation”, no. 23, 2005, pp. 727–734. 18. Zamfir, C., Introductory Study. Evolution of Quality of Life Research Topics: A Sociological Analysis, în Mărginean I. (Ed.), Quality of Life in Romania, Bucharest, Expert Publishing Group, 2004, pp. 9–24. 19. Zickler, P., When the body suffers, the mind suffers, în “Monitor on Psychology”, no. 40, 2009, pp. 31–34. 20. Planul Naţional de Boli Rare din România (2010–2014), disponibil online la http://nestor. orpha. net/EUCERD/upload/file/Docs/ROPlan_ro.pdf (Accesat în Octombrie, 2011). his research had as a main objective the exploration of the quality of life of people diagnosed with rare diseases in T Romania. The research method used a sociological survey, and the instrument used was a 42 item survey specifically designed for this study. The survey was administered to a number of 645 subjects selected through snowball sampling. The results of the study show that the situation of Romanian patients that suffer from a rare disease is subjectively perceived by them as: (1) quite difficult, if we refer to finantial situation or the support received from the Romanian state; (2) moderate in regard to the satisfaction with medical services, NGOs, living conditions or the emotional and psychological health; and (3) generally good, if we analyze the support given by family or the perceived relationship with the Church or God. Keywords: quality of life, rare disease, people diagnosed with rare diseases. Primit: 27.12.2011 Acceptat: 09.02.2012 Redactor: Ioan Mărginean POLITICI SOCIALE ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR, DIN PERSPECTIVA POLITICILOR * SOCIALE EUROPENE ELENA ZAMFIR tudiul prezintă situaţia sistemului de asistenţă socială în contextul politic, social, economic şi moral al crizei actuale S din România, în condiţiile riscurilor sociale noi datorate măsurilor de austeritate. Una dintre principalele consecinţe, dacă nu chiar un obiectiv al programului de austeritate, a fost reducerea efortului bugetar pentru asistenţa socială, şi aşa foarte mic, şi respingerea rolului statutului social, în condiţiile în care starea populaţiei s-a înrăutăţit permanent. După disputele în jurul alocaţiilor pentru copii, al concediului de maternitate, al reducerii pensiilor şi prestaţiilor pentru persoane cu risc major de marginalizare, al rigidizării formelor de suport în asistenţă ne-am fi aşteptat ca reglementările din Legea asistenţei sociale să propună un proiect de reformă cu răspunsuri centrate pe noile probleme sociale. În realitate, Legea preia însă propuneri nestructurate, haotice, luate adesea sub presiunea urgenţelor, mereu schimbate şi reformulate de la o zi la alta, compromiţând ideea unui proiect viabil de stabilitate a sistemului de asistenţă socială pe timp de criză. Fragilitatea măsurilor de reformă propuse de noua Lege nu va putea asigura obiectivul major al sistemului de asistenţă socială: reducerea gradului de sărăcire severă şi de excluziune socială. Aşa se explică reacţia negativă dură a populaţiei la măsurile de austeritate şi scăderea dramatică a încrederii în decidenţii politici. În România, după 20 de ani, sistemul de asistenţă socială se află într-un impas, cu risc ridicat de a-şi pierde propria identitate şi de a se depărta tot mai mult de standardele UE. De aceea, o mai bună focalizare, adaptare a prestaţiilor şi serviciilor sociale la nevoile concrete ale persoanelor marginalizate, pe perioade lungi de timp, care să asigure refacerea capacităţilor lor normale de integrare socială, apare ca o cerinţă de bază a politicilor sociale de protecţie şi de asistenţă socială, în noul context european. Cuvinte-cheie: politici în asistenţă socială, beneficii financiare, servicii de asistenţă socială, indicatori europeni privind riscul sărăciei sau excluziunii sociale, Cartea albă: o agendă pentru pensii adecvate, sigure şi viabile – Comisia europeană –, Legea asistenţei sociale, asistenţă socială de urgenţă. Adresa de contact a autorului: Elena Zamfir, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: ezamfir1@gmail.com. * Ţinând seama că studiul de faţă a fost predat în ianuarie 2012, menţionăm că sintagmele „opţiunile guvernanţilor/actuala guvernare” (folosite în text) (n.r.) se referă la perioada de până la schimbarea de guvern, din 27 aprilie 2012. CALITATEA VIEŢII, XXIII, nr. 2, 2012, p. 123–160 124 ELENA ZAMFIR 2 ÎN LOC DE INTRODUCERE. ROLUL ASISTENŢEI SOCIALE ÎN SOCIETATEA : FUNCŢII ŞI CARACTERISTICI MODERNĂ Încă din primele lucrări de prezentare a asistenţei sociale menţionam că „în societatea modernă asistenţa socială a devenit o activitate complexă, multidisciplinară, înalt specializată şi profesionalizată, distinctă de alte domenii de specializare. Asistenţa socială (Social work, în ţările de limbă engleză) desemnează un ansamblu de instituţii, programe, măsuri, activităţi profesionalizate, servicii specializate de protejare a persoanelor, grupurilor, comunităţilor cu probleme speciale, aflate temporar în dificultate, care, datorită unor motive de natură economică, socioculturală, biologică sau psihologică, nu au posibilitatea de a realiza prin mijloace şi eforturi proprii un mod normal, decent de viaţă. Obiectivul intervenţiei asistenţei sociale este de a sprijini pe cei aflaţi în dificultate să obţină condiţiile necesare unei vieţi decente, ajutându-i să-şi dezvolte propriile capacităţi şi competenţe pentru o funcţionare socială corespunzătoare. Aceste persoane sau grupuri, pe o perioadă de timp mai scurtă sau mai îndelungată, nu pot duce o viaţă activă, autosuficientă, fără un ajutor economic sau fără un suport fizic, moral, social sau cultural din exterior. Ajutorul are în vedere, de regulă, o perioadă limitată de timp, până când persoanele în dificultate îşi găsesc resurse sociale, psihologice, economice de a putea duce o viaţă normală, autosuficientă. Următoarele categorii constituie în mod special obiectul intervenţiei asistenţei sociale: familiile sărace, copiii care trăiesc într-un mediu familial/social advers, abandonaţi şi instituţionalizaţi, minorii delincvenţi, tinerii neintegraţi, persoanele dependente de drog, alcool, persoanele abuzate fizic, sexual, persoane cu dizabilităţi fizice sau mintale, persoanele cu boli cronice fără susţinători legali, persoanele vârstnice neajutorate, persoanele care au suferit în urma calamităţilor naturale, sociale, persecuţii şi discriminări de orice tip etc. Asistenţa socială, ca parte esenţială a protecţiei sociale, reprezintă un mod operativ de punere în aplicare a programelor de protecţie socială pentru categoriile menţionate mai sus. Ea asigură, astfel, prin serviciile sale specifice, atenuarea parţială a inegalităţilor existente, ajutându-i să se integreze normal în comunitate, dar mai ales să-şi recapete propria lor autonomie. Sistemul asistenţei sociale se bazează pe următorul principiu: din fonduri bugetare de stat sau din fonduri obţinute voluntar de la indivizi sau de la comunitate sunt sprijinite persoanele în dificultate, în funcţie de profilul necesităţilor lor. În acest caz, prestaţia se face în funcţie de nevoile existente, conform principiului solidarităţii, nefiind dependentă de vreo contribuţie personală anterioară, ca în cazul asigurărilor sociale. De regulă. sprijinul acordat persoanelor în nevoie prin sistemul asistenţei sociale nu este precizat decât în limitele generale prin lege, urmând a fi specificat prin analiza de la caz la caz a situaţiilor concrete, 3 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 125 prin anchete sociale efectuate de specialişti în asistenţă socială. Un sistem social complex de asistenţă socială este complementar, cu profesionişti de înaltă pregătire bazată pe competenţe moderne. Profesia de asistent social a evoluat în ultimul timp rapid, atât în extensie, cât şi în instrumentajul/metodele ei de lucru: de la asistarea cu mijloace clasice, de tip psihologic şi social ale individului în dificultate, la asistenţa grupurilor, a comunităţilor cu probleme speciale, aflate temporar în criză, până la conştientizarea indivizilor, a grupurilor cu risc de marginalizare, la susţinerea şi apărarea drepturilor ce li se cuvin, în scopul găsirii unor soluţii corespunzătoare de integrare într-un mod normal de viaţă. Asistentul social este cel care ajută indivizii, grupurile şi comunităţile în identificarea resurselor disponibile, precum şi în proiectarea strategiilor de rezolvare a problemelor acestora. Ei ajută la refacerea deficitului de integrare normală a celor în dificultate. Ei oferă posibilităţi de cunoaştere şi acces la servicii specializate a celor în nevoie, orientându-i către înţelegerea corectă a cadrului legislativ de protecţie socială. În societatea contemporană, asistenţa socială se orientează spre realizarea următoarelor funcţii: ● identificarea şi înregistrarea segmentului populaţiei ce face obiectul activităţilor de asistenţă; ● diagnoza problemelor socioumane cu care persoanele vulnerabile sau grupurile cu risc crescut se pot confrunta într-o anume perioadă de timp şi în anumite condiţii socioeconomice şi culturale date; ● dezvoltarea unui sistem coerent de programe, măsuri, activităţi profesionalizate de suport şi protecţie a acestora; ● identificarea variatelor surse de finanţare a programelor de sprijin; ● conştientizarea propriilor probleme de către cei aflaţi în situaţii de risc; ● stabilirea drepturilor şi modalităţilor concrete de acces la serviciile specializate de asistenţă socială, prin cunoaşterea cadrului legislativ – instituţional; ● suportul prin consiliere, terapie individuală sau de grup, în vederea refacerii capacităţilor de integrare socioculturală şi economică; ● prevenţie; promovarea unor strategii de prevenire a situaţiilor defavorizante; ● dezvoltarea unui program de cercetări ştiinţifice la nivel naţional şi local privind dimensiunea problemelor celor aflaţi în situaţii speciale. Asistenţa socială abordează probleme la diferite niveluri: la nivel individual (asistenţa economică, psihologică, morală pentru persoanele în nevoie, cum ar fi şomerii, cei dependenţi de drog, alcool, cei cu probleme de integrare în muncă. victime ale abuzurilor de orice fel etc.); la nivel interpersonal şi de grup (terapii de familie, ale cuplului, ale grupurilor marginalizate); la nivel comunitar (rezolvarea conflictelor etnice, grupale, mobilizarea energiilor individuale şi colective pentru refacerea resurselor necesare integrării lor normale). 126 ELENA ZAMFIR 4 Nu de puţine ori asistenţa socială încearcă să furnizeze celor în nevoie cunoştinţe competente despre modul în care aceştia se pot constitui în grupuri de presiune sau pot dezvolta un program sistematic de „lobby” pe lângă forurile decizionale, facilitând posibilitatea unor opţiuni de politică socială activă în favoarea lor. Specialiştii în asistenţă socială, în ţările dezvoltate cu tradiţie, sunt tot mai mult solicitaţi în a lucra atât în sistemul instituţional de stat al asistenţei şi protecţiei sociale, cât şi în sectorul nonguvernamental, care asigură însă servicii sociale specializate indivizilor, grupurilor în nevoie. În ultimul timp, un fapt semnificativ legat de dezvoltarea sistemului instituţional se referă la organizaţiile nonguvernamentale care s-au dezvoltat spectaculos, realizând o împletire a activităţilor profesionalizate cu o largă participare bazată pe voluntariat. Organizaţiile nonguvernamentale şi nonprofit preiau o serie de funcţii de protecţie ale statului, ele fiind un punct de plecare important în construcţia societăţii civile. Asistenţa socială poate fi privită din mai multe perspective: ● a profesiei ca atare, cu un statut propriu, cu obiective şi caracteristici distincte; ● a formării specialiştilor, ca sistem educaţional; ● a sistemului instituţional – administrativ, incluzându-se aici sfera serviciilor, activităţilor practice desfăşurate în vederea soluţionării cazurilor sociale. Asistenţa socială ca profesie specializată are un pronunţat caracter aplicativ. Ea reprezintă o activitate al cărei profesionalism a crescut rapid. Ea presupune, în acelaşi timp, cunoştinţe teoretice din domeniul ştiinţelor socioumane, deprinderi, abilităţi practice (îndemânare de a comunica şi lucra cu persoane şi grupuri în dificultate) şi nu în ultimul rând, un set de valori. principii, norme, reguli morale care compun codul deontologic al profesiei. Acesta asigură în mod special respectarea drepturilor omului, fără deosebire de etnie, sex, culoare, vârstă, limbă, religie. Prin chiar specificul său, profesia de asistent social implică o filozofie proprie, centrată umanist. În prezent, o nouă direcţie de intervenţie a asistenţei sociale s-a dezvoltat rapid: diminuarea discrepanţelor economico-sociale, a inegalităţilor dintre grupurile minoritare dezavantajate şi populaţia majoritară, aflate în ultimul timp în creştere rapidă. Primele încercări ale instituţiilor religioase de a ajuta persoanele în nevoie prin acte de caritate pot fi considerate, de fapt, forme primare în practica asistenţei sociale. Ele au apărut încă din cele mai îndepărtate timpuri, legate de ocrotirea celor în impas (orfani, bătrâni, bolnavi, săraci, văduve etc.) de către biserici. La începutul secolului al XVII-lea, în Anglia, se instituie o lege sugestiv intitulată „Elisabethan Poor Law”, care impune o „rată pentru sărăcie”. Aceasta poate fi considerată ca debut instituţional al asistenţei sociale. Din taxa plătită de cei care deţineau pământ se obţin fonduri pentru ajutorul celor dezavantajaţi: 5 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 127 bătrâni. bolnavi, săraci, persoane cu handicap. Mai târziu, în secolul al XIX-lea, în Marea Britanie, Franţa, Germania, SUA apar primele sisteme de protecţie socială în sfera asigurărilor sociale (în special cele centrate pe sănătate, pe bătrâneţe, pentru orfani, pentru accidente de muncă). De o dezvoltare a profesiei ca atare se poate însă vorbi la începutul secolului al XX-lea. În ultimele decenii, în contextul sporirii serviciilor publice şi sociale, se asistă la o largă diversificare de activităţi de ocrotire socială a celor în dificultate, asistenţa socială dobândind un înalt nivel de profesionalitate. Ea şi-a conturat treptat o arie problematică distinctă, relativ autonomă (un profil profesional propriu), sprijinită pe metode şi tehnici specifice de înţelegere, comunicare, terapie şi sprijin pentru cei vulnerabili. În caracterizarea asistenţei sociale ca sistem, alături de profesie ca atare (aşa cum este ea orientată de un set de teorii şi metode specifice), trebuie avut în vedere şi aspectul instituţional propriu, care susţine activităţile de profil. În cadrul sistemului instituţional se organizează şi funcţionează servicii specializate de asistenţă socială, prestaţii financiare şi ajutoare ocazionale etc. care pot ajuta la refacerea capacităţilor individuale de normalizare a vieţii personale a celor cu risc de marginalizare sau excluziune socială. Este cunoscut faptul că nivelul şi amploarea asistenţei sociale într-o colectivitate depind, într-o măsură esenţială, de sentimentul solidarităţii sociale. Regimul socialist în România a avut un efect contradictoriu asupra valorii solidarităţii sociale. Pe de o parte, prin însăşi opţiunea sa politică, socialismul avea ca obiectiv întărirea solidarităţii sociale. Pe de altă parte însă, experienţa degradării sociale a fost de natură să genereze o atitudine negativă fată de solidaritatea mecanică impusă artificial, politic şi ideologic. Politica de egalizare nediscriminativă a egalizării în sărăcie, fără recompensarea efortului şi calităţii, evidenţa instalării la unele segmente ale colectivităţii a unei dependenţe comode de transferurile sociale au fost de natură să limiteze dezvoltarea valorii solidarităţii. S-a generat, mai degrabă, o aspiraţie spre recompensă diferenţiată a performanţelor, a cărei consecinţă a dus şi la creşterea inegalităţilor. Oportunităţile inegale oferite de tranziţie au răspuns într-un fel acestei aşteptări. Pe de altă parte, tranziţia în România a dus nu numai la şanse foarte bune pentru ceea ce s-a dovedit a fi o mică minoritate, dar şi la o sărăcire accentuată a unei părţi importante a colectivităţii. Evidenţa noii realităţi nu susţine decât parţial aspiraţia spre o inegalitate care să exprime diferenţe de efort şi merit, ci foarte adesea are o conotaţie imorală în percepţia colectivă. Dacă, pe de o parte, colectivitatea aşteaptă o protecţie socială specială, care să compenseze cel puţin parţial efectele negative ale tranziţiei, în ultimii ani, statul român tinde să se retragă tot mai mult din funcţiile sale de protecţie socială. Percepţia unei creşteri a individualismului şi sentimentul de abandonare experimentat de cei în dificultate caracterizează tot mai puternic starea de spirit colectivă. 128 ELENA ZAMFIR 6 De aceea, asistenţa socială la noi nu se poate limita doar la asistarea indivizilor în dificultate. Ea trebuie să se fundamenteze pe o filozofie de tip participativ la nivel comunitar, care să stimuleze, la rândul său, o atitudine activă a întregii colectivităţi în rezolvarea propriilor sale probleme. În prezent, în nevoie şi vulnerabilă este nu numai o minoritate împinsă la marginea societăţii, ci în diferite grade şi sfere întreaga colectivitate” (Zamfir, E., 1995: 100–102; 105–106). OPŢIUNILE GUVERNANŢILOR ÎN POLITICILE DE ASISTENŢĂ SOCIALĂ Sistemul de asistenţă socială se confruntă cu o criză profundă în toată lumea. În România, problemele sociale sunt mult mai grave, datorită unei crize economice cronicizate, pe fundalul măsurilor de austeritate excesive, care au afectat cel mai mult grupurile şi persoanele vulnerabile. În primul rând, este o criză datorată sărăcirii rapide a populaţiei şi multiplicării formelor de excluziune socială, agravată de o confuzie politică majoră. Astfel, se consideră că o politică de dreapta se caracterizează prin ignorarea problemelor sociale şi retragerea statului (stat mic, de altfel) din responsabilităţile lui sociale. În viziunea acestei orientări ideologice a guvernanţilor, eliminarea funcţiilor sociale ale „statului asistenţial” este necesară, întrucât parazitează economia (grasul care stă pe umerii/spatele slabului). Este vizibil aici un program de minimizare a rolului statului, în fapt a funcţiilor lui sociale. Statul nu mai trebuie să fie responsabil în nici un fel pentru indivizii lui. De aici, reducerea cheltuielilor sociale publice şi destructurarea sistemului de asistenţă socială apar ca inevitabile în timp, chiar ca un obiectiv major. Promovarea unei mentalităţi de un individualism extrem stă la baza politicilor de asistenţă socială, în prezent. În al doilea rând, criza economică, socială şi morală găseşte în România un sistem de asistenţă socială nu numai deficitar ca buget şi lipsit de resurse umane calificate, dar şi fragil, prost conceput, prin încercări succesive de schimbare, de tip pseudoreformă, eşuate în timp. În al treilea rând, se înregistrează o degradare a fibrei sociale şi morale a solidarităţii, dispariţia semnificaţiei spiritului comunitar, ca resursă a dezvoltării. De asemenea, se accentuează o erodare a normelor morale în societatea românească, în relaţiile interumane şi în familie. Se instalează, astfel, treptat o acceptare tacită a unei neputinţe de schimbare a stării individuale şi comunitare, neputinţă ce poate deveni paralizantă pentru acţiuni sociale colective. Poate nu întâmplător sociologul Z. Bauman găseşte un subtitlu semnificativ lucrării sale dedicate comunităţii şi problemelor comunitare: Căutarea siguranţei într-o lume nesigură (2001). 7 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 129 Ignorarea completă a unei politici active pentru creşterea şi relansarea economică, fragmentarea reţelelor de suport, prin presiuni de tot felul, afectează grav solidaritatea socială dintre generaţii, precum şi cea faţă de grupurile defavorizate. Siguranţa sentimentului dat de apartenenţa la o comunitate, atât de necesară în perioade-limită, ca cele de criză sau cele aduse de dezastrele naturale, scade. Poate cel mai periculos aspect este acela că segmente mari ale populaţiei au fost scoase din echilibrul lor tradiţional şi împinse în situaţii de sărăcie şi disperare fără speranţă de ieşire. E drept că, în toată lumea, asistenţa socială, pe timp de criză, se află în faţa unor cerinţe din cele mai dure de restrângere bugetară, dar şi provocatoare. În multe ţări europene, şi nu numai, factorii decizionali încearcă însă o regândire a intervenţiei statului în asistenţă socială, pe linia întăririi componentei de protecţie socială a populaţiei afectate de măsuri de austeritate. Apar modificări ale sistemului de ajutor social referitoare la sustenabilitatea şi eficienţa acţiunilor lui de sprijin. În aceste ţări este revăzut modul de finanţare al sistemului de ajutoare sociale, în aşa fel încât acesta să fie cât mai responsabil utilizat, ţinând seama că asistenţa socială funcţionează în regim de avarie. Aici, în contextul reducerilor cheltuielilor sociale, statul social devine mai puternic prin funcţiile lui de sprijin, pe măsură ce segmentul populaţiei în dificultate creşte. În momente de austeritate, situaţia socială a multor segmente din populaţie se înrăutăţeşte rapid, ajungându-se la faze avansate ale conflictului chiar între categoriile defavorizate. Oricum, în România sistemul se află în prezent într-o situaţie mult mai dificilă decât cea de la începutul anilor ’90. Atunci erau speranţe de relansare şi profesionalizare a asistenţei sociale, prin dorinţa de aliniere la practicile statelor europene moderne cu tradiţie în politici sociale. Acum, prin haosul creat de presiunile/convulsiile zilnice ale străzii, dar şi ale politicilor sociale iresponsabile, dezarticulate, prin degradarea vizibilă a solidarităţii sociale, ne depărtăm tot mai mult de filozofia unei societăţi moderne şi de standardele UE referitoare la protecţia şi asistenţa socială. Folosind o metaforă, aş putea spune că sistemul de asistenţă socială, după 20 de ani de reconstrucţie instituţională, se află într-o stare cu risc de marginalizare profundă, de dificultate majoră în a-şi păstra propria sa identitate. Metaforic vorbind, sistemul însuşi, în totalitatea lui, are, la rândul lui nevoie de asistenţă tehnică, de ajutor în a rezista atacurilor şi presiunilor politice, datorate confuziei şi incoerenţei prezente în programele sociale ale partidelor. Caracterizând sumar opţiunile guvernanţilor pentru politicile din asistenţă socială, mai ales aşa cum rezultă din noua Lege–cadru a asistenţei sociale, recent adoptată, aş spune că ele s-au centrat pe o redimensionare „în jos” a asistenţei sociale. Mai mult, în contextul reformării statului, guvernarea din perioada 2009–2011 a intenţionat să schimbe complet întregul sistem de asistenţă socială. Noua Lege 130 ELENA ZAMFIR 8 a asistenţei sociale recent adoptată de Parlament, în regim de urgenţă, era cea care avea această misiune. În realitate, s-a obţinut un singur rezultat: mai multă confuzie în sistem prin reducerea funcţiilor sociale ale statului şi mai ales prin externalizarea serviciilor publice de asistenţă socială. De regulă, se aşteaptă de la o nouă lege un fundament raţional de organizare, funcţionare şi dezvoltare a sistemului în cauză, nu o colecţie de platitudini cu texte teoretice inutile într-o lege. O lege-cadru, ca cea de faţă, ar trebui să se bazeze pe promovarea unei viziuni clare a funcţiilor asistenţei sociale, adaptate noului context al României de azi. Din acest punct de vedere, spiritul Legii asistenţei sociale nu răspunde unor cerinţe sociale adaptate noilor condiţii de austeritate aduse de criză. Aceasta se rezumă mai mult la reducerea suportului celor în nevoie la forme minore, pasive de ajutor (ajutor financiar) şi la marginalizarea formelor active de prevenţie şi recuperare, pe care doar serviciile de asistenţă le pot furniza. În principal, noile măsuri legislative aduse de Legea asistenţei sociale vizează două aspecte, care se regăsesc şi la nivelul politicilor sociale încă din anii trecuţi: • limitarea serviciilor publice, prin externalizarea lor; • reducerea masivă a numărului de beneficii şi a valorii acestora. Prin aceasta, viziunea strategică a unei politici solide de asistenţă socială este înlocuită de un program de tip contabilicesc îngust. Acesta, la rândul lui, se concretizează pe două direcţii fundamentale: • diminuarea numărului de categorii de ajutor social (de la 54 la 9); • reducerea drastică a bugetului acestora. Deşi în 2008, conform datelor INS, România avea doar 1% din PIB pentru asistenţă socială din totalul cheltuielilor sociale de 17% din PIB, procente ce situa România ca ţara cu cele mai mici cheltuieli sociale din UE şi cu cel mai mic buget pentru asistenţa socială, noua legea propune încă o diminuare a cuantumului beneficiilor. În aceste condiţii, adăugarea unor tăieri bugetare masive pentru asistenţa socială, nu fac decât să distrugă complet sistemul. În mod special abandonarea sistemului de impozitare progresivă a avut ca efect creşterea polarizării şi reducerea resurselor bugetare, fără a avea efectele scontate de stimulare economică. În realitate, ceea ce nu s-a înţeles este faptul că nu atât numărul formelor de suport din asistenţa socială grevează bugetul, ci mai degrabă incompetenţa, corupţia, confuzia şi haosul din sistem. La acestea se adaugă şi modul scandalos, total neprofesionist, dezarticulat de administrare, gestionare şi acordare a ajutoarelor sociale, care devin un instrument umilitor, înjositor pentru beneficiarii legali a căror demnitate este, la un moment dat, complet suspendată de către decidenţii politici. Ca aspect general, legea actuală este în cea mai mare parte o culegere de texte teoretice. Cealaltă parte a legii, mai mică, e drept, se constituie într-un proces 9 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 131 demolator pentru sistemul existent, atât cât mai rămăsese bun din eforturile constructive anterioare. Pentru un text de lege, acest amestec teoretic, fără o finalitate practică cu deschideri către posibilităţi de implementare, reprezintă. în fapt, o pură demagogie. Este curios, aş spune chiar izbitor, faptul că, în atitudinea actuală a guvernării faţă de nevoile fundamentale din educaţie, sănătate, asistenţă socială găsim caracteristici ale aceluiaşi pattern comun: a. Decredibilizarea acestor domenii. Educaţia propulsată în haos este dominată de o criză profundă. Sănătatea este viciată de corupţie, prin gestionarea proastă a fondurilor. Asistenţa socială este lipsită de un proiect coerent de reformă pe timp de austeritate şi cangrenată de abuzuri ale pseudospecialiştilor şi ale unei birocraţii exagerate din administraţia locală. b. Desfiinţarea instituţiilor publice prin subfinanţare cronică. În condiţii de criză, în locul creşterii măsurilor de intervenţie de tip compensatoriu şi recuperatoriu ale instituţiilor publice de educaţie, de sănătate, de asistenţă socială, guvernarea recurge la tăieri masive în finanţarea acestor domenii şi la desfiinţarea instituţiilor: reducerea numărului de spitale şi şcoli, sufocarea financiară a instituţiilor de asistenţă socială specializate, şi aşa foarte rare. c. Retragerea statutului din responsabilităţile publice. Plasarea asumării responsabilităţii de protecţie socială pe seama unei populaţii tot mai sărăcite: coplata în serviciile de sănătate, reducerea compensărilor în costul medicamentelor, eliminarea unei părţi a populaţiei la accesul serviciilor sanitare şi de învăţământ. d. Privatizarea mascată a serviciilor sociale publice fundamentale. Plasarea responsabilităţii din sănătate, educaţie şi asistenţă socială către ONG/fundaţii şi noile unităţi private, bazate pe profit, creşte costul public dar şi privat, iar eficienţa globală a serviciilor sociale este discutabilă. În cazul cel mai fericit, rezultatele noii Legi din asistenţa socială, vor putea fi evaluate în viitorul foarte îndepărtat, iar încercările actuale de reformă vor rămâne simple experimente nereuşite. Efectul unei asemenea strategii politice este vizibil în: • distrugerea progresivă a funcţiilor sociale ale statului capabile să asigure un echilibru necesar în stabilitatea şi siguranţa comunităţii româneşti. De fapt, atacul împotriva statului social este expresia sintetică a filozofiei antisociale a guvernării; • polarizarea masivă a societăţii şi împingerea într-o sărăcie extremă, fără speranţe, a unui segment tot mai mare al populaţiei; • birocratizarea sistemului public de asistenţă socială şi eliminarea dialogului, a comunicării actorilor implicaţi în sistem; • ignorarea completă a unei politici active pentru creşterea economică. 132 ELENA ZAMFIR 10 POLITICILE SOCIALE, CA PREOCUPARE A UE În contextul actual al crizei şi pe fundalul măsurilor de austeritate, preocupările UE în sfera protecţiei şi asistenţei sociale se îndreaptă, mai mult ca niciodată, spre o analiză comparativă a riscurilor de sărăcie sau excluziune socială din ţările membre, în vederea unor propuneri de soluţii realiste privind prevenirea cauzelor ce le susţin. De remarcat faptul că, în ultima perioadă, UE îşi rafinează metodologia de calcul a riscurilor de sărăcie şi excluziune socială, lansând noi indicatori sociali capabili să măsoare condiţiile de viaţă a populaţiei vulnerabile, marginalizate social. Pornind de la premisa că atât sărăcia, cât şi excluziunea socială nu apar ca stări date, predefinite, bine delimitate, ci ca un ciclu procesual de apariţie şi evoluţie ce se desfăşoară în timp, indicatorii noi creaţi sunt avertizori pentru persoanele ce pot intra în riscuri sociale multiple. Indicatorii măsoară gradul de apropiere a unor persoane de stări ce induc sărăcie şi excluziune. Se poate, astfel, surprinde gravitatea în intensitate a riscurilor sociale asupra persoanelor vulnerabile la starea de sărăcie, cu fazele ei mai profunde sau mai puţin profunde, sau la starea de excluziune socială, cu formele ei multiple. Această apropiere se realizează în timp, ca un proces, ca o devenire, ea fiind una dinamică care poate fi stopată în anumite etape, dacă soluţiile sunt punctual centrate pe nevoi. De aceea, indicatorii sociali apar aici şi ca avertizori, care ne indică cât de aproape sau de departe este persoana faţă de starea de sărăcie sau excluziune socială şi, ca atare, mobilizarea realistă, corectă a politicilor sociale de a aduce răspunsuri prompte pentru prevenirea unor asemenea situaţii. Un exemplu semnificativ aici: pentru măsurarea riscurilor sărăciei sau excluziunii sociale, în cadrul indicatorilor UE-SILC se foloseşte un indicator agregat care se referă la trei aspecte esenţiale (Eurostat, 2012): • primul, gradul de sărăcie după transferurile sociale; • al doilea, un indice multiplu de deprivare materială severă; • al treilea, oportunităţile reduse pentru activităţi în gospodărie. Interesant este modul de construcţie a indicelui de deprivare materială severă ce surprinde nouă itemi, criterii/situaţii bine definite pentru descrierea acestei stări. Aceşti factori care, prin prezenţa lor, conduc persoana la forme specifice de deprivare materială severă sunt (Eurostat, 2012): 1. imposibilitatea de a achita chiria sau factura utilităţilor la timp; 2. imposibilitatea de încălzire adecvată a locuinţei; 3. imposibilitatea de a face faţă unor cheltuieli neprevăzute; 4. lipsa de carne, peşte sau proteine la fiecare două zile; 5. imposibilitatea de a-şi permite o săptămână de vacanţă; 6. lipsa maşinii; 7. lipsa maşinii de spălat; 8. lipsa televizorului în culori; 9. lipsa telefonului (inclusiv mobil) (Eurostat, 2012). 11 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 133 Cele nouă criterii pot să apară în situaţia unei persoane când condiţii considerate elementare, normale pentru viaţa sa, nu pot fi asigurate fie datorită lipsei de resurse, fie prin deficit de experienţă/capacitate în a le realiza. Este suficient ca din cei nouă itemi, doar patru dintre ei să fie prezenţi pentru a induce o stare de deprivare severă. Aceasta stare de deprivare creşte în intensitate odată cu adăugarea celorlalţi itemi. Apoi, pe baza acestor măsurători, se pot imagina mecanisme/forme adecvate de ajutor social la nivelul politicilor sociale de incluziune. În metodologia de calcul a riscurilor de sărăcie sau de excluziune socială, indicatorii UE-SILC măsoară satisfacerea unor nevoi de bază, care, altfel, neacoperite la timp, ar putea deveni frustrante pentru om şi existenţa lui zilnică. Prezenţa celor nouă factori de deprivare materială severă, în condiţiile vieţii cotidiene este catalogată de experţii în politici sociale mai întâi ca o avertizare pentru persoanele vulnerabile de a fi supuse riscurilor sociale de tot felul şi apoi ca o provocare în căutare urgentă de soluţii pentru eliminarea lor. Aceasta ar fi, de fapt, calea sigură de se ajunge la un standard normal de viaţă pentru cei marginalizaţi. Acest mod de calcul al formelor deprivării severe ascunde poate o nouă şi interesantă filozofie, nu numai de identificare a profilului persoanei în risc, dar şi de prevenţie a riscurilor multiple din societatea modernă. Ţinându-se seama de implicaţiile viitoare ale extinderii rapide a segmentului populaţiei aflat în sărăcie extremă asupra echilibrului social şi comunitar, formele de ajutor social trebuie să se constituie în adevărate bariere de stopare a cauzelor acesteia şi a prevenirii marginalizării. S-ar putea însă cu greu stopa efectele grave ale polarizării sociale, dacă lăsăm ca prăpastia dintre săraci şi bogaţi să se adâncească continuu. În condiţii severe de austeritate se impune, mai degrabă, o distribuţie mai echilibrată a riscurilor în masa populaţiei şi nu o cumulare a lor la un singur pol, prin simpla ignorare a problemelor sociale cu care se confruntă persoanele şi grupurile vulnerabile, cu risc de marginalizare. Deşi o mare parte din caracteristicile deprivării materiale severe menţionate mai sus le regăsim în teoria clasică de tradiţie anglo/saxonă (vezi Atkinson, Townsed) şi ele nu apar acum ca noutăţi absolute, totuşi criteriile au fost mult flexibilizate, fiind incluse pe listă şi altele noi (exemplu: a face faţă unor cheltuieli neprevăzute, a beneficia o săptămână pe an de vacanţă în afara localităţii unde locuieşti, a avea maşină proprie, televizor color şi telefon mobil, a nu avea datorii la plata utilităţilor către stat etc.). Acestea toate sunt considerate ca nevoi de bază ce trebuie acoperite chiar şi pe timp de criză, ca persoanele să nu fie împinse în risc de sărăcie sau excluziune socială. Scopul este ca starea de sărăcie să nu se cronicizeze. Curios este faptul că, în timp ce în România se condiţionează ajutorul social prin plata datoriilor şi impozitelor către stat a persoanelor beneficiare de ajutor social, în celelalte ţări membre ale UE acest lucru este apreciat ca un indicator (item) de bază al unui indice multiplu de deprivare materială severă şi, ca atare, nevoia de ajutor a acestor persoane, care nu reuşesc să-şi plătească chiria, utilităţile, facturile în timp este obligatorie pentru sistemul de asistenţă socială. 134 ELENA ZAMFIR 12 (Eurostat, 2012). Se consideră că ele intră sub incidenţa riscurilor de sărăcire datorită unei deprivări materiale severe, deci trebuie susţinute prin ajutoare sociale corespunzătoare. Dintr-o perspectivă relativă, în România, o parte dintre aceşti itemi/factori consideraţi ca răspunzători de forme de deprivare severă în ţările UE, ar putea să apară ca semnificativi pentru o stare normală sau chiar bună, dezirabilă pentru mulţi. Un exemplu ilustrativ aici: modul de acordare a venitului minim garantat pentru persoanele sărace sau cu risc de excluziune din România. Acesta este condiţionat, potrivit Hotărârii Guvernului nr. 50/2011 pentru aprobarea Normelor metodologice privind venitul minim garantat, de: „munca în folosul comunităţii, de toate veniturile membrilor familiei şi de bunurile aflate în proprietatea persoanelor beneficiare de venit minim… Ajutorul social se acordă la cerere, pe baza unei declaraţii pe propria răspundere şi a actelor doveditoare aduse de beneficiar, de către serviciul public de asistenţă socială, prin dispoziţia primarului. Nu au acces la ajutorul minim garantat persoanele care deţin aparatură electronică: aparate de filmat, camere video, interfon, amplificare audio, combine audiovideo, copiatoare, xerox, obiecte de valoare: tablouri şi obiecte de artă, obiecte ornamentale din metale preţioase, obiecte de cristal şi porţelan de mare valoare, blănuri de valoare mare, în stare vandabilă, scutere, utilaje agricole, depozite bancare, autoturisme, motociclete, motorete etc.… Totodată, persoanele beneficiare trebuie să dovedească lunar, cu adeverinţe, că sunt înregistrate în baza de date privind căutarea unui loc de muncă şi că nu au refuzat niciun loc de muncă ce li s-a propus sau cursurile de calificare”. La o analiză mai atentă, putem observa că lista bunurilor deţinute de familii şi a condiţiilor de acordare a venitului minim garantat este neconcludentă, în raport cu nevoile de bază. (De exemplu: dacă cineva locuieşte la un bloc cu interfon la apartament, ar trebui să se deconecteze? Dacă cineva are pahare din porţelan, cine stabileşte cât de valoros este porţelanul, ar trebui să le vândă, şi cum? Dacă cineva are în casă o combină muzicală audiovideo, nu va primi venitul minim garantat, chiar dacă este în dificultate majoră? Sau dacă are o motoretă cu care se deplasează pe distanţe mari, ce să facă ca să poată să se hrănească la limită? etc.) Pe de o parte, este foarte greu de evaluat valoarea bunurilor existente într-o gospodărie de către persoanele de la primărie, în lipsa unei specializări în evaluare. Pe de altă parte, condiţiile puse pentru găsirea unui loc de muncă prin calificare impusă obligatoriu şi nerefuzarea, indiferent unde, a unei activităţi de muncă, sunt cerinţe nerealiste şi forţate care, de aceea, trec, de cele mai multe ori, în derizoriu. Programele de formare impuse beneficiarilor sunt făcute mai mult formal, pentru a mai bifa acţiuni pentru şomeri, acţiuni cerute de politicile sociale europene. În realitate, în România, lipsa de viziune sistemică a activităţilor obligatoriu interconectate de suport social pentru persoanele şi familiile în dificultate este uimitoare, în momentul de faţă. Îmi amintesc aici de proverbul chinezesc citat adesea în asistenţă socială: dacă vrei să ajuţi pe cineva să nu moară de foame 13 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 135 îi dai nu un peşte, ci o undiţă şi îl înveţi să pescuiască. Mai trebuie însă adăugat aici un fapt esenţial, care deseori se ignoră în programele de formare: după ce i-ai dat o undiţă, după ce l-ai învăţat cum să o folosească, îl duci şi în apropierea unui loc unde se găsesc peşti. Altfel, degeaba i-ai oferit undiţa şi lecţia de pescuit. Aşa şi în procesul de formare şi reconversie profesională a celor fără loc de muncă la un moment dat. Activităţile de formare nu sunt corelate cu cele de noi oportunităţi pentru crearea unor noi locuri de muncă. Avem oameni calificaţi, supercalificaţi pe domenii specializate, dar fără posibilităţi de absorbţie pe piaţa muncii. Piaţa muncii nu le este favorabilă şi nici prietenoasă. Ea nu se deschide spre a-i primi imediat ce sunt formaţi. Ori nu are nevoie de asemenea calificări, ori nu s-au inventat noi locuri de muncă în acord cu cerinţele formării. Decalajul între ofertă şi cerere rămâne neschimbat, iar deziluziile celor formaţi prin programe se adaugă la starea de depresie accentuată foarte mult, în ultima perioadă, de lipsa locurilor de muncă. De aceea programele de formare apar ca cerinţe mai mult formale decât ca criterii măsurabile şi verificabile pentru calificarea cu folos a beneficiarilor de ajutor social. Şi eficienţa unor asemenea măsuri de ajutor social este aproape nulă, imperceptibilă pentru refacerea celor dependenţi de venitul minim garantat. Nu se iau în calcul în România, deşi ţară membră UE, situaţiile de deprivare severă care stau la baza sărăciei şi excluziunii, calculate cu precizie de indicatori sociali bine orientaţi pe nevoi măsurabile. Sunt eliminaţi aproape integral în procesul testării mijloacelor pentru calificarea persoanelor ca beneficiari de ajutorul social indicatori clari, cu semnificaţie majoră pentru starea socială a persoanei şi riscurile ei sociale posibile. Pe de altă parte, indicatorii luaţi în calcul, după cum am menţionat mai sus, sunt adesea foarte fluctuanţi şi greu de evaluat, sau controlabili în timp. De aceea, în multe dintre zonele ţării, sărăcirea populaţiei este galopantă, iar la problemele sociale grave legate de sărăcire se adaugă zilnic altele. Explozia socială devine, astfel, iminentă în timp. în acest sens iată un exemplu ce mi s-a părut cel puţin ciudat. Recent s-a aprobat ca acelor persoane beneficiare de ajutorul social care au datorii la plata taxelor către stat să nu li se mai acorde ajutorul social. 73 000 de familii sunt în asemenea situaţie. Întrebarea firească ce apare aici: dacă aceste familii se califică în mod real pentru ajutorul social, de unde ar avea suficienţi bani pentru toate datoriile către primării? După calculul european de risc de sărăcie, ele sunt expuse riscului prin însăşi neplata taxelor/impozitelor, iar calificarea lor ca beneficiari impune, automat, acordarea ajutorului social, până la o nouă verificare a situaţiei lor. Spre deosebire de România, modul de acordare a ajutoarelor sociale în multe ţări din UE este condiţionat de măsuri care să asigure menţinerea populaţiei sărăcite în limitele decente de supravieţuire. Pentru aceasta se ajunge la o folosire, la cote ridicate, a competenţelor din sistem. Pe această bază, se poate, astfel, oferi un diagnostic corect problemelor sociale grave din sistem şi sunt propuse rapid 136 ELENA ZAMFIR 14 soluţii pragmatice. Sunt elaborate politici sociale active de sprijin pentru grupuri şi persoane dezavantajate, pe baza unor ajutoare sociale strict focalizate pe nevoi. Sunt evitate, astfel, şi erorile păguboase din sistem ce pot proveni din supracalificări sau subcalificări nejustificate ale persoanelor ce accesează pentru diverse forme de ajutor. În multe din ţările UE, eliminarea şi prevenirea situaţiilor de deprivare materială severă sunt obiective majore ale asistenţei sociale, întrucât acoperirea lor reduce riscul sărăciei şi excluziunii sociale. De aceea, în UE, în această perioadă, analiştii din sistem, specialişti şi politicieni, fac apel ca suport de siguranţă pentru cei dezavantajaţi social la crearea unor noi şi variate locuri de muncă, ca soluţie, pe timp de criză, la şomajul celor marginalizaţi economic. Aceştia susţin că mutarea accentului de la formele pasive de ajutor social la crearea de locuri de muncă şi eficientizarea ajutorului social în vederea asigurării autonomiei beneficiarilor ar fi un răspuns viabil al asistenţei sociale la provocările crizei. Desigur, mutarea accentului pe inovare/creare de locuri de muncă prin modele noi instituţionale schimbă optica clasică care cerea doar pregătirea forţei de muncă (a ofertei) pentru nevoile pieţei muncii. Oferta, fără îndoială, trebuia să răspundă cererii de muncă. Presiunile se făceau doar într-o singură direcţie orientată spre mularea ofertei de muncă pe cererea pieţii. Condiţiile nou create de noul context socioeconomic şi financiar solicită, totodată, şi un efort de schimbare şi în domeniul cererii de pe piaţa muncii, presând asupra procesului inovativ de creare de noi activităţi. Acestea trebuie să se deschidă către absorbţia noilor profesii formate sau a celor existente, în special pentru persoane marginalizate. Spre exemplu, o cercetare a Băncii Mondiale (The jobs Crisis, Household and Government Responses to the Great Recession in Eastern Europe and Central Asia – The World Bank, Washington D. C., 2011) privind răspunsurile guvernamentale la marea recesiune din Europa de Est şi Asia Centrală arată că în Bulgaria, piaţa muncii, în momentele majore de criză a locurilor de muncă, a fost mult mai restrictivă cu populaţia minoritară rromă şi cea turcă. Se va lua în calcul, astfel, o relaţie biunivocă dintre cerere şi oferta pieţii muncii, cu beneficii multiple pentru ofertanţii marginalizaţi economic. Un exemplu concludent aici: modele noi de inovare propuse de formele/tipurile economiei sociale, ca alternativă durabilă a politicilor ocupaţionale, în special pentru persoane vulnerabile pe piaţa muncii. În noul context al crizei economice şi al instabilităţii financiare, un exemplu de lărgire a tematicii politicilor ocupaţionale în UE este marcat şi prin lansarea, în februarie 2012, a Cărţii Albe: o agendă pentru pensii adecvate, sigure şi viabile. Totodată, Comisia Europeană declară anul 2012 ca an al îmbătrânirii active şi al solidarităţii dintre generaţii. Sunt făcute aici noi propuneri de strategii privind politicile ocupaţionale pe vârste, capabile să ajute la relansarea unei economii sănătoase bazate pe performanţă, eficienţă şi calitate. Plecând de la premisa că numărul pensionarilor în UE este în creştere, aproximativ 120 de milioane, 15 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 137 24% din populaţia totală a celor 27 de state membre, Cartea Albă aduce noi iniţiative pentru asigurarea unor condiţii favorabile în vederea prelungirii vârstei active profesionale a celor pensionabili şi menţinerea lor, pe cât posibil, la locul de muncă decent şi dorit. Se accentuează necesitatea unui echilibru între viaţa profesională activă şi vârsta de pensionare, încurajându-se, astfel, solidaritatea cu partenerii sociali responsabili de un climat prietenos de muncă pentru populaţia vârstnică. Crearea unor oportunităţi la locul de muncă pentru păstrarea celor capabili de vârstă pensionabilă, dar şi pentru a readuce pe cei pensionaţi dornici să muncească, nu este un scop în sine. Aceasta are în vedere corelarea vârstei de pensionare cu speranţa de viaţă în creştere şi, totodată, eliminarea accesului la pensionări anticipate nejustificate. Cartea Albă subliniază că „pe de o parte, sistemul de pensii de tip redistributiv este afectat de numărul mare de şomeri şi de scăderea ratei de ocupare. Pe de altă parte, ieşirea la pensie la vârste standard de pensionare, indiferent de condiţia fizică, intelectuală şi de experienţa acumulată a persoanelor duce la presiunea creşterii fondului de pensii şi aşa insuficient”. De aceea este necesară o adaptare a vârstei de pensionare la domeniul de activitate şi la creşterea speranţei de viaţă, pe baza unei politici mai flexibile, de schimbare a practicilor curente de pensionare, cu impact pozitiv în relaţiile intergeneraţionale. „Cartea Albă: o agendă pentru pensii adecvate, sigure şi viabile” începe cu o declaraţie de principiu ce ar trebui, în modul cel mai serios, să stea şi în atenţia factorilor decizionali de la noi: „Îmbătrânirea populaţiei este o problemă majoră pentru sistemele de pensii din toate statele membre. Cu excepţia cazului în care femeile şi bărbaţii, care trăiesc mai mult, ocupă, de asemenea, mai mult timp un loc de muncă şi fac mai multe economii pentru perioada de pensionare, nu poate fi garantată adecvarea pensiilor, deoarece n-ar putea fi acoperită creşterea cheltuielilor aferente” (2012: 11). În acest sens, Cartea Albă propune obţinerea unui echilibru între durata vieţii profesionale şi durata pensionării. O idee ce ar trebui împărtăşită şi de guvernanţii români se referă la încurajarea unei durate mai lungi a vieţii profesionale şi a îmbătrânirii active, argumentată prin beneficiile ce se pot aduce la bugetele publice. „Eliminarea treptată a regimurilor de pensionare anticipată şi creşterea vârstei de pensionare trebuie însoţite de măsuri care să permită lucrătorilor să rămână pe piaţa muncii o perioadă mai îndelungată, de exemplu, măsuri care ţin de sănătate, de locul de muncă şi de ocuparea forţei de muncă. În lipsa acestor măsuri, impactul asupra finanţelor publice ar putea fi mult mai puţin benefic, dacă reformele care vizează asistenţa socială sunt suprasolicitate ca ajutor pentru cei în vârstă dacă vârsta de pensionare ar duce la creşterea numărului de persoane care apelează la alte tipuri de prestaţii (de exemplu, ajutor de şomaj, ajutor de invaliditate, ajutoare de asistenţă etc.)” (2012: 11–12). Aceasta propune o regândire profundă a relaţiilor inter şi intrageneraţii, recomandând, totodată, statelor membre UE o politică ocupaţională prietenoasă, 138 ELENA ZAMFIR 16 flexibilă, adaptată utilizării forţei de muncă a persoanelor vârstnice, ca semn al preţuirii experienţei lor profesionale. Sunt vizate direct, nu numai vârstnici, ci şi acele grupe de vârstă cu risc de angajare în activităţi şi pe piaţa muncii (persoane peste 54 de ani şi tinerii între 18–25 ani) care pot fi ajutate să-şi refacă capacităţile active de muncă. Mai mult, sunt făcute precizări semnificative privind capacităţile profesionale ale vârstnicilor, necesare procesului de relansare economică şi interdependenţei dintre generaţii: „Creşterea vârstei de pensionare efective nu înseamnă neglijarea intereselor tinerilor în favoarea intereselor vârstnicilor, ci găsirea unui echilibru adecvat între acestea. Câţiva ani în plus de viaţă activă nu înseamnă că persoanele în vârstă vor fi private de pensia bine meritată (n.b.: subl. mea) în favoarea tinerilor. Nu înseamnă nici că lucrătorii în vârstă vor ocupa locuri de muncă care ar fi disponibile, altfel, lucrătorilor mai tineri (n.b.: subl. mea). Dimpotrivă, statele membre în care rata de ocupare a lucrătorilor în vârstă este cea mai mare, înregistrează şi cele mai scăzute rate ale şomajului în rândul tinerilor. Pe termen lung, numărul locurilor de muncă nu este fix, ci depinde în special de oferta de lucrători calificaţi, un vector esenţial al creşterii economice. O ofertă mai mare de lucrători în vârstă experimentaţi va stimula potenţialul de creştere al Europei şi va crea, astfel, oportunităţi mai numeroase şi condiţii de viaţă mai bune pentru tineri şi vârstnici. Anul european al îmbătrânirii active şi solidarităţii între generaţii, 2012, va urmări, în principal, oferirea de oportunităţi mai bune persoanelor de toate vârstele” (2012: 11). Elaborarea unor politici sociale ocupaţionale structurate, coerente şi active, pe termen mediu şi lung, pentru toate grupurile de vârstă ar asigura stabilitatea sistemului de asistenţă socială şi ar duce la credibilitatea lui. Acest obiectiv ţine însă de voinţa politică a guvernanţilor. În fapt, Strategia Lisabona, menţiona Anthony Giddens în lucrarea sa „Europa în epoca globală”, cu accent „pe justiţia socială şi protecţia în ţările membre UE, urmăreşte modernizarea modelului social european prin îmbunătăţirea capacităţii colective de a acţiona şi de a oferi tuturor noi şanse” prin intenţia declarată de a promova „munca decentă ca obiectiv global şi la toate nivelurile”, de a creşte adaptabilitatea muncitorilor şi de a „aplica măsuri de incluziune pe piaţa muncii” (Giddens, 2007: 96). Aceste măsuri sunt legiferate de Carta Socială care susţine măsuri precise pentru standardele de calitate privind condiţiile de muncă şi de securitate socială. Pornind de la premisa că societatea în care trăim este o societate modernă a riscurilor multiple, aceasta presupune un management inteligent, centrat pe identificarea şi gestionarea riscurilor, pe controlul lor, pe soluţionare şi nu în ultimul rând, pe cât posibil, pe un proces structurat de prevenire a acestora. Identificarea corectă a noilor segmente de populaţie care ajung în sărăcie severă, adâncindu-se în situaţii de disperare, greu de depăşit, rămâne o datorie constantă a serviciilor sociale personalizate din asistenţa socială. Evaluarea precisă a dimensiunilor/amplorii sărăciei, care impune tipuri şi forme de ajutor social, 17 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 139 poate contribui substanţial la acţiuni structurate orientate spre schimbări eficiente în procesul de incluziune socială. În lipsa unei evaluări corecte a situaţiei populaţiei marginalizate, procesul de rezolvare a problemelor lor sociale se amână, iar riscurile devin mai mari, mai greu de controlat şi de depăşit, ele cumulându-se în timp, exponenţial. Astfel, datele Eurostat, utilizând indicatorii SILC, pe baza unei cercetări comparative a statelor membre UE-27 efectuate în 2010 şi lansată în februarie 2012, conform unui indicator agregat pentru identificarea persoanelor expuse la risc de sărăcie sau excluziune socială, situează România, cu o valoare a indicelui agregat de 41%, pe penultimul loc în UE. Singura ţară din Uniunea Europeană cu o situaţie mai defavorabilă decât România este Bulgaria, cu 42%. Dacă pe primele două locuri, cu ponderea cea mai mare de risc de sărăcie sau excluziune socială din UE, se situează Bulgaria şi România, fiind urmate de Letonia (38%), Lituania (33%), Ungaria (30%), în schimb, Republica Cehă (14%), Suedia şi Olanda (15%), Austria, Finlanda şi Luxemburg (17%) au ponderile cele mai mici (Eurostat, 2010) (Graficul nr. 1). Graficul nr. 1 Persoane expuse la risc de sărăcie sau excluziune socială Sursa: Eurostat, 2010 (folosindu-se indicatorii SILC), date lansate în februarie 2012. 140 ELENA ZAMFIR 18 Explicaţia modului de calcul al riscului, după Eurostat, 2010. Acest risc este calculat luând în seamă următoarele trei situaţii: expunerea la risc de sărăcie după transferurile sociale; deprivare materială severă şi intensitatea activităţii de muncă foarte scăzute în gospodărie: a. risc de sărăcie datorat unui venit pe familie sub pragul sărăciei, stabilit la 60% din venitul echivalent cu cel median după transferurile sociale, echivalentul venitului fiind calculat prin divizarea venitului familiei la mărimea acesteia, numărul de membri, aplicând următoarele puncte: 1,0 la fiecare prim adult, 0,5 la fiecare alt membru de 14 şi peste 14 ani şi 0,3 pentru fiecare membru sub 14 ani; b. persoane cu deprivare materială severă având condiţii de viaţă precare prin lipsa resurselor şi experienţei pentru a avea cel puţin 4 din cei 9 itemi-indicatori de deprivare menţionaţi mai sus; c. persoane care trăiesc în familii cu posibilităţi reduse de număr de ore de activitate/muncă. Câteva comentarii se impun aici despre cele trei criterii. Rata sărăciei relative, respectiv primul indicator primar din sistemul de indicatori de excluziune socială reprezintă ponderea persoanelor din gospodăriile cu un venit total disponibil mai mic decât pragul de 60% din mediana veniturilor disponibile pe adult echivalent în populaţia totală. Problema acestui indicator, ca de altfel a tuturor indicatorilor relativi, este că reflectă mai degrabă distribuţia veniturilor decât sărăcia. O altă problemă care poate fi ridicată este scala de echivalenţă folosită pentru transformarea membrilor gospodăriilor în adulţi echivalenţi. Este vorba de scala de echivalenţă elaborată de universitatea Oxford, cunoscută, datorită utilizării ei, sub numele de scala OCDE modificată (1994). Aceasta este o scală mult prea lină acordând ponderi mai mici următorilor adulţi (0,5) şi copiilor (0,3). Dintre deficienţele acestei scale amintesc în primul rând faptul că celui de-al doilea membru al gospodăriei şi următorilor membri adulţi li se acordă ponderi egale, fără să se ţină seama de efectele economiilor de scară. În al doilea rând, una dintre criticile aduse acestei scale este că nu ţine cont de vârsta fiecărei persoane din cadrul unei gospodării. În al treilea rând, ponderile mai mici acordate copiilor faţă de cele acordate adulţilor şi mai ales nivelul acestor ponderi sunt elemente controversate. Utilizând această scală în calculul sărăciei absolute pentru anul 2005, cu acelaşi prag al sărăciei, s-a obţinut în România o rată a sărăciei de 4% faţă de 16% cât s-a obţinut utilizând scala de echivalenţă construită pe baza formulei propuse de Consiliul Naţional de Cercetare (National Research Council) al SUA (utilizată de fostul CASPIS). Criteriul de deprivare materială severă se referă la indicele de deprivare multiplă (IPM), elaborat de Mack şi Lansley (citaţi în Constance F. Citro and Robert T. Michael, Poverty, A New Approach, 1995). Aceştia pleacă de la definiţia indicelui de deprivare al lui Townsend, dar includ numai acele elemente pe care cel puţin jumătate dintre cei intervievaţi într-o anchetă prealabilă le consideră necesare pentru a atinge un nivel minim de trai. Indicele de deprivare multiplă este utilizat în mod curent în Regatul Unit, ca măsură directă a sărăciei la nivel local. Metodologia de calcul al acestui indice (versiunea IPM 2004) cuprindea 37 de indicatori grupaţi pe 7 domenii: 1 – venituri; 2 – ocupare; 3 – sănătate şi dizabilităţi; 4 – educaţie, calificare şi şcolarizare; 5 – accesul la locuire şi servicii; 6 – calitatea locuinţei şi a mediului; 7-infracţionalitate. În ceea ce priveşte ariile geografice pentru care se calculează, spre deosebire de metodologia IPM 2000, care calcula indicii la nivelul celei mai mici autorităţi locale (comuna), metodologia IPM 2004 coboară sub aceasta limită, ariile, stabilite prin agregarea sectoarelor * folosite la recensământ, având o medie a celei mai mici zone situată în jurul a 1 500 de persoane . Conceptul de intensitate a muncii se foloseşte pentru evaluarea relaţiei dintre muncă şi riscul de sărăcie la nivel de gospodărie. Aceasta surprinde măsura în care membrii gospodăriei cu vârstă de muncă sunt angajaţi. Indicatorul ia în considerare în mod explicit timpul de lucru, precum şi dacă s-a lucrat numai o parte a anului. Prin urmare, se calculează totalul lunilor lucrate în cursul anului de către fiecare membru al gospodăriei cu vârstă aptă de muncă, înmulţit cu numărul de ore lucrate în fiecare lună în care a lucrat. Aceasta oferă o pondere fiecărei persoane pe baza căreia se calculează intensitatea activităţii gospodăriei. Aceasta variază între 0, atunci când niciun membru al gospodăriei în vârstă aptă de muncă nu a lucrat în cursul anului, până la 1, atunci când toţi membrii gospodăriei au lucrat cu program de muncă integral pe tot parcursul anului. Faţă de acest indicator, cel inclus în setul de date EU-SILC ţine cont doar de numărul de luni lucrate în cursul anului, nu şi de numărul de ore lucrate, după cum apreciază unii analişti (calcule făcute de CASPIS). 19 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 141 Graficul nr. 2 Persoane expuse riscului de sărăcie după transferurile sociale Sursa: Eurostat, 2010. De asemenea, conform aceloraşi date Eurostat 2010, expunerea la riscul de sărăcie după transferurile sociale, situează România, cu un procent de 21,1% a acestui indicator, pe penultimul loc în Europa, fiind „devansată”, de data aceasta, doar de Letonia (Graficul nr. 2). Aceste date îngrijorătoare pun în faţa protecţiei şi asistenţei sociale din România probleme noi atât prin conţinutul lor (precum pierderea locurilor de muncă a unei părţi mari a populaţiei, pensionări forţate pentru persoanele valide, competente şi cu experienţă profesională mare, consumul de droguri uşoare – etnobotanice la tineri, proxenetism şi prostituţie în creştere, risc mare de sinucidere la tineri, creşterea delincvenţei în şcoli, abandonul copiilor sau neglijarea lor prin plecarea la muncă a părinţilor în străinătate etc.), cât şi prin dimensiuni necunoscute în trecut (sărăcie severă extinsă, scăderea masivă a standardului de viaţă la grupuri mari de pensionari, scăderea demografică accentuată, lipsa de participare şcolară la comunităţile de rromi, violenţă şi agresivitate ridicată etc.). Referindu-ne la indicele de deprivare materială severă, România, în datele Eurostat, rămâne şi aici constantă, pe ultimele locuri în UE, păstrându-şi poziţia fruntaşă în ierarhia riscurilor sociale. 142 ELENA ZAMFIR 20 Astfel, valoarea de 31,0% a indicelui de deprivare materială severă situează România tot pe penultimul loc, „devansată”, de această dată, de Bulgaria (Graficul nr. 3). Graficul nr. 3 Persoane deprivate material sever Sursa: Eurostat, 2010. Situaţia României este mai bună din punctul de vedere al persoanelor cu o intensitate a activităţii foarte scăzute, valoarea de 6,8% a acestui indicator plasând ţara noastră pe locul patru în Uniunea Europeană. Deşi se apreciază că rata activităţii este mai mare în România, se observă, totuşi, că riscul sărăciei sau al excluziunii sociale este foarte mare, România situându-se în top. Paradoxal, s-ar putea spune că românii, deşi au activităţi mai multe ca număr de luni pe an, ei sunt expuşi foarte mult la sărăcie şi excluziune socială. În limbaj comun cotidian, se poate spune că în gospodăriile din România, deşi se munceşte mai mult ca în celelalte ţări din UE, românii sunt mai săraci şi mai expuşi riscurilor sociale de sărăcie sau excluziune socială (Graficul nr. 4). 21 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 143 Graficul nr. 4 Persoane în vârstă de 0–59 ani trăind în gospodării cu o intensitate a activităţii foarte scăzute Sursa: Eurostat – 2010, lansare 2012. Aşa cum se procedează însă acum, asistăm în România la o ignorare cvasicompletă a unei politici de suport pentru creşterea economică şi pentru redresare socială. Un singur exemplu poate fi relevant, în acest sens: dacă în anul 2010, PIB era de 507 miliarde lei (120,5 mld EURO), înregistrând o scădere cu 1,2% faţă de 2009, pentru 2011, primele date care vor fi disponibile în 2012 arată, ţinând seama că BNR a ţinut cursul de schimb relativ stabil, că ne vom aştepta la o creştere de 1–2%, PIB-ul va fi aproximativ 122–123 mld euro. Deci, va fi o creştere economică foarte mică faţă de 2010, fără modificări importante la nivel general economic şi, mai ales, fără semnificaţie în nivelul de trai al populaţiei. Astfel, în România, sistemul de asistenţă socială devine din ce în ce mai vulnerabil, prin lipsa de răspuns la noile situaţii dramatice ale populaţiei, mai costisitor, prin ambiţia de reformare continuă, lipsit de o perspectivă clară de dezvoltare viitoare. Deficitul mare de sustenabilitate şi de claritate al obiectivelor majore din politicile sociale devine un factor agravant pentru starea actuală a asistenţei sociale. Mai mult, se ajunge la o neîncredere funciară a populaţiei în posibilităţile de intervenţie 144 ELENA ZAMFIR 22 activă a asistenţei sociale în schimbarea stării celor excluşi şi marginalizaţi. Se accentuează, astfel, tot mai mult, nerealismul măsurilor planificate de guvernanţi. Sistemul, prin lipsa de credibilitate în creştere, prin pierderea treptată a funcţiilor lui instituţionale, datorită subfinanţării componentelor sale structurale, se autodizolvă treptat, cu mici şanse de revenire în viitor. Îngrijorătoare este şi iluzia că obiectivul nostru trebuie să fie integrarea într-o economie globală, care poate fi salvatoare şi pentru problemele sociale. Desigur, asta este şi va rămâne o condiţie a dezvoltării noastre sociale, în contextul actual. Nu ne putem izola şi dezvolta singuri, într-o perioadă a globalizării. Dar, ultima jumătate de secol a arătat că dezvoltarea globală nu duce, automat, la o lume mai omogenă şi la ieşirea mai rapidă din criză, ci, dimpotrivă, la o lume mai polarizată, cu inegalităţi mai profunde şi cu riscuri majore în creşterea economică. Europa socială nu are soluţii miraculoase la problemele specifice fiecărei ţări membre. Rezolvarea acestor probleme în contextul naţional impune însă, ca repere definite, standarde de calitate în managementul instituţional. Astfel, respectarea în practica asistenţei sociale a standardelor europene apare ca o precondiţie a reformelor/ restructurărilor sistemului. Desigur, regândirea sistemului de asistenţă socială nu poate fi făcută decât într-un context mai larg, al modelelor politicilor sociale europene. Experienţa internaţională, utilizată în contextul specificului naţional ne ajută să măsurăm corect, prin comparaţie, unde am ajuns şi ce mai avem de făcut. Încă din 1998, cercetătorii britanici s-au ocupat de măsurarea riscurilor generate de contextul societăţii moderne, subliniind semnificaţia analizei lor din perspectiva unor modele comparative. Au fost delimitate etapele apariţiei riscurilor, măsurate prin semnale precise de tip avertizoare sociale, pregătind astfel politicile publice de răspuns pentru a le gestiona sau preveni (Lofsted şi Frewer, 1998). Observăm însă că în actualul context al crizei şi la nivel european cifrele devin îngrijorătoare. După ultimele date Eurostat din ancheta socială amintită mai sus, EU-SILC, în 2010, 24,3% din populaţia UE se afla în risc de sărăcie sau excluziune socială, iar sărăcia copilului (vârsta 0–18 ani), de 27%, este mai mare decât a celorlalte grupe de vârstă. Distribuţia pe cele trei criterii fiind: risc de a intra în sărăcie – 16%; persoane în deprivare materială severă – 8% şi 10% – familii cu rată foarte scăzută a activităţilor. Firesc, într-o Europă lărgită/unită, soluţiile nu pot fi numai locale. Ele trebuie gândite şi la nivel global, prin preluarea recomandărilor făcute sub forma unor strategii de intervenţie active capabile să asigure durabilitatea, coerenţa, claritatea obiectivelor sale şi cu posibilităţi reale de implementare rapidă. O asemenea strategie ar da şi şanse de fezabilitate acţiunilor de prevenţie şi intervenţie, pe linia recuperării reale a celor defavorizaţi. ASISTENŢA SOCIALĂ, DIN PERSPECTIVA NOII LEGI Asistenţa socială, ca o componentă non-contributivă de bază a sistemului de protecţie socială, se realizează prin beneficii financiare (alocaţii, indemnizaţii şi facilităţi = asistenţă socială de tip financiar) şi prin servicii sociale de asistenţă. 23 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 145 Dacă funcţia de bază a asistenţei de tip financiar este, de regulă, recuperatorie, cea a serviciilor sociale este atât de recuperare, cât şi de prevenţie. Pentru eficienţa unui sistem de asistenţă socială integrat, coerent, cele două componente sunt complementare, se presupun reciproc, dezvoltarea lor realizându-se numai împreună, simultan. De aici şi necesitatea de a le corela, în orice intervenţie practică de schimbare. De fapt, cele două componente de suport, beneficiile şi serviciile de asistenţă socială, asigură doar împreună, prin funcţiile lor, refacerea graduală a celor marginalizaţi, dar şi prevenţia unor viitoare riscuri ce pot să apară. În fapt, beneficiile financiare în asistenţă răspund unui deficit economico- monetar, în timp ce serviciile de asistenţă pot reface şi deficitul de capacităţi individuale. Sistemul de beneficii, conform Legii asistenţei sociale nr. 292/2011, se realizează prin transferuri în bani sau în natură, sub formă de gratuităţi, subvenţii, alocaţii sau credite preferenţiale. Beneficiile în actuala lege a asistenţei sociale se împart, după modalităţile de eligibilitate, în: • „selective, cele care se acordă în urma testării mijloacelor familiei sau persoanelor care le solicită; • categoriale, în condiţiile în care eligbilitatea se face prin apartenenţa la o anumită categorie de beneficiari (copii, mame singure, grup cu dizabilităti, săraci etc.); • universale, sunt date, fără alte condiţii, celor propuşi de lege; apar ca un drept social (ex.: alocaţia pentru copil)”. În sistemul de asistenţă socială, de regulă, beneficiile ar trebui să reprezinte un instrument important de realizare a unui trai decent, de creare a bunăstării individuale, de maximizare a creşterii capacităţilor de integrare pentru persoanele în dificultate. Însă modul de administrare şi, mai ales, cuantumul lor foarte redus, face ca operaţionalizarea obiectivelor să rămână pură ideologie. Ineficienţa sistemului de beneficii financiare a fost foarte des subliniată de specialiştii din asistenţă socială. S-a remarcat, în primul rând, lipsa de monitorizare a beneficiarilor şi, în al doilea rând, lipsa de cuplare a formelor de ajutoare băneşti cu serviciile sociale de asistenţă, singurele care pot întregi refacerea capacităţii persoanelor. Apoi, pentru insuccesul beneficiilor financiare pledează şi alte argumente: sumele prea mici de bani alocate pentru beneficii, de regulă, neacoperitoare pentru nevoile de bază; imposibilitatea beneficiarului de a-şi gestiona raţional, corect, resursele financiare, conform reprezentării sociale că beneficiarul ar fi pradă unui consum iraţional. În legea nouă a asistenţei sociale se prevăd condiţionalităţi dure pentru alocarea beneficiilor, de natură a rigidiza întregul sistem. Precizarea legislativă că beneficiile de asistenţă socială finanţate din bugetul de stat şi, după caz, din bugetele locale se acordă sub rezerva achitării de către beneficiar a obligaţiilor de plată faţă de bugetul local, este un exemplu. În timp ce la noi devin tot mai restrictive condiţiile de calificare pentru sistemul de ajutor social, în spaţiul UE sunt propuse, prin noul sistem de calcul al riscurilor sociale, tocmai pe timp de criză, standarde cât mai flexibile şi generoase, pentru a-i ajuta pe cei marginalizaţi să nu intre în capcana sărăciei severe. 146 ELENA ZAMFIR 24 Deşi se presupune că reuşita oricărei acţiuni de intervenţie sau schimbare în asistenţa socială se leagă de îmbinarea organică a formelor de ajutor din sfera beneficiilor financiare cu cele ale serviciilor sociale, legea subestimează tocmai această complementaritate, interrelaţie organică a lor. Astfel, rolul unui sistem structurat public al serviciilor sociale aduse în proximitatea beneficiarilor este aproape absent. Propunerile legii privind funcţionarea, furnizarea şi evoluţia serviciilor accentuează, în principal, externalizarea lor, fără posibilitate de control a distribuţiei acestora pe arii geografice, pe comunităţi şi pe focalizarea pe nevoi. Retragerea graduală a responsabilăţii publice din sistemul serviciilor de asistenţă socială face ca procesul de dezvoltare a lor să fie amânat şi să perturbe funcţionarea normală a sistemului, în ansamblul său. Din păcate, noua lege a asistenţei sociale nu accentuează dezvoltarea unor instrumente metodologice, tehnici de asigurare a autonomiei beneficiarilor pe baza serviciilor personalizate. În această privinţă, Legea este încărcată de promisiuni confuze şi fără acoperire reală în actualul context. Sistemul îşi pierde, astfel, funcţiile lui fundamentale de recuperare şi prevenţie, asigurate de servicii şi devine un simplu mijloc de caritate ocazional, consumator ineficient de fonduri. Mai mult formal, Legea nouă stipulează că serviciile sociale pot să primeze faţă de beneficiile de asistenţă (însă cu menţiunea ca ele să aibă costuri şi impact similar asupra beneficiarilor, ceea ce este o imposibilitate – subl. ns.). În realitate, în practica asistenţei sociale nu-şi poate găsi locul asemenea precizări, întrucât cele două componente nu sunt nici pe departe similare. Şi deci, nici finalităţile lor. Ele se identifică prin obiective distincte, precis delimitate, fiecare cu propriile lor caracteristici şi funcţii de suport. Şi atunci nu se pot echivala costurile unui serviciu cu cel al unui ajutor financiar. Fie şi pentru simplu fapt că serviciile au clar o triplă funcţie: de diagnoză, de recuperare şi de prevenţie. Serviciile necesită un proces în timp în a-şi atinge scopurile. Pe parcursul funcţionării serviciilor, acest proces este obligatoriu dublat de evaluare şi monitorizare. Beneficiile însă nu sunt urmate, de regulă, de un control al modului de utilizare a banilor, acestea rămânând pe seama raţionalităţii acţiunilor beneficiarilor. Ca atare, serviciile de asistenţă socială nu se pot suprapune nicidecum peste beneficiile financiare, fiecare având clar şi distinct propria lor identitate. Legea nr. 47/2006 reglementează măsurile propuse de stat pentru ajutorul familiilor cu copii sau persoane cu venituri mici, insuficiente. Aceste ajutoare puteau fi în bani sau în produse, la care se mai adaugă sistemul serviciilor sociale acordate de instituţii specializate. Beneficiile financiare, aşa cum apar din perspectiva Legii asistenţei sociale, în funcţie de scopurile urmărite, se presupun a avea forţă de acoperire în prevenirea şi combaterea sărăciei şi riscului de excluziune socială: • pentru susţinerea copilului şi a familiei; • pentru sprijinirea persoanelor cu nevoi speciale; • pentru situaţii deosebite, (legea suferă aici prin neclaritate. Care sunt aceste situaţii deosebite. Sunt cele de urgenţă). 25 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 147 În realitate însă, beneficiile financiare, aşa cum au fost administrate până acum, şi nici legea nouă nu face excepţie, nu au fost însoţite, aşa cum ar fi fost normal, de un proces real, responsabil, de diagnoză şi monitorizare. Adesea, ele au fost asociate ca răspunsuri la urgenţe. Acestea sunt cuplate prin lege şi cu alte forme de prestaţii de asistenţă socială, atât ţintite cât şi universale, care vin din bugetul Ministerului Muncii, Familiei şi Protecţiei Sociale, sub forma alocaţiilor, indemnizaţiilor şi ajutoarelor pentru: • „familiile cu copii: alocaţia de stat pentru copil, indemnizaţia şi stimulentul pentru creşterea copilului, alocaţia pentru susţinerea familiei; • persoanele şi familiile cu venituri mici: ajutorul social pentru asigurarea venitului minim garantat, ajutoare de încălzire, ajutoare de urgenţă şi financiare, ajutoare rambursabile pentru refugiaţi; • persoanele cu handicap: adulţi, copii şi familii care au în întreţinere persoane cu handicap”. Ajutorul social în România a fost impus, încă din 1995, prin Legea nr. 67/1995, fiind abrogat prin Legea nr. 416/2001 privind venitul minim garantat, intrată în vigoare în ianuarie 2002. Asigurarea VMG a fost considerată mereu ca un mijloc de bază pentru combaterea sărăciei şi promovării incluziunii sociale. Dar şi Legea VMG a fost modificată şi completată prin Legea nr. 276/2010, iar plata drepturilor de ajutor social a trecut în responsabilitatea MMFPS, nivelul lunar garantat fiind pe număr de persoane. Cuantumul stabilit a fost astfel: • 125 lei pentru o persoană singură, • 225 lei pentru familiile formate din două persoane, • 313 lei pentru familiile cu trei persoane, 390 lei pentru cele cu patru, • 462 lei pentru familii cu cinci persoane şi • câte 31 lei pentru fiecare altă persoană peste numărul de cinci. Atât în Legea 416/2001, cât şi în cea modificată din 2010, metodologia de calcul e greoaie şi restrictivă în raport cu nevoile de bază ce ar putea asigura un trai decent, persoanelor şi familiilor în dificultate. Deseori, pe baza acestui sprijin, se observă că cei mai mulţi beneficiari de VMG-uri trăiesc la limita supravieţuirii, în sărăcie extremă sau sub pragul de sărăcie. Să fie oare doar o simplă greşeală de calcul sau o gravă eroare în politicile sociale? Cred că ultima situaţie este plauzibilă, dacă la aceasta se mai adaugă haosul şi corupţia din sistem. Să ne amintim că încă din septembrie 2010, preşedintele ţării considera că venitul minim garantat trebuie diminuat, fără a se argumenta de ce. În fapt, calificările greşite ale persoanelor pentru VMG, care au apărut uneori, nu sunt de natură a le infirma pe cele corecte. După cum nici beneficiarii nu au de ce să sufere pentru erorile de calificare ce aparţin de fapt sistemului. În ultimii doi ani, confuzia, incoerenţa şi incompletitudinea schimbărilor (semnalată prin goluri în focalizarea pe nevoi) privind ajutorul în asistenţă socială au fost caracteristici ale politicilor sociale care au dominat măsurile de austeritate în România. De aceea, nu se mai pot face încercări de tipul ajustărilor succesive a numărului formelor de ajutor social şi a raportării lor la VMG, în timp ce efectele 148 ELENA ZAMFIR 26 sociale dramatice ale crizei se extind îngrijorător de rapid la comunităţi şi grupuri tot mai largi. Nu există o evidenţă clară nici pentru aceste ajutoare sociale provenite din bugetul MMFPS. Intrările în sistem de plată a beneficiarilor s-au făcut la cererea lor, nefiind dublat de un proces permanent de evaluare şi monitorizare. Ieşirile din plată sau suspendările multor cereri ale beneficiarilor s-au datorat unor condiţii restrictive impuse de noile prevederi legale sau în urma unor controale legate de aplicarea legii, şi nu aşa cum ar fi fost normal, prin câştigarea de fapt de către beneficiari a autonomiei economice individuale. Mai mult, datorită lipsei fondurilor din minister destinate asistenţei sociale, în anul 2010 nu s-a putut acoperi numărul mare al cererilor aflate în plată, înregistrându-se un decalaj ridicat, de 58,4%, între numărul beneficiarilor şi cererile acceptate. Pretextul pentru întârzierea plăţilor a fost pus pe seama trecerii acestora în sistem informatic. Ajutoarele sociale fără eficienţă pe termen lung, fără durabilitate în viaţa beneficiarilor nu pot scoate populaţia din această stare a neputinţei şi acceptării realităţii ca o fatalitate. În această formă, ele nu duc, aşa cum ar fi normal, la diminuarea riscurilor, ci dimpotrivă, la adâncirea lor în timp, în condiţiile în care gestionarea lor este făcută haotic, la întâmplare, fără să aibă ca finalitate dobândirea autonomiei beneficiarilor. În realitate, nu numărul ajutoarelor contează, de altfel legea vine cu o reducere masivă a lor, ci modul de instrumentare în refacerea treptată a capacităţilor proprii a beneficiarilor şi scoaterea lor, în final, în afara dependenţei de ajutorul social. De fapt, bugetul nu este grevat, aşa cum lasă să se înţeleagă actualii guvernanţi, de numărul formelor de suport din asistenţa socială, ci, mai degrabă, el este grav afectat de lipsa politicilor de calitate în asistenţa socială, care să asigure sustenabilitatea ajutorului social în timp. Pornind de la această schemă stufoasă a beneficiilor de asistenţă socială în România, rata săracilor şi a celor marginalizaţi social nu a scăzut în ultimii doi ani, aşa cum ne-am fi aşteptat. În realitate, ineficienţa şi ineficacitatea suportului financiar, aşa cum a fost gestionat, pompieristic şi iresponsabil, de către decidenţii din sistem, s-a dovedit a fi total păgubos în procesul de recuperare şi prevenţie. Procesul de monitorizare a lipsit în cazul asistenţei de tip financiar şi, cu mici excepţii, în timp numărul beneficiarilor a crescut. Situaţia copiilor şi vârstnicilor dependenţi de ajutoare sociale s-a acutizat prin neputinţa de a-şi acoperi nevoile zilnice. Reducerea treptată a asistenţei sociale la suportul financiar, şi acesta de strictă supravieţuire, acordat cu zgârcenie şi cu o mulţime de întreruperi, a dus, cu timpul, la deprofesionalizarea sistemului, prin ignorarea importanţei serviciilor sociale. Subdezvoltarea cronică a serviciilor publice de asistenţă socială, mai ales a celor comunitare, duce cu siguranţă în continuare la distrugerea unui important instrument de suport vital pentru cei marginalizaţi, mai ales în condiţii de criză. Favorizarea asistenţei sociale de tip beneficii financiare, cuplată şi cu reducerea numărului de beneficiari, de foarte puţine ori justificată, a dus la riscul de rigidizare, lipsă de flexibilitate şi de corectitudine în procesul de selecţie pentru 27 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 149 ajutorul social a persoanelor în dificultate. În fapt, transpare în procesul multiplelor condiţionalităţi şi restricţii puse pentru accesarea ajutorului social, intenţia clară a guvernanţilor de scădere drastică a finanţării asistenţei sociale . DEZVOLTAREA PRIN PROGRAME În prezent, un ajutor consistent în reconstrucţia formelor de suport social îl reprezintă programele cu finanţare europeană, care au ca finalitate incluziunea socială. Dezvoltarea de soluţii pentru excluşii social prin programe din fonduri europene şi interne ar putea fi, în mare parte, un răspuns afirmativ la bugetul de austeritate al asistenţei sociale. Numai că deseori lipsa de coerenţă, comunicare şi transparenţă a programelor europene centrate pe incluziune, precum şi a celor din bugetele locale, diminuează, evident, rolul lor în construcţia unui suport specializat articulat şi eficient, în final. Fragmentarea politicilor privind obiectivele finale şi filozofia acestor programe conduce la rezultate minore, comparativ cu costurile mari investite în derularea lor. În plus, lipsa de transparenţă a acestora marchează o slabă responsabilitate faţă de banii publici şi adânceşte corupţia în sistem. Aceste proiecte au fost preluate de firme, mai mult sau mai puţin specializate în asistenţă socială. Din păcate, activităţile programelor s-au desfăşurat independent unele de altele, cu multe suprapuneri pe parcursul derulării, iar timpul pentru evaluarea şi monitorizarea lor, lăsat doar la încheierea activităţilor, a fost total insuficient. Există totodată impresia, aproape generalizată, că România, pe ansamblu, este departe de a-şi utiliza oportunităţile pe care le are, de dezvoltare prin programe din fonduri structurale europene. În procesul de accesare al programelor europene se păstrează încă diferenţe sensibile între domenii/sectoare socioeconomice şi regiuni geografice ale ţării. Actual, România nu beneficiază de o analiză-diagnostic pe zone geografice a politicilor sociale cu priorităţi clare în dezvoltarea socială şi umană; nu există o hartă socială a problemelor şi direcţiilor de acţiune pentru „modelarea socială” a comunităţilor prin programe europene. Lipseşte un inventar global al proiectelor, programelor, iniţiativelor derulate până acum şi în curs de desfăşurare pentru construcţia socială a zonelor subdezvoltate sau a comunităţilor româneşti. Aceste programe, la nivel naţional, ar trebui să fie complementare, convergente şi să se susţină reciproc în procesul unei dezvoltări sustenabile, de durată. Din păcate, după cum menţionau în multe analize anterioare, pentru România, sinergia programelor de dezvoltare socială, o idee clar susţinută de normele UE, rămâne încă la nivel de deziderat. Competiţia pentru resursele financiare ale programelor/proiectelor de dezvoltare comunitară rămâne un scop în sine, iar fragmentarea acestora este puternic accentuată în raport cu o politică socială integrată şi coerentă. O largă varietate de probleme sociale generate de schimbări structurale noi, precum: migraţia, scăderea ratei demografice şi a populaţiei active, creşterea delincvenţei, violenţei şi terorismului, poluarea iresponsabilă a mediului şi lipsa de preocupare pentru formarea unei conştiinţe ecologice, deteriorarea relaţiilor interumane şi a răsturnării valorilor morale şi democratice, disoluţia familiei şi carenţele unei educaţii 150 ELENA ZAMFIR 28 superficiale etc. au devenit obiectul unor activităţi de suport în planul politicilor sociale de dezvoltare europeană, cu un profil accentuat calitativ. Alături de instituţiile centralizate de redistribuire financiară, sistemul de politici sociale europene se centrează pe trei direcţii distincte. 1. Lărgirea problematicii sociale care devine obiectul politicilor sociale în general, al politicilor de incluziune, în special. Este semnificativă introducerea pe agenda UE a unei largi tematici a excluziunii sociale şi promovarea unor strategii corespunzătoare incluziunii sociale, pe de o parte. Pe de altă parte, are loc creşterea indicatorilor privind calitatea vieţii individuale şi colective, care reprezintă un reper fundamental al strategiilor de dezvoltare socială durabilă. 2. Orientarea tot mai accentuată pe programe, proiecte, strategii de acţiune, în care ponderea serviciilor creative, inovative este în creştere. În planul politicilor sociale, în locul abordării instituţionale standardizată naţional este încurajată iniţiativa pluralităţii unor experimente sustenabile de dezvoltare comunitară, învăţarea unor principii eficiente de construcţie instituţională, comunitară şi familială. 3. Descentralizarea, ca un proces care s-a extins rapid în întreaga Europă, este asumată prin toate consecinţele ei, atât pozitive cât şi negative. Autorităţile publice locale preiau responsabilitatea unor programe, proiecte de prevenire şi soluţionare a problemelor sociale, cu toate consecinţele psihosocioculturale ce apar în viaţa cotidiană a fiecăruia din noi. Datorită acestui proces de deschidere către inovaţie socială, apare inevitabil o diferenţiere de dezvoltare zonală. Sunt comunităţi care au asimilat rapid, organic, principiile inovative ale dezvoltării sociale, prin iniţiative eficiente de tip constructiv, durabile în timp. Altele, prin actorii săi sociali, cunosc un ritm mai lent de construcţie, luând în calcul, cu precădere, principii „demolatoare” ale structurilor existente, fără soluţii de refacere în viitorul apropiat. Diferenţierile sunt determinate de trei factori distincţi: resursele financiare disponibile, voinţa politică şi capacitatea profesională (poate cea mai importantă în acest proces de schimbare structurală). Aceasta din urmă este susţinută de variabile-cheie: iniţiativa individuală şi colectivă, creativitatea, raţionalitatea şi sustenabilitatea proiectelor. Pentru România, ar fi poate utilă o enumerare rapidă a câtorva obiective centrale de dezvoltare locală sau sectorială prin programe europene, cu impact major asupra bunăstării individuale şi colective (Zamfir, E., coord., 2000). ● Reabilitarea infrastructurii (un spaţiu arhitectural armonios şi bine structurat, în funcţie de mediul social de viaţă, drumuri „prietenoase”, facilităţi publice, sisteme de comunicare rapide etc.). ● Amenajări teritoriale: atât cele necesare producţiei, cât şi cele legate de prevenirea şi eliminarea efectelor poluării şi a reabilitării ecosistemului. ● Realizarea unor obiective prioritare de interes public: grădiniţe de tip creşe pentru vârste mici 0–3 ani, grădiniţe cu orar flexibil, şcoli moderne, spitale dotate, locuri de agrement pentru cei mici şi pentru adulţi, complexe sportive accesibile pentru toţi etc. 29 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 151 ● Dezvoltarea unor capacităţi productive atât de tip individual, cât şi cooperativ, prin stimularea dezvoltării unui management eficient al afacerilor, prin asigurarea unor politici active de creare a locurilor de muncă, prin crearea unor oportunităţi egale de dezvoltare umană pentru grupuri şi indivizi cu risc crescut de marginalizare socială etc. ● Creşterea securităţii individuale şi colective, prin acţiuni comunitare continue, mai ales în unele comunităţi marginalizate ale unor regiuni, zone, extrem de vulnerabile din punctul de vedere al integrării sociale. ● Dezvoltarea unor reţele de asistenţă socială de tip structurat, centrate pe nevoi ca suport pentru persoane şi grupuri în dificultate, în scopul refacerii capacităţilor lor proprii de integrare normală în comunitate. ● Dezvoltarea unor servicii eficiente de asistenţă socială de prevenire a excluziunii şi marginalizării sociale focalizate, cu precădere, pe copii şi tinerii cu risc. Alături de activităţile publice comunitare standard (utilităţi de locuire, drumuri şi şosele bune, spaţii de educaţie şi învăţământ moderne şi prietenoase, instituţii de sănătate şi securitate socială centrate pe soluţionarea problemelor, apărarea şi protejarea spaţiilor verzi, eliminarea poluării de orice fel etc.), în România se impun şi acele programe sectoriale, inovative pentru schimbări sociale şi umane în comunitate, pe termen lung. Noua filozofie, aşa cum menţionam în repetate rânduri, care stă la baza acestei opţiuni, este crearea unui parteneriat multiplu şi activ, care să implice toţi actorii responsabili în comunitate. Autorităţile publice judeţene, sectoriale/locale vor deveni instrumentul democratic construit al orchestrării eforturilor comune, în diferite forme, prin mobilizarea tuturor actorilor comunitari pentru acţiuni colective. Astfel, tradiţionala alienare a statului de societatea civilă va fi depăşită, aparţinând trecutului. Sunt aşteptări care pot deveni, în timp, realitate. Ţine de înţelepciunea noastră de a gestiona competent resursele de care dispunem şi de a da forţă programelor de dezvoltare locală/comunitară în a schimba viaţa noastră de zi cu zi. ASISTENŢĂ DE URGENŢĂ VERSUS ASISTENŢĂ SPECIALIZATĂ Pe linia opţiunii antistat social, guvernanţii noştri, prin Legea asistenţei sociale, reduc sistematic rolul statului social, înlocuindu-l cu forme marginale de ajutoare ocazionale de urgenţă, adesea cu iz/parfum electoral. Guvernarea a făcut o dublă eroare în aprecierea stadiului actual de evoluţie a asistenţei sociale: în primul rând reduce, în mod eronat, asistenţa socială numai la forme de ajutor de urgenţă de tip beneficii în bani sau în natură, care şi acestea sunt reduse la maximum pe timp de criză. În al doilea rând, doreşte o reformare a sistemului printr-o nouă lege organică-cadru care ar trebui să dea o viziune strategică dezvoltării asistenţei sociale, ignorând, paradoxal, tocmai finalitatea funcţiilor ei pentru indivizi şi grupuri aflate într-o dificultate fără precedent. Asistenţa socială, aşa cum este practicată acum, în regim de urgenţă, este asociată mai mult cu forme de tip caritabil de ajutor şi nu cu forme active de recuperare 152 ELENA ZAMFIR 30 şi prevenţie a marginalizării prin servicii specializate. Astfel, paradoxal, asistenţa socială este redusă la o politică pasivă, absolut marginală în raport cu posibilităţile de eliminare a excluziunii sociale, deseori împinsă spre simplă cerşetorie. Acest fapt induce adesea dependenţă faţă de formele de ajutor social, în special în bani. Nu se prefigurează, aşa cum ar fi normal, ca formă de activizare a beneficiarilor, măsuri stimulatorii de creştere a motivaţiei lor pentru ieşirea din sistem. De fapt, politicile din sistem care ar trebui să asigure coerenţa şi sustenabilitatea formelor de ajutor social prin modalităţi de intervenţie profesioniste (servicii sociale) se transformă într-o simplă ideologie partinică. A rămâne însă în asistenţa socială numai la ajutoare de urgenţă – beneficii financiare, concretizate prin măsuri întâmplătoare, pompieristice, este un lucru profund păgubos, contraproductiv atât pentru bugetul cheltuielilor sociale, cât şi pentru normalitatea recuperării sau integrării beneficiarilor în comunitate. Ajutoarele de urgenţă, de regulă, deşi necesare în condiţii limită de viaţă, datorită spontaneităţii şi grabei decizionale prin care apar, sunt dezarticulate şi ineficiente. Acestea nu pot fi nici suficiente şi nici reprezentative pentru o asistenţă specializată, reparatorie. Ele nu pot să reprezinte un plus în dezvoltarea unui sistem de asistenţă socială profesionist. Acestea pot doar să facă faţă unor necesităţi de moment. Ele apar mai mult ca forme de generozitate, de milă şi mai puţin ca respect pentru un drept universal oferit de asistenţa socială celor în dificultate pentru a-şi redobândi capacităţile de autonomie economică, pe termen lung. Indistincţia, pe care Guvernul nu o face, dintre ajutoarele de urgenţă nespecializate şi cele de asistenţă socială normală, focalizate pe nevoi, o regăsim şi în noua Lege a asistenţei sociale. Această confuzie este periculoasă nu numai pentru bugetul asistenţei sociale, cheltuit, de cele mai multe ori, la întâmplare, iresponsabil, neplanificat, dar şi pentru credibilitatea şi sustenabilitatea soluţiilor concrete propuse pentru recuperarea celor marginalizaţi. Ajutoarele de urgenţă, de regulă, sunt măsuri care nu pot consolida coerenţa sistemului de suport şi nici predicitibilitatea lui viitoare. Impredictibilitatea, aşa cum subliniază A. Giddens, generează riscuri atât la nivel individual, cât şi colectiv (comunitar) prin apariţia unei incertitudini în viaţă şi a pierderii asigurării securităţii ei. În contextul crizei, specialiştii aduc argumente critice serioase referitoare la ineficienţa ajutoarelor sociale întâmplătoare, care accentuează lipsa de profesionalism, duc la erori grave în accesarea ajutoarelor, facilitează corupţia şi iresponsabilitatea factorilor decizionali din sistem. Acest fapt devine vizibil în lipsa de motivare politică a guvernanţilor în elaborarea unei strategii durabile de dezvoltare a sistemului, mai ales în condiţiile vitrege ale crizei. Tocmai acum, într-un context social instabil, nesigur şi fluctuant la riscurile noi asociate cu măsurile de austeritate, ar trebui accentuată durabilitatea programelor şi acţiunilor de protecţie pentru cei în dificultate. Acţiunile de intervenţie şi schimbare a stării celor marginalizaţi trebuie să pornească însă de la respectarea dreptului universal al individului la asistenţă socială, în anumite situaţii speciale de viaţă. Acest drept trebuie cuplat cu obligativitatea statului de a-şi proteja cetăţenii săi în dobândirea 31 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 153 unui trai decent, al respectului total pentru demnitatea şi integritatea fiinţei umane nevoite a cere ajutor social, la un moment dat. De cele mai multe ori însă modul de distribuire a ajutoarelor în bunuri, mai ales al alimentelor, ne aduc imagini de coşmar ale sărăciei şi mizeriei morale, încălcări grave ale demnităţii celor care le primesc, asociate cu cinismul factorilor decidenţi, care asistă pasiv la astfel de modalităţi umilitoare de sprijin a celor marginalizaţi. Ele fac parte din şirul unor măsuri incoerente, dezarticulate, pripite, luate sub presiunea urgenţelor străzii sau a celor formulate de mass-media. Astfel, multe propuneri de ajutoare de urgenţă pentru anumite categorii de grupuri profesionale, impuse prin ordonanţe şi hotărâri guvernamentale, fără o testare prealabilă, riscă să excludă formele eficiente de ajutor instituite prin servicii individualizate, specializate. De fapt, tocmai serviciile specializate de asistenţă socială sunt singurele care pot asigura evitarea riscurilor şi ieşirea din marginalizare. Exemple sunt numeroase. Astfel, în asistenţa socială a vârstnicilor există sentimentul de inutilitate pe care-l induce ajutorul social, prost gestionat, mai ales pentru cei care au peste 80 de ani. Impresia ce s-a creat este dependenţa existenţei lor, după această vârstă, de mila publică, ceea ce îi poate face manipulabili. Această percepţie este întreţinută şi întărită şi de confundarea pensionarilor cu asistaţii social, care ar consuma prea mult din bugetul social. Un alt exemplu recent, lipsa salariilor de la primării pe perioade îndelungate pentru asistenţii personali ai persoanelor cu dizabilităţi împing familiile acestora la acte de disperare şi acceptarea umilinţei de a cere ajutor public, dezvăluindu-şi propria identitate etc. Se încalcă astfel cerinţa confidenţialităţii ajutorului social. Toate aceste situaţii, total atipice pentru un sistem modern de asistenţă socială, produc, desigur, disfuncţii majore, perturbări grave în funcţionarea instituţiilor lui, atât la nivelul formelor de suport, cât şi în cel al gestionării lor. În prezent, asistenţa socială, cum apare din formulările noii legi, se prezintă ca un mozaic teoretic de definiţii inutile unui text de lege, de programe nestructurate şi de activităţi întâmplătoare de ajutoare ocazionale. Acestea nu se convertesc în metodologii de implementare cu finalităţi în acţiuni sociale privind menţinerea unui trai decent de viaţă pentru cei afectaţi de sărăcie severă şi nevoi multiple. Astfel, s-a conturat o percepţie în rândul populaţiei, percepţie întărită şi mai mult în condiţii severe de austeritate: acţiunile de suport social de tip pompieristic au o tentă accentuat politică, ele fiind asociate, de cele mai multe ori, cu o propagandă electorală. Cred că o problemă mai profundă apare aici: impunerea prin forţă politică a unei strategii de redistribuţie a cheltuielilor sociale pentru sistemul de asistenţă şi mimarea, doar, a discuţiei publice. Aceasta, real nu există sau chiar dacă apare, nu se ţine cont de ea. De aceea, în ciuda bugetului tot mai scăzut atribuit asistenţei sociale, costurile financiare ale unor astfel de măsuri sunt, desigur, ridicate, total ineficiente şi cu puţine şanse de control în planul rezultatelor lor. Ele aduc, totodată, şi un prejudiciu de imagine asistenţei sociale, prin discreditarea formelor de ajutor profesionalizat; introduc haosul şi arbitrariul la nivelul de selecţie a beneficiarilor; încurajează corupţia în sistem. În plus, din nefericire, asemenea acţiuni, de tip „pompieristic, cu mesaj electoral”, pot fi făcute de oricine, fără o pregătire prealabilă, 154 ELENA ZAMFIR 32 pledând implicit pentru deprofesionalizarea sistemului. Un alt aspect pervers apare aici. Se creează, în timp, o dependenţă a celor care trăiesc la pragul limită de supravieţuire de puterea guvernamentală, în speranţa că ajutoarele acordate pot să-i scoată din sărăcie severă şi disperare. O precizare în plus, în România segmentul de populaţie în dificultate este foarte mare, comparativ cu alte ţări europene. Lipsa de dialog dintre decidenţi, beneficiari şi actorii comunitari implicaţi direct în asistenţă socială lasă impresia că măsurile de ajutor social propuse de guvern sunt un privilegiu al decidenţilor politici sau instituţionali, a celor care le acordă şi nu un drept al beneficiarilor. Confuzia creşte şi mai mult când ajutoarele sociale sunt asociate subiectiv cu cei care, întâmplător fiind la putere, sunt obligaţi prin poziţia lor guvernamentală să le iniţieze, să le distribuie, să propună acţiuni concrete şi măsuri în asistenţă socială. Acestea sunt eronat considerate ca semn al distincţiei lor personale, asigurându-le astfel creşterea popularităţii şi imaginii lor publice. Ca un exemplu: fiecare ministru al muncii a dorit, mai mult sau mai puţin, să-şi asocieze imaginea lui cu reforme în sistemul de asistenţă socială. În România, acest context, deformant pentru mecanismele de organizare şi funcţionare a formelor de suport social, poate duce la un experiment social scandalos, orientat spre manipularea oamenilor săraci şi a grupurilor în dificultate, dependente de asistenţă socială. Se abuzează de starea lor de neputinţă de a se descurca singuri şi sunt, astfel, transformaţi într-o masă inertă, manipulabilă politic. Se compromite astfel total nu numai finalitatea asistenţei sociale specializate, dar şi statutul profesional al asistentului social, dobândit în timp, după Revoluţie. EVALUAREA POLITICILOR SOCIALE ÎN SISTEMUL DE ASISTENŢĂ SOCIALĂ Două puncte sensibile au fost ignorate în propunerile Guvernului referitoare la schimbările sistemului de asistenţă socială pe timp de criză. Primul, în condiţii de limitare severă a resurselor financiare, nu s-a stopat un proces risipitor de bani datorat dezordinii, incompetenţei şi corupţiei din sistem. Din acest motiv nu s-a putut gestiona responsabil finanţarea echilibrată a componentelor sistemului. Lipsa de eficienţă aici se manifestă, în prezent, prin inexistenţa serviciilor specializate ca forme principale de prevenire a riscurilor şi, complementar, de integrare activă a beneficiarilor pe piaţa muncii şi nu numai. Eliminarea treptată a finanţării din buget a dezvoltării serviciilor integrate din sistemul de asistenţă socială apare în fapt ca un proces păgubos pentru sistem, contraproductiv funcţiilor şi finalităţii lui. Paradoxal, acest proces apare în final ca mare consumator de fonduri, cu enorme costuri suplimentare datorate numeroaselor ajutoare acordate numai în bani. Al doilea, gestionarea la întâmplare, fără o testare prealabilă corectă şi responsabilă a nevoilor beneficiarilor, a formelor de ajutoare sociale focalizate pe nevoi, fie ele de tip financiar sau în bunuri şi servicii, reprezintă în prezent unul dintre punctele cele mai slabe, vulnerabile, ale sistemului de asistenţă socială. La acest aspect se mai adaugă faptul că modalitatea de administrare, gestionare şi mai ales de distribuire 33 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 155 a ajutoarelor sociale este total neprofesionistă, dezarticulată, contraproductivă finalităţii obiectivelor lor. Mai mult, popularea instituţiilor cu nespecialişti a condus la erori grave în sistem, precum: calificări greşite ale beneficiarilor, incorectitudini în identificarea şi evaluarea nevoilor, imposibilitatea de stabilire corectă a priorităţilor focalizate pe tipuri de beneficiari, neadecvare în fixarea formelor/tipurilor de suport. Acestea au un impact negativ puternic în funcţionarea sistemului. Se ajunge la blocaje în sistem, cu efecte dezastruoase asupra stării populaţiei; se induce un sentiment de neputinţă învăţată, care demoralizează şi demotivează beneficiarul în confruntarea sa cu lipsurile zilnice majore. În lipsa unor asistenţi sociali specializaţi, care să trateze problemele sociale grave, umilinţa bazată pe acceptarea tacită a marginalizării, a pierderii stimei de sine, se extinde tot mai mult la grupuri şi chiar comunităţi largi. Inerţia inacţiunii celor mulţi aflaţi în dificultate se transmite sistemului de asistenţă socială, care se dezagregă treptat, în lipsa unor politici active guvernamentale. De aceea, regândirea întregului sistem de asistenţă socială de către specialiştii din domeniu, în perspectiva acestor cerinţe, este absolut imperioasă, în actualul context. Altfel, se riscă în viitorul apropiat o distorsionare a componentelor lui şi chiar o distrugere treptată a instrumentelor de intervenţie şi schimbare socială. Desigur că acest proces nu poate fi realizat fără să se ia în consideraţie utilizarea raţională/eficientă a resurselor bugetare pe timp de criză. În acelaşi timp, o raţionalizare a ajutoarelor din asistenţă socială nu se poate face decât într-un context mai larg al politicilor structurate din sfera protecţiei sociale şi cu specialişti în domeniu. Specialiştii vor fi cei care vor conştientiza persoanelor vulnerabile că asistenţa socială apare ca un drept universal al omului în condiţii de dificultate şi că acest drept trebuie respectat permanent, chiar şi pe timp de criză. Creşterea performanţei şi calităţii serviciilor de asistenţă socială, în condiţiile unui buget auster, se poate realiza doar cu resurse umane calificate, de natură a asigura un trai decent beneficiarilor săi. De aceea, variabila-cheie în reformele din sistemul de asistenţă socială, prezent în multe din ţările occidentale, se referă la politici sociale de calitate, politici active în domeniul ocupaţional şi strategii de suport eficiente la nivel comunitar. Aceste cerinţe solicită rapid popularea instituţiilor de profil cu specialişti pe măsură. Fragmentarea reţelelor instituţionale şi comunitare de suport prin presiuni de tot felul, venite sub forme dintre cele mai diferite în perioade de criză, afectează grav atât solidaritatea socială a grupurilor defavorizate, cât şi siguranţa dată de sentimentul de apartenenţă la o comunitate, situaţii atât de necesare în perioade limită, ca cele de criză. Deseori, crearea unui conflict artificial între categoriile defavorizate, eliminarea drepturilor şi accesului la ajutoare a unora, prin contrapunere a intereselor lor diferenţiate pe categorii de vârstă, de gen, de etnie, de profesii etc. conduce la confuzii grave în sistemul de asistenţă socială, la dezarticularea formelor de suport, la frică pentru siguranţa zilei de mâine şi la lipsa de încredere în posibilităţile de intervenţie, de tip schimbare a sistemului pe timp de criză. 156 ELENA ZAMFIR 34 Lipsa sistematică de interes din partea guvernanţilor pentru politici sociale active în sfera asistenţei sociale, eliminarea graduală a serviciilor ei specializate, ignorarea rolului statutului social, popularea domeniului cu nespecialişti a dus, treptat, asistenţa socială într-o fază de disoluţie, de pierdere a identităţii sale instituţionale, până aproape de desfiinţare. Lipsa interesului de a dezvolta o strategie durabilă şi predictibilă, prin consecinţele sale în dezvoltarea instituţională a sistemului, a generat accentuarea decalajelor sociale între judeţe şi comunităţi, între mediul urban şi rural, între categorii de beneficiari diferenţiaţi după vârstă, după gen, după etnie, după statut profesional etc. Nu a fost gândită o posibilitate de transfer financiar pentru comunităţile subdezvoltate, sărace, pentru a reduce deficitul de suport social şi a stopa sau diminua polarizarea socială care s-a accentuat enorm. Suportul social insuficient pentru activizarea persoanele marginalizate, centrat pe reinserţia lor în muncă, într-o economie competiţională de piaţă, slaba focalizare a sistemului pe acele categorii cu riscul cel mai ridicat de excluziune socială, prin stabilirea corectă a priorităţilor din sistem au fost obiective mult subestimate/minimalizate de politicile guvernamentale. S-a pierdut, astfel, şi acea ultimă plasă de siguranţă pentru supravieţuirea unei mari părţi din populaţia vulnerabilă. Unde s-a greşit, în evaluarea problemelor sociale şi a politicilor sociale? De ce situaţiile limită de dependenţă a beneficiarilor de sistemul de ajutor nu s-au gestionat la timp şi eficient? De ce s-au acumulat în sistem atâtea nemulţumiri, dezamăgiri, frustrări şi conflicte, ignorate cu cinism de decidenţi? Cine a subminat reformele structurale şi dezvoltarea coerentă a sistemului de protecţie şi asistenţă socială? Acestea sunt doar câteva întrebări care apar în prim plan acum şi solicită răspunsuri corecte în timp, la nivelul unor politici sociale eficiente şi de calitate. Perioada tranziţiei şi a crizei actuale a generat pentru România multe provocări sociale la care profesioniştii din domeniul ştiinţelor sociale au fost nevoiţi să răspundă. Terapiile socioumane propuse de specialişti şi de factorii de decizie, pentru atenuarea şocului tranziţiei şi a măsurilor de austeritate au fost însă mult prea slabe, dovedindu-se în timp ineficiente în raport cu gravitatea nevoilor şi a sacrificiului uman pe care populaţia l-a acceptat. De aceea poate şi intervenţia specialiştilor în schimbarea socială a trebuit să se modifice în timp. Dacă la începutul tranziţiei, tehnologiile şi instrumentele specializate de dezvoltare locală erau necristalizate, palide şi apăreau mai mult ca un deziderat, acum proiectele locale/comunitare tind să preia majoritatea fondurilor destinate dezvoltării socioumane şi să reprezinte o alternativă viabilă în procesul schimbărilor structurale de la noi. Din perspectivă sociologică, o privire de moment asupra configuraţiei politicilor sociale şi a celor de asistenţă socială promovate de actuala guvernare, precum şi a direcţiilor de acţiune pentru implementarea lor reprezintă încă un punct nevralgic, critic în procesul actual al dezvoltării sociale, la noi. O dezbatere sociologică asupra problematicii sociale pe timp de criză are nevoie de o analiză serioasă de tip diagnostic a situaţiei actuale sociale–economice–morale, culturale şi politice, susţinută prin studii complexe şi cercetări diferenţiate pe domenii sociale, capabile să descifreze 35 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 157 punctual specificitatea variabilelor strategice ale schimbărilor în plan naţional, local şi regional. Modul în care sociologia, asistenţa socială trebuie să-şi impună perspectiva de analiză şi evaluare continuă a problemelor multiple cu care se confruntă comunitatea românească trebuie să fie una de tip gustian, centrată pe profilul distinct al nevoilor sociale şi al direcţiilor-cadru de dezvoltare socială şi umană, în condiţiile unei societăţi moderne. De aceea, din perspectivă sociologică, o modalitate eficientă de dezvoltare, regională, locală sau comunitară, evident, încurajată/susţinută şi de factorul politic, va trebui, cu necesitate, să fie de tip cercetare–acţiune–schimbare. Această abordare, pentru a fi eficientă şi durabilă în schimbările propuse, trebuie necesar dublată de o capacitate constantă de evaluare şi monitorizare pe niveluri a construcţiilor socioumane şi a politicilor sociale ce stau la baza lor. În ultimele decenii, principiul descentralizării a oferit o nouă abordare şi soluţionare a problemelor sociale şi umane din sectorul public, mutând, într-o oarecare măsură, mecanismele publice de acţiune şi intervenţie de la nivel central la nivel local, în apropierea beneficiarului. Din păcate, acest principiu nu a fost fructificat cu toate oportunităţile lui pentru o schimbare în bine a comunităţilor. Din această perspectivă, comunitatea locală, familia tind să devină, astfel, subiectul activ al rezolvării unor largi game de probleme cu care se confruntă. Presupoziţia centrală a acestei strategii este că orice comunitate, indiferent de gradul ei de dezvoltare, deţine o serie de resurse importante a căror utilizare raţională poate duce la rezolvarea în timp a nevoilor, în ordinea priorităţilor lor. Aici principiul fundat pe resurse umane şi capacităţi de solidaritate este unul central. Fiecare persoană este caracterizată, în virtutea apartenenţei la o comunitate, de o anumită propensiune pentru acţiuni de susţinere colectivă. Resurse personale există şi au existat întotdeauna. Actualizarea unei asemenea propensiuni este, de regulă, problematică şi adesea inhibată de lipsa unor mecanisme eficiente de orientare activă către realizarea unor obiective de interes comun. Societatea modernă, caracterizată prin orientarea sa pragmatică centrată pe profit, are un deficit sever în sfera mecanismelor de creare şi funcţionare a unei culturi a solidarităţii sociale şi a învăţării „cum să construim împreună”. Acest deficit devine un factor important în limitarea mobilizării acelor resurse potenţial orientate colectiv. În orice comunitate există însă şi o largă gamă de capacităţi profesionale care pot fi utilizate în programele de interes comunitar. La acestea se adaugă şi capacităţile productive, care, în secundar, pot fi şi ele folosite. O altă idee interesantă, care rezultă din cercetările şi studiile sociologice şi de politici sociale, se referă la urgenţa depăşirii abordării simpliste şi adesea contraproductive sistemului de protecţie socială, de reducere a suportului social pentru categoriile defavorizate la beneficii de tip financiar. Dezvoltarea serviciilor de asistenţă socială, atât cu rol de sprijin/suport pentru cei cu probleme de integrare, dar mai ales cu funcţie de prevenţie a marginalizării sociale, va trebui să ocupe un loc central în sistemul complex 158 ELENA ZAMFIR 36 al protecţiei şi asistenţei sociale. Configuraţia dezvoltării serviciilor sociale ar necesita luarea în calcul a două direcţii distincte: ● diversificarea lor în acord cu noile probleme sociale şi cu profilul distinct al nevoilor ce apar; ● plasarea şi centrarea lor pe familie şi comunitate, în apropierea cerinţelor concrete ale acestora. În acest fel, serviciile de suport social se vor transforma într-un catalizator al parteneriatului local şi al susţinerii unei reţele comunitare de comunicare pozitivă a principalilor actori sociali implicaţi în dezvoltarea socială. În ultimii ani, mediul academic şi de cercetare, independent politic, s-a manifestat activ prin analiza noilor probleme sociale, economice şi morale aduse de criză, prin formularea unor răspunsuri posibile, a unor sugestii pragmatice pentru reducerea riscurilor sociale, ajutând astfel la clarificarea direcţiilor de politică socială. Acumulările masive de analize ştiinţifice de tip diagnoză socială, sistematic structurate, de cunoştinţe şi informaţii teoretice din perspective multiple interdisciplinare referitoare la apariţia şi consecinţele crizei, elaborate în mediul academic independent politic, nu au fost însă fructificate de guvernanţi ca posibile surse de elaborare a politicilor sociale în asistenţă socială şi a construcţiei funcţiilor ei instituţionale. Politicile sociale de asistenţă socială, aşa cum au evoluat până acum şi cum se prefigurează în viitor, deşi au contribuit la limitarea/stingerea unor fenomene explozive social, sunt departe de a oferi o soluţie satisfăcătoare în procesul de incluziune socială a persoanelor şi grupurilor defavorizate/marginalizate social. Oricum, relansarea economică, ale cărei semne nu sunt încă evident vizibile, nu va fi de natură a absorbi într-un orizont satisfăcător de timp imensul cost social şi uman al perioadei de criză de până acum. Va fi necesară dublarea ei de politici sociale active susţinute constant de factorii politici de decizie. În acest sens, perspectiva sociologică şi cea a asistenţei sociale accentuează, pe de o parte, nevoia unei strategii coerente de tip integrat, la nivel naţional, de prevenire şi reducere a fenomenelor disruptive social, dar şi de perfecţionare continuă a cadrelor sociale de viaţă. Pe de altă parte, România are nevoie acum, mai mult ca oricând, de dezvoltarea unor mecanisme locale, eficiente, de integrare şi recuperare punctuală a celor în dificultate şi de acţiuni comune orientate spre creşterea bunăstării individuale şi colective. BIBLIOGRAFIE 1. Anxo, D., et al., Working time options over the life course: new work patterns and company strategies, Luxembourg, Office for Official Publications of the European Communities, 2006. 2. Atkinson, A. B., Rein, M., Age, Work and Social Security, Houndmills, Maccmillan Press, 1993. 3. Bauman, Z., Comunitatea. Căutarea siguranţei într-o lume nesigură, Bucureşti, Editura Antet, 2001. 4. Beck, U., Risk Society. Towards a New Modernity, London. Tr., Sage Publications, 1992. 5. Drucker, P., Despre decizie şi eficacitate, ghidul complet al lucrurilor bine făcute, Bucureşti, Editura Meteor Press, 1967, 2007. 37 ASISTENŢA SOCIALĂ FAŢĂ ÎN FAŢĂ CU SOCIETATEA RISCURILOR 159 6. Duncan, G. J., Brooks-Gunn, J. (eds.), Consequences of Growing up Poor, New York, Russell Sage Foundation, 1997. 7. Giddens, A., Europa în epoca globală, Bucureşti, Editura Ziua, 2007. 8. Glennerster, H., US Poverty Measurement and Poverty Studies: The Past Twenty-Five Years, CASE paper 42, Centre for Analysis of Social exclusion, London School of Economics, 2000. 9. Hanlon, J., Barrientos, A., Hulme, D., Just give Money to the Poor, Bloomfield, Kumarian Press, 2010. 10. Lofsted, R., Frewer, L., (eds.), The Earthscan Reader in Risk and Modern Society, London, Earthscan Publications Ltd., 1998. 11. Pop, L. M., Politici sociale. Elemente de teorie, analiză şi evaluare a politicilor sociale, Bucureşti, Editura Economică, 2005. 12. Stiglitz, J. E., În cădere liberă, Bucureşti, Editura Publica, 2010. 13. Townsend, P., The International Analysis of Poverty, Harvester, Wheatsheaf, 1993. 14. Zamfir, C., O analiză critică a tranziţiei, Ce va fi „după”?, Bucureşti, Editura Polirom, 2004. 15. Zamfir, C., (coord.), Politici sociale în România: 1990–1998, Bucureşti, Editura Expert, 1999. 16. Zamfir, E., Zamfir, C., (coord.), Politici sociale. România în context European, Bucureşti, Editura Alternative, 1995. 17. Zamfir, E., Serviciile de asistenţă socială, în Zamfir, E., Zamfir, C., (coord.), Politici sociale. România în context european, Bucureşti, Editura Alternative, 1995. 18. Zamfir, E., Zamfir, C., (coord.), Ţiganii între ignorare şi îngrijorare, Bucureşti, Editura Alternative, 1993. 19. Zamfir, E., Bădescu, I., Zamfir, C., (coord.), Starea societăţii româneşti după 10 ani de tranziţie, Bucureşti, Editura Expert, 2000. 20. Zamfir, E., (coord.), Strategii antisărăcie şi dezvoltare comunitară, Bucureşti, Editura Expert 2000. 21. Zamfir E., (coord.), Diagnoza problemelor sociale şi dezvoltare comunitară, Bucureşti, Editura Expert, 2000. 22. Zamfir, E., Asistenţa socială în România. Teorie şi acţiune socială. Texte alese, Craiova, Editura Mitropoliei, 2009. 23. Zamfir, E., Gender Perspective in the National Reform Programme for Employment, în „Revista Calitatea Vieţii”, nr. 1–2, 2010. 24. Zamfir, E., Flexible working time arrangements in Romania, în „Revista de Cercetare şi intervenţie socială”, vol. 28, martie, 2010. 25. Zamfir, E., Support for single parents: How to overcome social assistance depedency by using work culture, disponibil online la http://www.mutual-learning-employment.net. 26. Zamfir, E., Runcan, L.-P. (coord.), Riscuri şi oportunităţi ale sistemului de asistenţă socială în România, Timişoara, Editura Excelsior Art, 2011. Rapoarte de cercetare 26. Preda, M., (coord.), Raportul Comisiei Prezidenţiale pentru Analiza Riscurilor Sociale şi Demografice – Riscuri şi inechităţi sociale în România, septembrie 2009. 27. Zamfir, C., (coord.), Direcţii strategice ale dezvoltării sociale: riscuri majore pentru România deceniului următor, ICCV, 2010. 28. Zamfir, C., (coord.), Zamfir, E., Stănescu, I., Ilie, S., Scutaru, C., Raport social al ICCV 2011, România: răspunsuri la criză, ICCV, 2011. 29. *** Cartea Albă: O agendă pentru pensii adecvate, sigure şi viabile, Comisia Europeană, februarie 2012. 30. *** Directions in Human Development, The Jobs Crisis, Household and Government Responses to the Great Recession in Eastern Europe and Central Asia, Washington D.C., The World Bank, 2011. 31. *** Eurostat – Newsrelease 21/2012 – 8 februarie 2012. 160 ELENA ZAMFIR 38 he study describes the state of the Romanian social assistance system in the actual political, economic, social and moral T environment, and within the framework of the new social risks generated by the economic austerity measures. One of the main consequences, if not objectives, of the austerity program has been the diminishing of the budgetary effort in regard to social assistance, very meager already, and the rejection of the social state’s role, disregarding the deteriorating of the living standards of the population. One could have expected that – after a series of debates around the child allowance, maternity leave and the decreasing of pensions and other social benefits for people at risk of marginalization – the new social assistance law would offer a reform project with answers to all these new social problems. In reality, the Law reflects rather a chaotically and unstructured response to various street pressures and emergency situations, which changes at a high pace, thus discrediting the idea of a viable project of a social assistance system during a crisis period. The fragility of the reform measures proposed by the new Law threatens the major objective of the social assistance system: the alleviation of severe poverty and social exclusion. This explains, up to a certain degree, the harsh negative reaction of the population to the austerity measures and the dramatic decrease of the trust in political decision-makers. In Romania, after 20 years, the system of social assistance finds itself in a deadlock, at risk of losing its identity and departing from the standards of the EU. Therefore, a better targeting and an adjustment of the benefits and social services to the concrete needs of marginalized groups, over longer periods of time, which could ensure the renewal of their social integration capacities, seems to be a central requirement for the social protection system within the new European context. Keywords: social assistance policies, cash benefits, social assistance services, European indicators of poverty risk and social exclusion, White Paper of the European Commission: an agenda for adequate, stable and viable pensions, Romanian social assistance law, emergency social assistance. Primit: 19.01.2012 Acceptat: 10.02.2012 Redactor: Ioan Mărginean DISTRIBUŢIA RISCURILOR ÎN SOCIETATEA ROMÂNEASCĂ ŞI EFECTELE SALE ASUPRA  POLITICILOR DE PROTECŢIE SOCIALĂ CIPRIAN ILIE BĂDESCU e vorbeşte mult în zona politicului şi a societăţii, în general, despre sistemul de protecţie socială, despre reforma lui, S despre riscuri şi vulnerabilităţi şi despre acumularea sărăciei şi a neputinţelor în cadrul populaţiei României, ceea ce implică o examinare sistematică a întregului pachet al acestor chestiuni. Vom încerca să desprindem desenul acestui pachet de probleme, să verificăm raporturile dintre riscuri sociale, sărăcie, neputinţe, pe de o parte, şi politicile de răspuns la ele, pe de altă parte. Cuvinte-cheie: riscuri sociale, sărăcie, politici de răspuns, sisteme de protecţie, actori colectivi, protecţie socială. COSTUL DE OPORTUNITATE AL REFORMEI SISTEMULUI DE PROTECŢIE ŞI DE ASISTENŢĂ SOCIALĂ ŞI LEGEA EFECTULUI MINIMIZAT Preambul. Ce am urmărit în acest studiu Românii au alunecat, în ultimii zece ani, după aşteptări nesatisfăcute, spre un profil psihologic aparte, în care se combină grija de multe şi încrederea în puţine. Altminteri spus, societatea românească etalează profilul unei societăţi care se simte ameninţată, adică se autopercepe ca o colectivitate asaltată de riscuri: sărăcie, excluziune 1 . Într-adevăr, socială, şomaj, îndatorare, abandonul copiilor, insecuritatea personală etc. a crescut numărul persoanelor care nu reuşesc să-şi găsească un loc de muncă şi tot astfel s-a înmulţit numărul celor ce şi-au pierdut încrederea în capacitatea societăţii româneşti, a guvernelor ţării, de a rezolva problemele cu care se confruntă. Politicile de răspuns ale guvernelor înregistrează un efect atât de redus încât fenomenul merită să fie examinat în mod special. Efectul diminuat al politicilor de răspuns a devenit un fenomen recurent, aşa încât suntem somaţi să ne punem întrebări asupra cauzelor sale. Cum se face că aproape nici una dintre politicile de răspuns ale guvernelor Adresa de contact a autorului: Ciprian Ilie Bădescu, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: badescu.ciprian@gmail.com 1 Un model al relaţiei triunghiulare dintre sărăcie, riscuri şi protecţie socială a fost propus în cartea coordonată de Zamfir, E., Bădescu, I., Zamfir, C., 2000. CALITATEA VIEŢII, XXIII, nr. 2, 2012, p. 161–180 162 CIPRIAN ILIE BĂDESCU 2 care s-au succedat în ultima perioadă n-a reuşit să contracareze emergenţa fenomenului minimizării efectelor? Ideea noastră este că acest fenomen face parte din clasa efectelor secundare sau „perverse” (cu termenul lui R. Boudon) induse de factori ascunşi, pe care politicile de până acum n-au reuşit să-i elucideze şi, deci, să ţină seama de ei. Studiul acesta îşi propune să identifice asemenea factori şi să descrie mecanismul lor de propagare. Din capul locului, vom spune că acţiunea lor este una de tip sistematic, încadrabilă unei legităţi de subsistem, pe care am şi denumit-o lege a efectului minimizat. Cel ce examinează cât de sumar situaţia actuală, va constata degrabă că între problemele sociale, pe de o parte, şi politicile de răspuns la ele, pe de altă parte, intervin anumiţi factori, cu acţiune sistematică, generatori ai unui fenomen prevers, de tipul: „un pas înainte doi paşi înapoi”. Această celebră formulă aparţine liderului revoluţiei bolşevice din Rusia şi noi o menţionăm fiindcă decriptează exact ceea ce vrem să spunem prin legea efectului minimizat. Anticipând, vom sesiza că deşi volumul drepturilor sociale este imens (în România sunt 202 drepturi sociale), valoarea lor este modică spre insignifianţă, ceea ce atestă discrepanţa dintre declaraţiile guvernanţilor şi realităţile generate de actul guvernării. În România, ne spune ultimul raport oficial al Ministerului Muncii şi Protecţiei Sociale, „18 436,5 mii persoane au beneficiat direct sau indirect de protecţie socială” (MMFPS, 2011: 1), dar, pe de altă parte, datele comparative ale Eurostat ne arată că ponderea cheltuielilor medii cu protecţia socială per capita în România în suma cheltuielilor medii cu protecţia socială per capita în UE este de circa 5%. Acesta este tristul şi dramaticul adevăr şi pe temeiul unei asemenea înfricoşătoare discrepanţe am formulat ipoteza efectului minimizat, pentru a caracteriza eficacitatea redusă a politicilor de protecţie socială în România. Înţelegem că, în realitate, „influenţa transferurilor sociale asupra sărăciei absolute” (MMFPS, 2011) este mai mult decât minimizată şi este absolut necesar să căutăm factorii care induc o asemenea diminuare a efectului politicilor de protecţie socială în România ultimului deceniu. În explicaţiile oficiale, chiar în opiniile unor analişti, se susţine că o eficacitate aşa de redusă a politicilor de răspuns ar fi consecinţa strict economică: România produce puţin, deci nu are de unde să aloce mai mult pentru protecţie socială. Ipoteza noastră este alta şi ea va examina efectul de supradeterminare pe care-l au riscurile sociale asupra politicilor de răspuns ale guvernelor. Între factorii supradeterminanţi, cel mai semnificativ pare a fi cel legat de redistribuţia politică a riscurilor social-economice. Fenomenul a fost cercetat de laureatul Premiului Nobel, economistul Rubini, care a sesizat că marea criză, dublată de o recesiune exportată (redistribuită „politic” la scară mondială, pe seama celor mai vulnerabile ţări) este consecinţa conduitei „stăpânitorilor sistemului”. Referindu-se la criza din Asia de Sud-Est de la startul deceniului nouă al veacului apus, Rubini arată că, în toţi anii 1990, ţările „au îndurat o serie de crize istovitoare, având în centru boomuri speculative şi datorii excesive în diferite sectoare ale economiei” (Rubini şi Mihm, 2010: 57). Puternicii sistemului nu slujesc sistemul, ci se folosesc de el, încât chiar în momentul în care vin spre societăţile amăgite ca investitori, ei dezlănţuie urgia raidului speculativ, dovedindu-se speculatori 3 DISTRIBUŢIA RISCURILOR ÎN SOCIETATEA ROMÂNEASCĂ ŞI EFECTELE SALE 163 veroşi, adevăraţi prădători ai sistemului. Controlul sistemului mondial făcuse posibilă venirea investitorilor din ţările dezvoltate „cu saci de bani în Thailanda, Indonezia, Coreea de Sud şi Malaysia aprinzând boomuri speculative în fiecare. Pieţele de titluri au devenit supraevaluate, s-au format baloane în domeniul imobiliarelor; băncile au acordat împrumuturi tot mai riscante; deficitele de cont curent s-au umflat peste măsură, în timp ce investiţiile private, excesive şi cu randament scăzut o luau înaintea economisirilor naţionale” (Rubini şi Mihm, 2010: 58). Desigur că fenomenul n-ar fi fost cu putinţă fără de susţinerea guvernelor locale, care, astfel, contribuiau la redistribuţia politică a efectelor crizei mondiale asupra propriilor lor popoare. Era firesc, în actul al doilea al guvernării, adică în elaborarea politicilor guvernamentale de răspuns la criză să nu se obţină mai mult decât un efect minimizat. Readucând analiza la scara unei societăţi anume şi a unei ţări, vom încerca să evidenţiem ceea ce se manifestă la suprafaţa sistemului, şi anume efectul extrem de coborât al politicilor guvernamentale la problemele societăţii româneşti, efect în care se reflectă tocmai mecanismul redistribuţiei politice a riscurilor. La rândul lor, acestea întreţin pragul scăzut al eficacităţii politicilor sociale în cadrul societăţii pe durate destul de lungi. Într-un studiu, elaborat în colaborare, am formulat cât se poate de răspicat enunţul ipotezei aplicate la analiza crizei. „Subcultura leadership-ului speculativ este factorul crizei. Liderii financiari ai lumii secondaţi de elite guvernamentale subalternizate din ţările cu economii aservite vor ca lumea cu popoarele ei să fie în serviciul banilor lor, nicidecum banii lor în serviciul lumii. Ei îşi investesc banii în plasamente speculative, nu în sisteme productive, purtând cu ei suprafinaciarizarea economiilor emergente, bancherism viclean (vezi modelul de redactare a contractelor de creditare a băncilor către clienţi neversaţi), superconsumerism, adică stimularea consumului pe credite, în contul unei munci viitoare deja arvunite, cumpărate (care poate fi pretinsă oricând, oriunde, căci efectul datoriei se traduce mai departe în sarcina generală a contribuabililor unei ţări plus datoria familiilor debitoare etc.)” (Bădescu şi Bădescu, 2012). Acesta este cadrul în care plasăm analiza din acest studiu, dedicată raportului ascuns dintre redistribuţia riscurilor sociale în societatea românească şi efectul minimizat al politicilor sociale de răspuns la problemele societăţii. Câteva precizări conceptuale şi metodologice Problema studiului nostru este să găsim un răspuns la acest fenomen de înaintare–retragere, care este marcatorul tuturor manifestărilor societăţii româneşti, fenomen conform căruia un pas înainte aduce alţi doi paşi înapoi, în loc să aducă încă unul înainte. Acesta este semnul apăsător al intervenţiei unor factori pe care guvernele nu-i văd ori nu voiesc să-i vadă şi care fac din politicile sociale instrumente cu o eficacitate foarte redusă, în raport cu multitudinea de probleme sociale cu care se confruntă societatea românească. Acţiunea factorilor ascunşi este trădată de fenomene precum întârzierea, inadecvarea sau, pur şi simplu, absenţa reacţiei guvernelor, ceea ce induce un efect de multiplicare a riscului şi, deci, 164 CIPRIAN ILIE BĂDESCU 4 o minimizare pe măsură a rezultatului respectivelor politici sociale. Este necesară, aşadar, o re-examinare a problematicii riscurilor şi deopotrivă a tentativei guvernelor de a găsi o linie de plutire pe acest ocean de nelinişte care a înghiţit România. Problema revine, altfel spus, la a cerceta starea de risc şi de ameninţare dinlăuntrul societăţii deodată cu cercetarea politicilor de răspuns ale guvernelor la o asemenea stare. Metoda pe care o vom utiliza combină analiza actorilor colectivi (ţări, state, guverne, categorii şi segmente ale populaţiei: săracii, defavorizaţii etc.) cu analiza cartografică (peisajul evoluţiei actorilor pe harta europeană ca scenă de evoluţii sociopolitice) şi cu analiza comparativă a datelor şi deci a indicatorilor relevanţi pentru dinamica fenomenului cercetat (alocări, niveluri, praguri critice în evoluţia sărăciei şi a vulnerabilităţii sociale, ori pentru a diagnostica iminenţa căderii în sărăcia durabilă), urmând ca, prin calcularea unor indici, să putem evidenţia recurenţa efectului minimizat şi mecanismul său de propagare. Indicatorii cu care vom opera sunt cei referitori la cheltuielile cu protecţia socială per capita în ţările UE, ori la volumul drepturilor sociale, ori cei referitori la pragurile de participare la beneficiile contributorii, la analiza celor patru trepte de risc pe harta Europei, dar şi indicatori specifici, precum ponderea veniturilor din prestaţii sociale în veniturile gospodăriilor ori pensia medie netă raportată la minimul de subzistenţă ori la minimul decent de trai etc. Analiza actorilor se focalizează, în principal, pe cercetarea ţărilor considerate drept actori pe scena aflată sub incidenţa legităţii efectului minimizat. În fine, pentru a deriva tipurile sistemelor de protecţie socială ne vom folosi de procedeul „substrucţiei spaţiului de atribute” (a deriva tipuri sociale din combinarea unor dimensiuni sociale la grade diferite de intensitate: vezi tabelul celor trei sisteme de protecţie socială mai jos), prin mijlocirea căruia am derivat trei tipuri de sisteme de protecţie socială. Aceasta ne îngăduie să întărim ideea profesorului Cătălin Zamfir cu privire la eficacitatea sistemului de gândire managerială cu variante rezolutive multiple, preferabilă sistemului binar, ca sistem strategic de căutare a soluţiilor la o problemă socială. Nu trebuie să uităm că, totuşi, căutarea soluţiilor aparţine unor actori colectivi cu acces în spaţiul decizional. Între aceştia, cel dintâi este actorul politic, clasa guvernamentală. Aceasta este cea de care depinde capitalul imaginativ şi eficacitatea sistemului de gândire în procesul de căutare a soluţiilor sociale. Vom porni de la această chestiune, păstrându-ne deocamdată la o foarte succintă examinare teoretico-metodologică a referenţialului folosit de guvernanţi în procesul de căutare (accesare) a soluţiilor, formulate în termenii politicilor sociale de răspuns la probleme sociale de un fel sau altul. Trei sisteme de protecţie socială de intervenţie şi două opţiuni Clasa politică a imaginat, desigur, o serie întreagă de politici „de răspuns” la problemele (riscurile) majore cu care se confruntă societatea în tranziţie, între care cea mai gravă este problema sărăciei în forma ei severă (sărăcia absolută) 5 DISTRIBUŢIA RISCURILOR ÎN SOCIETATEA ROMÂNEASCĂ ŞI EFECTELE SALE 165 ori în forma ei relativă. Aceste politici s-au dovedit a fi însă, adeseori, mai degrabă strategii de mascare electorală, adică măsuri cu miză electoral, astfel că atâta vreme cât se menţine sistemul de generare politică a riscurilor sociale (în frunte cu generarea sărăciei) politicile sociale nu numai că nu-şi ating scopul de reducere a unor asemenea riscuri, dar sfârşesc, de cele mai multe ori, prin a se transforma în factori de inducere a unor sarcini sporite pentru plătitorii de impozite şi taxe. Putem formula, ipotetic, întrebări asupra mecanismelor şi factorilor care acţionează spre a menţine un sistem de protecţie socială, care se dovedeşte incapabil să surmonteze pragul minimului efect, oricât de mari ar fi costurile sistemului. O cale de acces spre formularea unui răspuns, ipotetic şi el, ar putea fi mijlocită de teoria costurilor de oportunitate. Costul de oportunitate reprezintă „costul aferent renunţării la cea mai bună alternativă”(Biz/ed, 2006). Această teorie ne va ajuta, totodată, să căutăm o cale de accesare a unui posibil sistem de protecţie socială înlăuntrul opţiunilor unei clase politice şi nu în afara lor. Vreau să spun că în opţiunea unui guvern spre un tip de politică de răspuns la problemele societăţii se ascunde opţiunea clasei politice pentru un anume stil de viaţă, bazat pe slujirea societăţii ori pe folosirea ei ca sumă de instrumente pentru acumulări speculative, bazate adeseori pe forme de dezproprietărire colectivă (atestate, de pildă, de practicile privatizărilor oneroase, asupra cărora s-a insistat aşa de mult în presa de toate culorile). Atunci când clasa politică optează pentru un anume stil de viaţă, pentru ea şi pentru societatea peste care guvernează, ea va induce, prin chiar opţiunea ei, un tip de sistem al cărui cost de oportunitate este echivalentul a ceea ce s-ar fi putut câştiga dacă ar fi adoptat un sistem şi deci un stil de viaţă alternativ. Altfel spus, dacă ar opta pentru un sistem şi un stil de viaţă nefondate pe o fiscalitate excesivă, ci pe stimularea, facilitarea şi susţinerea iniţiativei şi a spiritului antreprenorial, lăsând categoriilor largi ale populaţiei libertatea să se descurce singure, adică să-şi plătească direct multe dintre serviciile care poartă haina drepturilor sociale, atunci s-ar obţine alte rezultate politice, sociale şi economice. Numim acest stil alternativ regim de stimulare a emergenţei unei clase mijlocii puternice. Prin urmare, costul de oportunitate al sistemului politicilor actualmente practicat în România este dat de echivalentul câştigurilor pe care le-ar fi adus populaţiei un regim bazat pe clase mijlocii puternice, cu sau fără un sistem de tip suedez (stat social). Să numim acest sistem bazat pe o clasă mijlocie puternică, pe sărăcie redusă şi deci pe transferuri sociale diminuate şi pe o protecţie minimală, sistem de tip Y. Alternativa lui s-ar părea că este actualul sistem care generează privilegii restrânse, la un pol, pentru a genera, la celălalt pol, categorii largi de săraci nevoiţi să trăiască din mila meschină a guvernelor. Îl vom numi pe acesta sistem – X. Ponderea subsistemului de asistenţă socială pare a fi una destul de însemnată în cadrul acestui sistem de tip X, dar, din păcate, efectul său este unul dramatic minimizat. Ar mai fi, însă, şi sistemul de tip β (îl vom numi beta-sistem), care combină politici de protecţie socială şi de asistenţă socială cu ponderi considerabile (căci sărăcia e mare) cu regimuri politice de înaltă moralitate publică şi deci cu elite 166 CIPRIAN ILIE BĂDESCU 6 guvernamentale de tip eroic, dispuse să economisească, nu să consume, să se mobilizeze pentru reforme organice, pentru politici investiţionale reale, cu o atitudine în care se citeşte respectul faţă de populaţie şi de ţară, practicând un soi de asceză intramudană şi, deci, dovedindu-se capabile de jertfă în numele binelui general, al beneficiului general etc. Un asemenea sistem ar fi o mixtură între o politică de tip neocorporatist şi una de tip social-democrat (doctrinar, această combinare implică un mix de idei şi practici derivate dintr-un liberalism social şi o concepţie social-democrată de tip suedez). Să sintetizăm cele trei modele de răspuns la presiunea riscurilor sociale potenţiale, modele care par să descrie şi cele trei căi posibile de tranziţie pentru ţările care se străduiesc să rezolve chestiunea aşa de complicată a redistribuirii sociale (politicile cheltuielilor publice pentru protecţie socială) şi deci a costurilor tranziţiei însăşi. Cum s-a precizat, putem distinge nu două modele alternative pentru politicile de protecţie socială, ci trei, pe care, pentru simplificare, le vom denumi sisteme X, Y şi β. Iată tabloul matriceal al celor trei configuraţii posibile. Sistem X Sistem Y Sistem β Clasă mijlocie slabă puternică puternică Proporţia sărăciei ridicată scăzută scăzută Transferuri sociale ridicate medii ridicate În cazul în care trecerea la sistemul Y este aşa de costisitor şi dacă, într-o societate, ar lipsi elite de tip β, ar trebui să se menţină sistemul de tip X cel puţin până când societatea ar reuşi să primenească elitele spre un Beta-sistem (sistem de tip β). În acest caz, sistemul de tip X ar fi sistemul cu costurile cele mai mici, în ciuda aparenţelor. Un exemplu în acest sens este oferit dacă analizăm actualul sistem cu cele 202 „drepturi de natură socială” (Ministerul de Finanţe, 2010: 37) care se acordă astăzi în România, invocate de oficialii guvernamentali pentru a dovedi grija guvernului faţă de categoriile dezavantajate şi, totodată, pentru a justifica orientarea spre o reformă de tranziţie, către un sistem de tip Y. În ciuda volumului, a luxurianţei sistemului, cheltuielile medii cu protecţia socială per capita în România, cum s-a precizat deja, abia ating 5% din cât reprezintă cheltuielile medii cu protecţia socială per capita în UE. Sistemul actual pare extraordinar de generos şi de costisitor totodată, dar, precum se vede, efectul său este minimizat spre insignifianţă. În fapt, multe dintre drepturile sociale au proporţii derizorii. Tabloul general al politicilor de asistenţă socială reflectă o endemică incapacitate de răspuns public la exigenţele prevenirii riscurilor de vulnerabilitate socială. Chiar şi aşa, renunţarea la sistemul de tip X (cu o pondere însemnată a cheltuielilor cu asistenţa socială în totalul veniturilor bugetului de stat), oricât de imperfect este, ar fi de-a dreptul dezastruoasă. Gândind alternativ, putem spune că, deşi pare foarte costisitor, sistemul de protecţie şi de asistenţă socială costă mult mai puţin decât ar costa tranziţia spre un sistem de tip Y, bazat pe clase 7 DISTRIBUŢIA RISCURILOR ÎN SOCIETATEA ROMÂNEASCĂ ŞI EFECTELE SALE 167 mijlocii puternice, pe sărăcie redusă şi pe transferuri sociale diminuate. O tranziţie bazată pe doctrina terapiei de şoc în domeniul politicilor sociale se dovedeşte catastrofală, aşa încât pentru acest domeniu sunt necesare modele de tranziţie cu sisteme mixte, care să permită introducerea noului sistem fără o renunţare brutală la cel vechi. O astfel de tranziţie ar trebui susţinută de eforturile sporite ale populaţiei sau din împrumuturi externe, adică din transferarea costurilor asupra generaţiilor viitoare, toate acestea fiind ineficace dacă n-ar fi dublate de politici de relansare economică centrate pe întreprinzător şi, deci, pe stimularea comportamentului investiţional. Sistemul actual este bazat pe un stat cu fiscalitate excesivă, dar cu „drepturi de natură socială” menţinute la praguri modice. Impasul şi criza reformei sistemului de protecţie socială decurg din practicarea unui sistem de gândire dihotomică şi deci a unei concepţii simplificate de soluţionare (sistem de soluţionare binară). Se verifică şi pentru problematica reformei sistemului de protecţie socială veridicitatea teoriei profesorului Cătălin Zamfir referitoare la cele două strategii de soluţionare: cu variante binare şi cu soluţii rezolutive multiple (Zamfir şi alţii, 2011) (în analiza noastră, sistemul este bazat pe trei soluţii). Prin urmare, costul real al unui stat cu fiscalitate excesivă şi cu un regim de privilegii politice este echivalent, ne spune teoria costului de oportunitate, cu renunţarea „teoretică” la veniturile unei societăţi cu o clasă mijlocie puternică, plus cheltuielile antrenate de cele 202 drepturi sociale practicate azi, plus costurile asistenţei frauduloase. Dacă, aşadar, lăsăm lucrurile să se reformeze organic, de jos în sus, fără eforturi reformatoare de tip mutaţionist, costurile sistemului vor fi cu mult mai mici decât dacă, în numele reducerii costurilor, s-ar trece la o reformă accelerată şi radicală, de tip neoliberal şi fără de speranţe. O asemenea reformă ar ridica costurile la praguri greu de suportat de către o populaţie şi aşa sărăcită, ceea ce ar induce recursul la o politică de împrumuturi escaladate şi deci la o externalizare a costurilor sistemului tot spre cei necăjiţi şi spre generaţiile viitoare. Să reţinem, aşadar, că trecerea de la un sistem de protecţie socială de extracţie socială la unul de întemeiere neoliberală costă enorm şi aruncă populaţia ţării în sărăcie endemică, în transferuri de riscuri şi de poveri reformatoare spre generaţiile de mâine şi spre bătrânii de azi, care se vor confrunta cu „tăieri” bruşte de facilităţi în numele reformei sistemului, deci al unei raţionalităţi despre care nu-şi va putea aminti nimeni vreodată, căci cei de mâine vor suporta oricum costurile reformei de azi asupra căreia nu şi-au dat consimţământul şi care va fi, probabil, uitată ea însăşi, cum se întâmplă cu uitarea involuntară a tuturor fenomenelor traumatizante. Distribuţia rarităţii în Occident şi în ţările postcomuniste Suntem nevoiţi, aşadar, să reluăm succint cunoscutele noţiuni generale: risc, sărăcie, protecţie socială, spre a le regândi înlăuntrul unui raport de supradeterminare pe care-l induc riscurile atât asupra sărăciei şi a nevoilor cât şi asupra politicilor de protejare a persoanelor defavorizate. Riscurile sociale sunt evenimente negative, provocate în chip direct sau prin efecte secundare de anumite tipuri de acţiuni 168 CIPRIAN ILIE BĂDESCU 8 individuale sau colective proprii unui mod de viaţă, unor regimuri de putere, unui anume sistem de civilizaţie etc. Riscurile sunt, în mod obişnuit, întâmpinate prin politici de contracarare, în caz contrar, categoriile de persoane supuse evenimentelor generatoare de risc devin categorii vulnerabile. Numim acest tip de risc, multiplicat prin întârzierea reacţiei ori prin absenţa reacţiei sau prin inadecvarea ei, risc de vulnerabilitate (vulnerabilizare) socială. Politicile de preîntâmpinare a unor asemenea riscuri fac parte din politicile de protecţie socială şi din gama largă a asistenţei sociale. Politicile de protecţie socială caută un răspuns la presiunea riscurilor sociale, dar acel răspuns este supradeterminat de însuşi fenomenul riscurilor (sferă şi intensitate), astfel că aceleaşi politici de protecţie înregistrează efecte minimizate într-o societate cu riscuri sociale mari, comparativ cu o societate în care riscurile sociale sunt mai mici. „Cei mai săraci 20% dintre români primesc 2 un sfert din totalul beneficiilor contributorii” , se precizează într-un comentariu al unui analist pe Hotnews. Din simpla menţionare a acestui raport de participare la beneficiile contributorii deducem că proporţia sărăciei este atât de mare încât efectul sistemului de protecţie socială va fi minimizat ca urmare tocmai a unei asemenea disproporţii. Riscul marii sărăcii induce un efect de minimizare asupra rezultatelor scontate ale politicilor de protecţie socială. Fenomenul efectului minimizat este însă datorat şi unui alt tip de riscuri sociale, pe care unii analişti le încadrează în clasa riscurilor cu etiogeneză politică. Spre deosebire de societatea industrială, unde „producţia socială a avuţiei este acompaniată în plan secundar de producerea socială a riscului” (Beck, 1992: 19), în societatea de tranziţie „generarea de privilegii politice induce sistematic un proces negativ de generare politică a riscului social. Acesta este, de regulă, unul şi acelaşi cu efectul politicilor incorecte de redistribuţie a rarităţii. În vreme ce în societatea industrială, distribuţia rarităţii acompaniază problemele şi conflictele care derivă din definiţia producţiei şi din strategiile folosirii echipamentului tehnoştiinţific” (Beck, 1992: 19), în societatea postcomunistă distribuţia rarităţii acompaniază clasa tensiunilor şi conflictelor care decurg din generarea de privilegii politice. Efectul minimizat al politicilor de protecţie socială se încadrează în clasa efectelor perverse ale tranziţiei, chestiune la care s-a referit într-o manieră aprofundată profesorul Cătălin Zamfir. Referindu-se tocmai la efectele pe dos ale tranziţiei, D-sa formulează 2 „Beneficiile sociale – în sens restrâns – acoperă, în general, fie nevoile persoanelor ce depăşesc vârsta de pensionare sau incapabile de a se susţine din punct de vedere financiar singure – ca de exemplu persoanele bolnave, cu handicap sau cele care, din diferite motive, nu reuşesc să găsească un loc de muncă –, fie nevoile persoanelor considerate a face parte din categorii ce prezintă un risc ridicat de a ajunge in dificultăţi financiare (e.g. familii cu copii, familii monoparentale). Beneficiile sociale pot fi contributorii, adică beneficiile sunt condiţionate de plata unei contribuţii din partea individului sau noncontributorii. Primele sunt plătite din fonduri sociale speciale, iar cele din urmă din taxele şi impozitele generale. Beneficiile sociale pot fi universaliste, respectiv categoriale, caz în care eligibilitatea este conferită în baza apartenenţei la o anumită categorie socială (e.g., cetăţean, copil aflat în întreţinere, mamă singură cu copil în întreţinere, familie cu copii), sau pot fi bazate pe testarea mijloacelor de trai ale individului sau familiei” (Pop, 2002). 9 DISTRIBUŢIA RISCURILOR ÎN SOCIETATEA ROMÂNEASCĂ ŞI EFECTELE SALE 169 această întrebare oarecum retorică: „cum se pot explica nereuşitele şocante ale tranziţiei în condiţiile în care totul ar fi trebuit să se desfăşoare conform aşteptărilor? Cum poate o strategie de reformă (…) susţinută de un larg consens intern şi de un suport occidental (…) să producă prin aplicare asemenea rezultate negative?” (Zamfir, 2004: 35). Politicile sociale şi, probabil, alte tipuri de politici guvernamentale sunt expuse, în chip oarecum fatal, legităţii efectului minimizat. Minimizarea este un fenomen de supradeterminare. Riscurile sociale intervin ca supradeterminări în orice acţiune guvernamentală, astfel că rezultatul politicilor este întotdeauna sub pragul aşteptat. Altfel spus, riscurile sociale se întorc în sistem sub forma unor deteriorări escaladate ale stărilor acestuia. Vorbind despre fenomenul redistribuirii riscurilor antrenat de evoluţia modernă a societăţii de tip occidental, U. Beck subliniază faptul că putem consemna, la scara acestor societăţi, o „translaţie dinspre logica distribuţiei avuţiei, proprie unei societăţi a rarităţii, către logica distribuţiei riscului, definitorie pentru modernitatea târzie” (Beck, 1992: 19). Cât priveşte societăţile europene estice, vom sesiza că la acest gen de riscuri sociale proprii societăţilor de tip occidental se supra-adaugă o specie nouă de riscuri care sunt produse şi redistribuite politic. În cadrul societăţilor estice, clasa politică şi puterea sunt de departe factori mult mai relevanţi pentru logica sistemului decât sunt factorii economici (a căror relevanţă este indubitabil sporită în logica societăţilor de tip occidental). Noţiunea de stat al bunăstării are înţelesuri cu totul distincte în cele două specii de societăţi. Să reţinem această distincţie a sociologului german între societatea producătoare de riscuri şi societatea generatoare de inegalităţi, denumită şi „societate de clasă”, distincţie la care adăugăm şi tipul de societate ivit în urma căderii regimurilor comuniste, context în care s-a impus conceptul de societate postcomunistă în tranziţie. „Conceptele de societate de clasă şi/sau industrială s-au ivit în jurul problemelor legate de posibilitatea distribuirii avuţiei într-un mod socialmente legitim şi totodată inegalitar” (Beck, 1992: 19). Conceptul de societate postcomunistă în tranziţie a fost elaborat, între altele, tocmai pentru a evidenţia decalajele şi, deopotrivă, pentru a desemna noul sistem de redistribuţie a riscurilor pe seama şi pe cheltuiala celor care nu sunt acceptaţi la elaborarea regulilor şi la luarea deciziilor în cadrul jocurilor politice. Jocul actorilor pe scena politică este, iată, factorul cel mai semnificativ în ceea ce priveşte gradul de expunere la riscuri şi la vulnerabilităţi şi, deci, gradaţia neputinţelor în faţa legii efectului minimizat. Să vedem însă pe ce se reazemă sistemul, ce fel de actori se mişcă pe scena lui, cine sunt cei ce-ar trebui să suporte costurile reformării sistemului şi care ar fi resursele reformării sale. Ipotetic, vom spune că fundul sacului e gol şi actualii beneficiari ai sistemului n-ar putea suporta costurile unei noi tranziţii, căci pragurile sărăciei şi ale presiunilor crizei sunt aşa de ridicate încât orice suplimentare a poverilor ar fi cu siguranţă ineficace, dacă nu dezastruoase. 170 CIPRIAN ILIE BĂDESCU 10 SCENA ŞI ACTORII REFORMĂRII SISTEMULUI. STRUCTURA INEGALITARĂ A PROTECŢIEI SOCIALE ÎN EUROPA. CUM ŞI CÂT DE MULT ÎŞI PROTEJEAZĂ STATELE EUROPENE PROPRIILE POPOARE Să examinăm, în fine, scena şi actorii ei, pentru a evalua energia sistemului şi, deci, potenţialul real al unei posibile reforme. Am sugerat până aici că întrucât sistemul funcţionează într-o societate care produce riscuri, acestea vor acţiona şi asupra sistemului ca factori de supradeterminare a dificultăţilor populaţiei, a funcţionării sistemului şi, în consecinţă, a efectelor unor politici, în cadrul sistemului. Modul în care se propagă supradeterminările riscurilor în sistem este inteligibil, cum s-a precizat, prin ceea ce am denumit legea efectului minimizat. Altfel spus, oricât de „savant” (inteligent) ar fi sistemul, efectele lui nu vor putea trece peste un anume prag, care se va situa întotdeauna la un nivel impus prin efectul de minimizare datorat fenomenului de supradeterminare care introduce deteriorări sporite în sistem (sărăcie sporită, vulnerabilităţi sporite etc.). Altminteri spus, riscurile produse pe cale economică şi politică vor pune baricade la toate efectele scontate ale unei/unor politici sociale sau generale peste care nu se va putea trece. Spunem că efectul politicilor a fost şi este minimizat de influenţa riscurilor, care acţionează ca factori de supradeterminare, cum s-a precizat deja. Totul este legat de actorii de pe scena sistemului şi de capacitatea lor de a diminua riscurile, dacă nu le pot înlătura. Actorii principali pe scena sistemului sunt, evident, guvernele şi săracii, cei ce au nevoie de protecţie socială, care ar trebui să beneficieze de efectele politicilor de protecţie. Ceea ce susţinem prin ipoteza noastră este că, oricât de laborios ar fi sistemul şi oricât de luxuriante ar fi formele de protecţie şi de asistenţă socială practicate în sistem, beneficiarii lui n-ar putea obţine mai mult decât un efect minimizat, fiindcă riscurile şi vulnerabilităţile ar interveni în chip fatal în jocul factorilor sistemului. Simplu spus, ceea ce cumpărai ieri cu 2 lei cumperi azi cu 4 lei, încât sistemul n-a putut să sară peste umbra lui. Oricât de mult vor fi crescut cheltuielile cu protecţia socială în România, politicile guvernelor n-au putut să sară peste pragul efectului minimizat (tocmai fiindcă a crescut costul vieţii, ca urmare a adâncirii riscurilor), astfel că România a rămas, în continuare, ţara cu cea mai scăzută putere de cumpărare a ajutoarelor sociale primite de la stat. Efectul minimizat al politicilor de protecţie socială reiese şi din Tabelul nr. 1 şi Graficul nr. 1. Cheltuielile totale cu protecţia socială per capita, în anul 2009 se ridicau la 332 EUR, fiind cele mai scăzute din Uniunea Europeană: „România e pe ultimul loc, ceea ce demonstrează că puterea de cumpărare a acelor ajutoare sociale oferite de România este cea mai scăzută din Europa” (Benezic şi Grosu, 2011). În Polonia, puterea de cumpărare a ajutoarelor sociale este de peste patru ori mai mare, 11 DISTRIBUŢIA RISCURILOR ÎN SOCIETATEA ROMÂNEASCĂ ŞI EFECTELE SALE 171 în Grecia este de peste 13 ori mai mare, în Ungaria este de peste patru ori mai mare, pentru ca în Franţa să fie de peste 20 de ori mai mare. Altminteri spus, în ochii guvernanţilor francezi un francez valorează cât 20 de români, în Ungaria, un ungur valorează cât patru români, în Bulgaria, un bulgar valorează cât aproape doi români etc. A fi european mijlociu echivalează cu 20 de români. Acesta este preţul la care este ţinut românul în cadrul politicilor sociale ale statului român, din motive pe care oficialii le aruncă în sarcina, şi deci, pe seama poporului, dar care, în lumina ipotezei redistribuirii politice a riscurilor şi a rarităţii, sunt datorate guvernelor tranziţiei. Tabelul nr. 1 Cheltuielile totale cu protecţia socială per capita în ţările UE, în anul 2009 Euro 2004 2005 2006 2007 2008 2009 Uniunea Europeană (27) : 6,084 6,301 6,426 6,683 6,935 Aria euro (17) 6,739 6,951 7,156 7,382 7,712 8,168 Belgia 7,661 7,910 8,176 8,457 9,095 9,597 Bulgaria : 454 489 568 720 792 Cehia 1,674 1,878 2,073 2,303 2,669 2,756 Danemarca 11,201 11,570 11,764 11,982 12,596 13,473 Germania 8,006 8,099 8,118 8,203 8,425 9,097 Estonia 933 1,043 1,209 1,450 1,809 1,982 Irlanda 6,619 7,053 7,637 8,178 8,963 10,042 Grecia 3,956 4,320 4,632 4,937 5,446 5,742 Spaina 4,007 4,310 4,580 4,855 5,284 5,749 Franţa 8,308 8,597 8,752 9,053 9,338 9,676 Italia 6,216 6,434 6,714 6,961 7,286 7,529 Cipru 3,090 3,293 3,519 3,686 4,000 4,409 Letonia 637 720 887 1,042 1,283 1,384 Lituania 710 812 949 1,226 1,554 1,694 Luxemburg 13,358 14,122 14,671 15,081 16,339 17,359 Ungaria 1,688 1,927 1,999 2,243 2,406 2,135 Malta 2,104 2,194 2,290 2,404 2,617 2,817 Olanda 8,550 8,764 9,520 9,880 10,295 10,919 Austria 8,354 8,561 8,846 9,166 9,637 10,105 Polonia 1,075 1,262 1,382 1,481 1,768 1,604 Portugalia 3,390 3,583 3,724 3,812 3,942 4,272 România 361 496 580 784 926 940 Slovenia 3,173 3,306 3,512 3,648 3,938 4,200 Slovacia 1,087 1,179 1,350 1,631 1,914 2,189 Finlanda 7,764 8,011 8,316 8,625 9,141 9,820 Suedia 10,236 10,288 10,640 10,792 10,669 10,063 Marea Britanie 7,660 8,000 8,369 7,840 7,708 7,390 Sursa: Eurostat, 2012. 172 CIPRIAN ILIE BĂDESCU 12 Graficul nr. 1 Cheltuielile totale cu protecţia socială per capita în ţările UE, Norvegia şi Islanda, în anul 2009 Euro 2009 Sursa: Eurostat, 2012. În timp ce valoarea cheltuielilor cu protecţia socială per capita, în România, reprezintă 5,3% din media cheltuielilor cu protecţia socială per capita în cele 27 de state membre ale UE, valoarea totală a cheltuielilor sociale ca procent din PIB-ul ţării noastre se ridică la 14%. Harta nr. 1 prezintă ponderile cheltuielilor sociale în PIB al ţărilor din UE, în anul 2009. Aceste date arată că, indiferent de guverne şi de politicile lor, ceva din sistem a menţinut România în aceiaşi poziţie, încât efectul politicilor n-a putut escalada pragul său aşa de coborât, comparativ cu celelalte ţări europene. Efectul a fost, de fiecare dată, minimizat de intervenţia unor factori ascunşi din sistem, care nu sunt altceva decât suma de riscuri reproduse de la o perioadă la alta. Riscurile s-au întors în sistem, după fiecare ciclu guvernator, cu putere de minimizare a efectelor scontate ale diverselor politici guvernamentale. Problema care se ridică este aceasta: de ce n-au reuşit guvernele să reducă riscurile şi, astfel, să maximizeze efectele politicilor de răspuns la diversele probleme sociale? Studiul hărţii dezvăluie patru trepte europene de risc şi, deci, de putere 13 DISTRIBUŢIA RISCURILOR ÎN SOCIETATEA ROMÂNEASCĂ ŞI EFECTELE SALE 173 de contracarare a legii efectului minimizat în Europa. Pe treapta cea mai de jos a puterii de contracarare a efectelor legii se situează ţările baltice, România şi Bulgaria, urmate la o semnificativă distanţă de Polonia, Cehia, Slovacia. Pe treapta cea mai de sus a puterii de contracarare a legii efectului minimizat se situează Franţa, Norvegia, Belgia, Danemarca şi Olanda. Harta nr. 1 Ponderea cheltuielilor totale cu protecţia socială în PIB al unor state europene, în 2006 Sursa: Eurostat, 2012. Prin urmare, dacă socotim ţările drept actori pe scena aflată sub incidenţa legii efectului minimizat, adică a puterii diminuate de protecţie socială, vom sesiza că România se află la pragul cel mai de jos al puterii de protecţie socială. Dacă ţinem seama de datele prezentate în Raportul social al ICCV intitulat Situaţia sărăciei României în context european, conform cărora în 2007, de pildă, 174 CIPRIAN ILIE BĂDESCU 14 circa 1/3 din populaţia României realiza venituri care se situau sub pragul de 70% din valoarea venitului median în spaţiul UE, atunci putem spune că 32% dintre români se află în situaţie vulnerabilă. Putem afirma că sistemul actual de protecţie socială nu contribuie la o calmare a riscurilor sociale, chiar dacă datele statistice arată că „18 436,5 mii persoane au beneficiat, direct sau indirect, de protecţie socială” (MMFPS, 2011:1). Datele provizorii ale ultimului Recensământ al populaţiei şi locuinţelor (2011) arată că populaţia stabilă a României este de 19 043 În ipoteza în care numărul celor care beneficiază, direct mii persoane (INS, 2012). sau indirect, de protecţie socială se menţine, în anul 2011, la o valoare apropiată de cea înregistrată în 2009, atunci ponderea persoanelor care au beneficiat de protecţie socială în totalul populaţiei stabile a României se ridică la 96,8%. Sistemul pansează rana, însă n-o vindecă, iar pansamentul aplicat nu face decât să amăgească pacientul. Spunem, aşadar, că sistemul este unul în şi prin care se exprimă o necesitate a subvieţuirii, este dictat de imperativul unei simple subvieţuiri. Nu putem să ne aşteptăm ca el să rezolve, în vreun fel, chestiunea gravă a riscurilor sociale şi, deci, a vulnerabilităţii cu care se confruntă 30% dintre români, dacă ne raportăm la proporţia celor care câştigă sub pragul de 70% din valoarea venitului median din spaţiul UE. A-l redimensiona, adică a reduce ponderea contribuţiilor ar fi dezastruos. Pe de altă parte, acel mod de exprimare: „într-o formă sau alta”, „direct sau indirect”, e o manieră „inteligentă” de a escamota responsabilitatea pentru cei 30% dintre cetăţenii Românei care nu pot scăpa de riscul vulnerabilităţii sărăciei relative. Riscul sărăciei relative nu poate fi contracarat prin actualele politici sociale, iar retorica discursului oficial arată doar inabilitatea adoptării unor politici dedicate unor categorii incapabile să treacă de pragul subvieţuirii. Iar categoria acestora reprezintă treimea nenorocită a populaţiei României raportată la întregul ei. Iată, în fine, concluzia Raportului social al ICCV nr. 4/2011, intitulat Situaţia sărăciei României în context european: „Românii – cei mai săraci europeni. Ca efect al performanţei economice scăzute în România, în ultimele două decenii, complementar cu nivelul cel mai scăzut al protecţiei sociale, nivelul sărăciei în ţara noastră este cel mai ridicat din Europa. În anul 2007, aproape o treime din populaţia României (32%) realiza venituri sub 70% din valoarea venitului median din spaţiul UE, situându-se în situaţie de sărăcie relativă”. În Graficul nr. 2 sunt prezentate ratele sărăciei, în funcţie de pragurile de 3 40%, 50%, 60% şi 70% din „venitul disponibil echivalent” în cazul celor 27 de ţări ale UE. 3 „Venitul disponibil echivalent”: venitul total disponibil al gospodăriei, împărţit la „mărimea sa echivalentă”. „Mărime echivalentă”: mărime calculată cu ajutorul scării modificate a OCDE (care atribuie o pondere de 1,0 primului adult, de 0,5 celorlalte persoane în vârstă de 14 ani sau mai mult care trăiesc în gospodărie şi de 0,3 copiilor sub 14 ani) (CE, 2004). 15 DISTRIBUŢIA RISCURILOR ÎN SOCIETATEA ROMÂNEASCĂ ŞI EFECTELE SALE 175 Graficul nr. 2 Ratele sărăciei (% din totalul populaţiei) în funcţie de pragurile de 40%, 50%, 60% şi 70% din „venitul disponibil echivalent”, în anul 2007 Sursa: Eurostat, 2012. INTERVENŢIA STATULUI ŞI LEGEA DUBLEI DISTRIBUIRI Politicile sociale promovate de guvernările postcomuniste din societatea românească nu au reuşit, aşadar, să reducă riscurile sociale care derivă dintr-un fenomen aşa de îngrijorător precum acela al sărăciei de mare extensie (o treime din totalul populaţiei). Sărăcia devine o constantă îngrijorătoare a societăţii româneşti pe care nici o guvernare postcomunistă din ultimii 20 de ani nu a reuşit s-o diminueze. Oricât de importante ar fi fost sumele din bugetul ţării alocate politicilor sociale în toţi aceşti ani şi oricât ar fi partea din avuţia românilor redistribuită pentru a finanţa un sistem de protecţie socială, politicile de protecţie socială se dovedesc a fi ineficiente, atât timp cât 32% din populaţia României 4 . Şi aceasta pentru că politicile sociale şi continuă să trăiască în sărăcie relativă fiscale promovate în toţi aceşti ani s-au transformat, din păcate, în instrumente de redistribuire a riscurilor, în loc să servească tocmai ca mijloace ale reducerii lor. Mecanismele intervenţiei „statului bunăstării” sunt folosite, în cazul normal, pentru a ajuta persoanele defavorizate, dar, în cazul societăţilor estice, aceste mecanisme sunt folosite şi pentru a redistribui efectele unui mod de viaţă foarte costisitor, propriu clasei guvernante. Aceasta este mai aproape de profilul clasei de loisir (leisure class). Am denumit acest fenomen dublă redistribuţie. Odată cu redistribuţia 4 Am luat în considerare rata sărăciei în funcţie de pragul de 70% din venitul disponibil echivalent, astfel încât proporţia românilor care obţineau venituri situate sub acest prag se ridica la 32% din totalul populaţiei în anul 2007. 176 CIPRIAN ILIE BĂDESCU 16 riscurilor care derivă din fenomenul rarităţii resurselor, în societăţile estice se petrece şi o redistribuţie a efectelor unui mod de viaţă bazat pe un consum necompensat, redistribuit în sarcina muncii sociale, adică a majorităţii populaţiei cu venituri modeste. Principalele mecanisme folosite de clasele guvernante, pentru a putea să trăiască în acest fel şi a răspunde minimal presiunii sociale şi ameninţărilor acumulării riscurilor de vulnerabilitate socială, ar putea fi desemnate prin noţiunea „statului cu fiscalitate excesivă”. Un stat cu un asemenea profil induce o fiscalitate împovărătoare şi un sector economic subteran, nereuşind, în realitate, să rezolve nici problemele relansării economiei şi nici pe cele ale protecţiei sociale. Paradigma societăţii riscurilor ar trebui redefinită, aşadar, pentru a ne îngădui să ţinem seama de situaţia specifică acestui tip de societăţi. În formularea ei standard, această paradigmă se referă la soluţionarea unei probleme distincte: „cum pot fi prevenite, minimizate (dramatized) sau canalizate riscuri şi hazarduri produse, în mod sistematic, în cadrul modernizării…? Cum pot fi ele limitate şi distribuite în aşa fel încât nici procesul de modernizare să nu aibă de suferit, dar nici limitele a ceea ce este tolerabil din punct de vedere ecologic, psihologic şi social să nu fie depăşite?” (Beck, 1992: 19) Cu totul alta este situaţia societăţilor estice, în general. Aşa cum reiese din cartea profesorului Cătălin Zamfir dedicată „ieşirii din tranziţie”, societăţile postcomuniste s-au confruntat şi se confruntă cu două serii de probleme: cum se pot elibera din constrângerile politice specifice vechiului regim şi cum pot să se împace cu noile constrângeri politice şi cu riscurile unui mod de viaţă propriu aşa-numitelor „societăţi în tranziţie”. Cu variaţiuni de la una la alta, societăţile estice au trebuit să gestioneze efectele a trei procese distructive, induse aproape exclusiv de factori de ordin politic şi motivate exclusiv politic: a) primul proces se referă la decizia de dezintegrare a anumitor structuri sociale (cum au fost, de pildă, agricultura cooperatistă, în genere, cooperaţia, posesiunile corporative, proprietatea de muncă, adică dreptul de posesiune şi de folosinţă a echipamentului fostelor CAP-uri, al sistemului de irigaţii, al industrialismului însuşi etc.) doar pentru că s-ar fi bazat pe o structură statală centralizată. Aceste structuri au fost dezagregate prin motivaţie strict politică, fără să fi fost între timp înlocuite cu alte tipuri de structuri capabile să menţină în funcţiune sistemul social, cel puţin la nivelul său minimal. În acest fel, au fost induse pe cale politică riscuri structurale; b) al doilea proces se referă la înlocuirea unor importante instituţii şi subsisteme culturale, doar pentru că fuseseră utilizate de oamenii perioadei comuniste, deşi oamenii le-au folosit nu pentru a se ajusta sistemului comunist, ci pentru a învăţa să trăiască cu mai puţine efecte distructive pentru modul lor de gândire şi de viaţă. Abrogarea Legii Patrimoniului Cultural, de pildă, de către primul guvern revoluţionar reprezintă cea mai grăitoare dovadă în acest sens, tot astfel, în alte sfere, au fost decizii bazate pe acelaşi tip de raţionament; c) în numele reformei au fost distruse vechile certitudini care garantaseră acoperirea unor riscuri şi nevoi de bază a căror nesatisfacere ar fi ameninţat nivelul de trai al oamenilor de rând. S-au creat, astfel, în România, premisele unui nou tip de societate, guvernată prin politici de redistribuire a riscurilor, prin practici de amânare a rezolvării problemelor stringente, cum ar fi calitatea cu totul precară a vieţii unui segment 17 DISTRIBUŢIA RISCURILOR ÎN SOCIETATEA ROMÂNEASCĂ ŞI EFECTELE SALE 177 de populaţie reprezentând 32% din populaţia ţării, în care se grupează cei ce se situează sub pragul sărăciei relative (Zamfir (coord.), 2011). Politicile sociale şi fiscale devin, aşadar, instrumente ale redistribuirii riscurilor în societatea românească. Conform propriilor calcule, 96,8% din populaţia României beneficiază de o formă sau alta de protecţie socială. Cu toate acestea politicile de protecţie socială n-au reuşit să surmonteze pragul celor circa 30% săraci. Conform Raportului Institutului de Cercetare a Calităţii Vieţii, 32% dintre cetăţenii români trăiesc, precum s-a precizat mai sus, în sărăcie relativă. Ambele categorii de date au în spate aceiaşi tristă naraţiune socială: neputinţele unei societăţi, nevoită să trăiască din mila statului sau să alunece în sărăcia apăsătoare. O privire asupra veniturilor şi structurii veniturilor totale în trimestrul IV al anului 2010 dezvăluie dependenţa în creştere a gospodăriilor defavorizate de veniturile din prestaţii sociale. Iată datele: Graficul nr. 3 Structura veniturilor băneşti Sursa: Anuarul Statistic al României, 2009. Ponderea veniturilor din prestaţii sociale în totalul veniturilor era de 26% în 2008, în creştere relativă faţă de anul 2003, când valoarea ponderii se ridica la 25,7%. Este o altă dovadă a veracităţii legii efectului minimizat al politicilor guvernamentale. Din 2003 şi până în 2009 ponderea veniturilor din prestaţii sociale creşte, în loc să scadă, ceea ce arată gradul sporit de dependenţă a gospodăriilor defavorizate de acest tip de venituri, care este un indicator al vulnerabilităţii sociale. În trimestrul IV al anului 2010, această pondere scade la 25,3% (Graficul nr. 4), însă continuă să reprezinte o pătrime din venitul total. Gospodăriile al căror cap este reprezentat de persoana pensionată depind de prestaţii sociale într-o proporţie de 55,4% din totalul veniturilor lor băneşti (Tabelul nr. 2). 178 CIPRIAN ILIE BĂDESCU 18 Graficul nr. 4 „Gradul de acoperire a trebuinţelor aferente minimului decent de trai, respectiv minimului de subzistenţă, în familia de pensionari cu o pensie medie netă de asigurări sociale de stat” Sursa: Raportul social al ICCV nr. 4/2011: 17. Tabelul nr. 2 Nivelul şi structura veniturilor totale, în trimestrul IV, 2010 Sursa: Studiul privind Veniturile şi cheltuielile gospodăriilor populaţiei, în trimestrul IV 2010, INS, Comunicat de presă nr. 69/2011. 19 DISTRIBUŢIA RISCURILOR ÎN SOCIETATEA ROMÂNEASCĂ ŞI EFECTELE SALE 179 Efectul minimizat al politicilor sociale este cât se poate de evident în cazul acestor gospodării care, deşi beneficiază de venituri din prestaţii sociale într-o proporţie de 55,4%, nu-şi pot satisface „trebuinţele minimului de subzistenţă” (Zamfir (coord.), 2011). „Când familia de pensionari a dispus numai de o pensie medie netă, aceasta nu a putut satisface nici trebuinţele minimului de subzistenţă (cu excepţia anilor 1989 şi 2009). O asemenea categorie de familie însă, niciodată nu şi-a putut permite un nivel minim decent de trai” (Zamfir (coord.), 2011:17) Iată datele calculate de către raportorii ICCV (Graficul nr. 4). Graficul nr. 5 Structura veniturilor totale ale gospodăriilor, pe surse de formare, în trimestrul IV, 2010 Venituri în natură Alte venituri Venituri din 17,4% 2,0% proprietate, vanzarea Venituri salariale de active din 48,6% patrimoniul gospodăriei 1,6% Venituri din Venituri din prestaţii agricultură sociale Venituri din activităţi 2,5% 25,3% independente Sursa: Studiul privind Veniturile şi cheltuielile gospodăriilor populaţiei, în trimestrul IV 2010, INS, Comunicat de presă nr. 69, 2011. Distribuţia inegalităţii şi conflictele care decurg din această distribuţie ocupă, de departe, prim-planul vieţii sociale, atâta vreme cât nevoi materiale evidente, dimpreună cu „dictatura rarităţii, domină gândirea şi acţiunea oamenilor (prezente astăzi în mai toate părţile aşa-numitei Lumi a treia). În aceste condiţii, proprii unei societăţi a rarităţii, procesul de modernizare pretinde că este capabil să deschidă porţile spre sursele ascunse de bunăstare socială cu cheile dezvoltării tehnico-ştiinţifice…” (Beck, 1992: 20). În societăţile postcomuniste însă au fost deschise, în paralel, şi porţile surselor ascunse ale riscurilor neobişnuite, cum ar fi acelea strâns legate de elitele deviante, adică de acel tip de elite egoiste, centrate pe propriul lor interes, chiar dacă un asemenea impuls ar afecta condiţiile de viaţă ale altor grupuri sociale. Principalul mod de acţiune ale unor astfel de elite este acela al redistribuirii riscurilor în societate, cu scopul de a disimula măsuri ce, la prima vedere, îmbracă forma politicilor „de răspuns” la provocările cu caracter social dar nu sunt însă, decât modalităţi de perpetuare a intereselor lor politice. A depăşi starea aceasta presupune mai mult decât fasonarea unor politici de protecţie a celor necăjiţi. Un atare obiectiv reclamă o transformare profundă a profilului spiritual al clasei guvernante, ceea ce este o chestiune de maximă urgenţă pentru România de mâine. 180 CIPRIAN ILIE BĂDESCU 20 BIBLIOGRAFIE 1. Bădescu, C., Bădescu, I., Neoimperialismul sistemului mondial şi cultura crizei (ms), 2012. 2. Beck, U., Risk Society. Towards a New Modernity, London, Sage Publications, 1992. 3. Benezic, D., Grosu, C., De ce România nu este stat asistenţial. De ce România e stat populist. Comparaţia cu Europa socială, disponibil online la http://cursdeguvernare.ro/de-ce-romania-nu-e-stat- asistential-de-ce-romania-e-stat-populist-comparatia-cu-europa.html, 2011. 4. Pop, L., Beneficiile sociale, disponibil online la http://www.iccv.ro/oldiccv/romana/dictionar/ luana/luana_bs.htm, 2002. 5. Rubini, N., Mihm, S., Economia crizelor, Bucureşti, Editura Publica, 2010. 6. Zamfir, E., Bădescu, I., Zamfir, C., (coord.), Starea societăţii româneşti după 10 ani de tranziţie, Bucureşti, Editura Expert, 2000. 7. Zamfir, C., O analiză critică a tranziţiei. Ce va fi după?, Iaşi, Editura Polirom, 2004. 8. Zamfir, C., (coord.), Stanciu, M., Mihăilescu, A., Situaţia sărăciei României în context european, Raportul social al ICCV, ICCV, nr. 4, 2011. 9. Zamfir, C. şi colaboratorii, România: răspunsuri la criză, ICCV, 2011. 10. *** Analiza influenţei acordării principalelor transferuri sociale asupra sărăciei absolute în anul 2009, Ministerul Muncii, Familiei şi Protecţiei Sociale, Direcţia Programe Incluziune Socială, disponibil online la http://www.mmuncii.ro/pub/imagemanager/images/file/Rapoarte-Studii/280111Analiza.pdf. 11. *** Comunicat de presă din 2 februarie 2012 privind rezultatele provizorii ale Recensământului Populaţiei şi Locuinţelor – 2011, disponibil online la http://www.recensamantromania.ro/wp- content/uploads/2012/02/Comunicat_DATE_PROVIZORII_RPL_2011.pdf. 12. *** ASR 2009. 13. *** Biz/ed, disponibil online la http://www.bized.co.uk/learn/economics/notes/opportunity.htm, 2006. 14. *** EUROSTAT, 2012. 15. *** Raport privind activitatea de audit intern din sectorul public pe anul 2009, Ministerul de Finanţe, 2010. 16. *** Regulamentul (CE) nr. 28/2004 al Comisiei din 5 ianuarie 2004 de punere în aplicare a Regulamentului (CE) nr. 1177/2003 al Parlamentului European şi al Consiliului privind statisticile comunitare referitoare la venit şi la condiţiile de viaţă (EU-SILC) în ceea ce priveşte descrierea detaliată a conţinutului rapoartelor intermediare şi finale cu privire la calitate. 17. *** Veniturile şi cheltuielile gospodăriilor populaţiei, în trimestrul IV 2010, Comunicat de presă, INS, nr. 69, 2011. here has been a long debate within the government as well as the opposition circles about the social assistance system, its T reform, risks and vulnerabilities and the accumulation of poverty and weaknesses within the Romanian population, implying a systematic examination of the whole package of these issues. We will try to give a description of such problems, and to verify the relationship between social risks, poverty, weaknesses, on the one hand, and policy responses, on the other hand. Keywords: social risks, poverty, policy responses, social protection systems, collective actors, social protection. Primit: 27.02.2012 Acceptat: 22.03.2012 Redactor: Ioan Mărginean RECENZII MICTAT GÂRLAN, Metodologia cercetării etnopsihologice, Iaşi, Editura Lumen, 2011 Lucrarea de faţă, relevantă pentru domeniul psihosociologiei de azi, este, de fapt, o aplicaţie metodologică pentru studii de relaţii şi valori în interetnicitate, fără a fi un tratat în domeniu. Primul capitol prezintă problematica relaţiilor etnice, în cadrul raporturilor actuale dintre majoritate şi minoritate, şi conceptele psihologiei etnice, obiectul ei fiind descoperirea şi descrierea unor componente etnice specifice comunităţilor cercetate. Domeniul preia procedee de investigaţie din psihologia socială, mai ales în studiul fenomenelor relaţionale, dar, în acelaşi timp, din psihologia diferenţială, pentru studiul particularităţilor etnice constitutive. Pe aceste teme sunt amintite primele studii, realizate în secolul al XIX-lea, de autori europeni ca: H. Steinthal şi R. Lazarus, Alfred de Fouille, W. Wund, sau români ca: Jean Crăciunesco, Popescu Pană, N. Vaschide, precum şi din reprezentanţii celor două curente conturate în secolul al XX-lea. Primul curent, de natură etnoculturală, este orientat către cercetarea globală a produselor spirituale ale fiecărui popor, iar cel de-al doilea are la bază o concepţie personalistă, orientată către diagnoza şi selecţia trăsăturilor psihologice cele mai frecvente dintr-o colectivitate, inclusiv etnică. Se specifică faptul că aceste orientări sunt complementare, cu toate diferenţele lor. În cadrul orientării etnoculturale, cu aplicare la psihologia românilor, sunt analizaţi autori români ca: Dimitrie Drăghicescu, C. Rădulescu Motru, Mihai Ralea, Anatole Chircev, dar şi străini, ca: Hermann von Keyserling, Ruth Benedict sau Klaus Heitmann. A doua orientare are o tratare mai amplă, prin utilizarea conceptelor personalităţii de bază, introdus de Ralp Linton, şi de personalitate modală, denumire cu origine statistică în ideea de medie semnificativă, atribuit autoarei Cora Dubois (după Williams, 1973), cu studii realizate de A. Inkeles şi J. D. Levinson, P. Grieger, ş.a. Un capitol special este consacrat trecerii de la diagnoza psihosocială a personalităţii la abordarea personalistă a etnicităţii, prin cercetările realizate de Robert Bales (1970), Pavel Mureşan (1980) şi Mielu Zlate (1982). În privinţa lor, autorul ajunge la concluzia că: între trăsăturile individuale şi de grup există o relaţie stabilă de influenţă reciprocă, aceleaşi liste de trăsături din psihologia persoanei se pot adapta şi pentru studiul trăsăturilor de grup, sub forma unor profiluri cu caracter modal, chiar dacă tehnicile de evaluare ale acestor manifestări sunt foarte diverse. O problemă semnalată de mulţi autori constă în dualitatea observaţiilor, prin care aceleaşi evenimente într-un fel se prezintă unui observator extern (numită şi perspectivă ,,etică”) şi altfel din perspectiva internă a membrilor săi (numită şi perspectivă ,,emică”), cu efecte subiective extinse în procesele de identificare etnopsihologică. Astfel, în funcţie de grupurile martor şi de referinţă, s-a impus cercetarea unor noi concepte, respectiv de autoimagini, cele ale grupului de referinţă despre el, de heteroimagini, cu referire la opiniile acestui grup faţă de alte grupuri şi de retroimagini, referitoare la opiniile altor comunităţi asupra celui de referinţă. Dar, în mod aplicativ, indiferent de obiectivele cercetărilor (de conflict, tensiuni sociale, vecinătate, influenţe, transfer, integrare, autonomie, bilingvism etc), reducerea duratei şi a costurilor de investigaţie sociologică reprezintă două probleme majore. Astfel, în cercetările de genul Barometrelor de relaţii etnice se folosesc eşantioane de cca. 2 000 cazuri, cu cheltuieli totale de min. 100 000 $. De asemenea, principiul dublei perspective conduce la o multiplicare surprinzătoare a volumului de relaţii existente şi implicit a duratei de cercetare a lor. De exemplu, în relaţiile dintre două comunităţi se obţin patru categorii de imagini/ atitudini, rezultate din două autoevaluări şi două heteroevaluări. În prezentarea acestor patru categorii de atitudini, în mod clasic se construiesc patru tipuri de diade comparative. Dar o astfel de investigaţie se complică într-o zonă cu 3, 4, 5, sau chiar mai multe comunităţi coabitante, întrucât varietatea relaţiilor existente dintre ele creşte în progresie geometrică. În studiul a trei comunităţi conlocuitoare, matematic există 3 × 3 = 9 CALITATEA VIEŢII, XXIII, nr. 2, 2012, p. 181–183 182 RECENZII 2 perspective şi tot atâtea categorii de imagini cu atitudini reciproce între ele, toate diferite. În cazul a patru comunităţi conlocuitoare progresia variantelor relaţionale creşte la 4 × 4 = 16 categorii de imagini/ atitudini reciproce etc. În modelul prezentat de noi, pe zona Dobrogei sunt nouă comunităţi de: români, ruşi-lipoveni, ucraineni, turci, tătari, greci, armeni, italieni şi romi, în cadrul cărora progresia variantelor relaţionale a fost de 9 × 9 = 81 categorii de imagini/ atitudini reciproce. Pe calea unei investigaţii clasice, în asemenea cazuri, dacă un analist ar consacra timp de numai un an, pentru fiecare tip de relaţie/ diadă cercetată, inclusiv cu etapele de proiectare, investigaţie, redactare şi prezentare rezultate, atunci, în mod corespunzător, durata totală a acestei cercetării ar ajunge la 81 ani. În acest cadru, autorul propune o procedură de ,,salvare” de la acest travaliu, cu cheltuieli minime şi de valorificare a tuturor combinaţiilor relaţionale, denumită model de interestimare a comunităţilor etnice coabitante, procedură expusă în capitolul III. Dificultăţile acestei metode sunt, în primul rând, legate de constituirea grupului de experţi-evaluatori şi apoi de formare a bazei de date. În selecţia evaluatorilor, principalele criterii sunt: în zona cercetată să conlocuiască cel puţin două, trei comunităţi sau chiar mai multe, persoanele să fie rezidente în zonă de cel puţin 15 ani, nivelul lor de instruire să fie cel puţin mediu spre superior, să cunoască cât mai multe aspecte din manifestările comunităţii sale şi a celor coabitante etc. În privinţa bazei de date, după introducerea lor în calculator, în cazul Chestionarului PPN-50 s-a realizat o analiză de fidelitate a datelor, prin metoda par/impar (după Guilford J. P., 1954). În aceste calcule s-a utilizat „testul t” al lui student, în care, conform tabelei valorilor|t|, fidelitatea datelor este remarcabilă dacă diferenţa celor două medii nu depăşeşte reperul-limită 1,96. Din calcule a rezultat că în interevaluările efectuate, toţi coeficienţii au fost mai mici decât acest reper, cu două excepţii: în evaluările romilor despre români, unde acest coeficient a fost de 1,96 (la limită) şi în evaluările romilor despre armeni, unde acest coeficient a fost de 2,58. În prelucrarea cantitativă a datelor, spre deosebire de utilizarea frecvenţei răspunsurilor, formulă folosită în sondajele de opinie, s-a utilizat media aritmetică şi abaterea standard, calculate pe fiecare item/dimensiune/valoare studiată. Aceasta întrucât prima indică tendinţa centrală a unei atitudini, a doua prezintă gradul de dispersie a ei, iar împreună oferă o imagine grafică a gradului de normalitate şi manifestare în plan social, la nivelul fiecărei variabile analizate. De asemenea, întrucât grupurile de cercetare au fost foarte mici (de 30–50 cazuri), la limita concluziilor experimentale, s-a apelat şi la o procedură de validare pentru ansamblul de trăsături şi valori ale Chestionarului PPN-50, prin efectuarea testului|T|de semnificaţie aplicat pe eşantioane perechi. Astfel, din cele 400 de teste de semnificaţie efectuate, pe cele 50 de variabile repartizate în 350 de cazuri, din cele nouă comunităţi etnice cercetate, în final, diferenţe semnificative la un prag p. < 0.05 s-au confirmat în 380 de teste. Diferenţele nesemnificative au apărut în legătură cu grupul de lucru al comunităţii italiene, cea mai puţin cunoscută în spaţiul dobrogean. Pe de altă parte, în toate grupurile de cercetare s-au operat distincţii şi s-au extras toate categoriile de auto-, hetero- şi retro- evaluări, cu ordonarea lor în tabele comparative de analiză. Dar cu tot acest efort de prelucrare a datelor, autorul, în acord cu alţi analişti, constată că nu este posibilă o eliminare a subiectivităţii celor trei categorii de evaluări, pentru că în mod constant toate auto- evaluările au tendinţe de supraestimare şi toate retroevaluările au tendinţe de subestimare. O situaţie similară este prezentată sugestiv în lucrarea Oglinzi paralele, de K. Heitmann (1998), în care retroimaginea în oglindă a românilor este uşor modificată de la un autor german la altul. Situaţie la care K. Heitmann a recurs la o adunarea de imagini diferite într-un un profil etnic mediu al românilor, de viziune germană. Pe de altă parte, în locul disjuncţiei dintre cele două perspective, este semnalată şi ideea complementarităţii lor, concepţie susţinută de E. St. Jones (1978) şi agreată de autor, prin realizarea suplimentară a unor profiluri etnice integrate, pentru toate comunităţile cercetate. Autorul a aplicat această concepţie în formula unor medii aritmetice a profilurilor auto şi retroevaluate, pe fiecare din cele 50 de variabile/ valori determinate, din două motive. Pe de-o parte, scopul acestei procedeu a fost de validare suplimentară a profilurilor etnice stabilite, prin confirmarea lor din cât mai multe perspective, iar, pe de altă parte, şi pentru că numărul cazurilor utilizate la nivel experimental a fost minim, pe grupuri etnice cuprinse între 30 şi 50 de persoane. Capitolele IV–XI cuprind partea de redactare a rezultatelor, în care această procedură a permis o largă analiză explicativă, prin raportarea profilului auto-evaluat al comunităţii de referinţă, rând pe rând, la perspectivele fiecărui grup etnic din spaţiul celor conlocuitoare. În acest fel, fiecare 3 RECENZII 183 comunitate etnică este tratată în mod succesiv, atât ca un grup de referinţă, cât şi ca un grup-martor, cu o ordonare şi prezentare narativă a tuturor interevaluărilor obţinute în cursul acestor investigaţii. Aceste capitole au un format relativ standard, cu un scurt istoric comunitar, o structură a grupului de cercetare, o analiză a relaţiilor etice, o diagnoză de valori, analize matriciale de stiluri etnice, experimentate, în mod ilustrativ, în spaţiul dobrogean pe opt comunităţi de români, turci, tătari, ruşi-lipoveni, greci, italieni, ucraineni şi romi. În cazul românilor dobrogeni, autorul a adăugat şi un subcapitol de observaţii privind formarea limbii române prin naţionalizarea influenţelor străine, cu o analiză paralelă între particularităţile psihologice şi influenţele lingvistice, variabile de la o generaţie la alta, şi chiar de la o regiune la alta, deşi ambele seturi de trăsături etnice se cuprind în acelaşi domeniu de spiritualitate. Ultimul capitol din Anexe, prezintă pentru specialişti cadrul prelucrărilor statistice efectuate, inclusiv forma grafică a curbelor de distribuţie, precum şi procedura de calcul a pragurilor de semnificaţie pe comunităţi etnice, în raport cu cele 50 de variabile/valori ale Chestionarului PPN. Astfel, lucrarea elaborată de dl. Mictat Gârlan reprezintă un model investigativ în premieră, care poate incita la dezbateri, dar uşor de preluat pentru studiul altor zone geografice, cu contribuţii notabile la dezvoltarea psihologiei sociale aplicate. Elena Zamfir AUTORII NUMĂRULUI 2/2012 Salomea POPOVICIU Elena ZAMFIR Lector universitar dr., Universitatea „Emanuel” din Cercetător ştiinţific, gr. I, dr., ICCV, Academia Oradea, Oradea. Română, Bucureşti. Delia BÎRLE Şerban OLAH Lector universitar dr., Universitatea din Oradea, Conferenţiar universitar dr., Universitatea din Oradea. Oradea, Oradea. Ciprian BĂDESCU Ioan POPOVICIU Cercetător ştiinţific, gr. III, ICCV, Academia Conferenţiar universitar dr., Universitatea „Emanuel” Română, Bucureşti. din Oradea, Oradea. VOLUME ALE INSTITUTULUI DE CERCETARE A CALITĂŢII VIEŢII: SELECŢIE Paradigma calităţii vieţii, Ioan Mărginean, Iuliana Ce fel de bunăstare îşi doresc românii, Mălina Precupeţu (coord.), Bucureşti, Editura Academiei Voicu, Iaşi, Editura Expert Projects, 2006. Române, 2011. Calitatea vieţii în România, Ioan Mărginean, Ana Bălaşa (coord.), ediţia a II-a, Bucureşti, Editura Politici de incluziune socială în perioada de criză economică, Cătălin Zamfir, Simona Expert, 2005. Stănescu, Cosmin Briciu (coord.), Bucureşti, Penuria Pseudo-Modernă a Postcomunismului Editura Expert, 2010. Românesc, Bogdan Voicu, Iaşi, Editura Expert Stiluri de viaţă în România postcomunistă, Projects, 2005, 2 vol. Marian Vasile, Iaşi, Editura Lumen, 2010. O analiză critică a tranziţiei, Cătălin Zamfir, Iaşi, Editura Polirom, 2004. Capital social în România începutului de mileniu, Bogdan Voicu, Iaşi, Editura Lumen, 2010. Fundamentări metodologice în etnopsihologie, Valori sociale ale tranziţiei postcomuniste, Mictat Gârlan, Iaşi, Editura Lumen, 2004 Mălina Voicu, Iaşi, Editura Lumen, 2010. Sărac lipit, caut altă viaţă!, Manuela Sofia Consumul populaţiei din România, Mariana Stănculescu şi Ionica Berevoiescu (coord.), Stanciu (coord.), Braşov, Editura Omnia UNI Bucureşti, Editura Nemira, 2004. SAST, 2010. Minimul de trai şi costurile sociale: concepte operaţionale în analiza calităţii vieţii, Adina O istorie subiectivă în sociologia românească din 1944 până în prezent, Cătălin Zamfir, Iaşi, Mihăilescu, Iaşi, Editura A’92, 2004. Editura Polirom, 2009. Dicţionar de politici sociale, Luana Pop (coord.), Bucureşti, Editura Expert, 2002. Introducere în sociologia familiei. Familia românească în societatea contemporană, Raluca Rromii din România, Cătălin Zamfir, Marian Popescu, Iaşi, Editura Polirom, 2009. Preda, Bucureşti, Editura Expert, 2002. Cercetarea politicilor sociale. Aspecte metodologice, Structuri moderne ale consumului european, Ana Maria Preoteasa, Iaşi, Editura Lumen, 2009. Mariana Stanciu, Bucureşti, Editura Genicod, 2001. Calitatea vieţii şi dezvoltarea durabilă, Ioan Intelectualitatea română, Laureana Urse, Bucureşti, Mărginean, Iuliana Precupeţu, Bucureşti, Editura Editura Expert, 2000. Expert, 2008. Politici sociale în România: 1990–1998, Cătălin Zamfir (coord.), Bucureşti, Editura Expert, 1999. Condiţii de viaţă ale familiilor cu copii din România, Mariana Stanciu (coord.), Bucureşti, Evoluţie, involuţie şi tranziţie în agricultura Editura Expert, 2008. României, Gheorghe Socol, Bucureşti, IRLI, 1999. Enciclopedia dezvoltării sociale, Cătălin Zamfir, Tineretul deceniului unu. Provocările anilor ’90, Ioan Simona Stănescu (coord.), Iaşi, Editura Polirom, Mărginean (coord.), Bucureşti, Editura Expert, 1996. 2007. Dimensiuni ale sărăciei, Cătălin Zamfir (coord.), Strategii de dezvoltare comunitară, Iuliana Bucureşti, Editura Expert, 1995. Precupeţu, Iaşi, Editura Lumen, 2007. Politici sociale: România în context european, Elena Satul românesc pe drumul către Europa, Mălina Zamfir, Cătălin Zamfir (coord.), Bucureşti, Editura Voicu, Bogdan Voicu (coord.), Iaşi, Editura Polirom, Alternative, 1995. 2006. Ţiganii. Între ignorare şi îngrijorare, Elena Zamfir, Cătălin Zamfir (coord.), Bucureşti, Editura Politici de ocupare în Europa Centrală şi de Est, Sorin Cace, Bucureşti, Editura Expert, 2006. Alternative, 1993. Pentru comenzi vă puteţi adresa la: EDITURA ACADEMIEI ROMÂNE, Calea 13 Septembrie nr. 13, sector 5, 050711, Bucureşti, România, Tel.: 4021–318 81 06, 4021–318 81 46, fax 4021–318 24 44; e-mail: edacad@ear.ro; adresa web: www.ear.ro ORION PRESS IMPEX 2000 S.R.L., Şos. Viilor nr. 101, bl. 1, sc. 4, ap. 98, parter, sector 5, P.O. Box 77–19, sector 3, Bucureşti, România, tel.: 4021–335 0296, 4021–301 8786, fax 4021–335 0296; e-mail: office@orionpress.ro S.C. MANPRESS DISTRIBUTION S.R.L., Piaţa Presei Libere nr. 1, corp B, et. 3, cam. 301–302, Bucureşti, România; Tel./Fax: 4021–314 63 39; e-mail: abonamente@manpres.ro, office@manpres.ro; adresa web: www.romanian journals.com 